Narendra Modi to address Matua may announce big update on CAA: মতুয়াদের মেলায় কাল বক্তব্য রাখবেন মোদি, সিএএ নিয়ে বড় ঘোষণা? – News18 Bangla\nNarendra Modi to address Matua Community: মতুয়াদের মেলায় কাল বক্তব্য রাখবেন মোদি, সিএএ নিয়ে বড় ঘোষণা?\nকাল মতুয়াদের জন্য বড় ঘোষণা করবেন নরেন্দ্র মোদি?\nসিএএ আইন কার্যকর করার জন্য দীর্ঘদিন ধরে দাবি জানিয়ে আসছেন মতুয়ারা৷\nLast Updated : March 28, 2022, 19:47 IST\n#কলকাতা: আগামিকাল, মঙ্গলবার মতুয়া ধর্মমেলায় ভিডিও কনফারেন্সের মাধ্যমে বক্তব্য রাখবেন প্রধানমন্ত্রী নরেন্দ্র মোদি (Narendra Modi)৷ হরিচাঁদ ঠাকুরের ২১১ তম জন্মবার্ষিকীতে এই মেলার সূচনা হচ্ছে৷ মতুয়াদের (Matua) এই মহাসম্মেলন থেকেই সিএএ (CAA) নিয়ে প্রধানমন্ত্রী বড় কোনও ঘোষণা করেন কি না, তা নিয়ে ইতিমধ্যেই রাজনৈতিক মহলে জোর জল্পনা তৈরি হয়েছে৷\nসিএএ আইন কার্যকর করার জন্য দীর্ঘদিন ধরে দাবি জানিয়ে আসছেন মতুয়ারা৷ নাগরিকত্ব আইন কার্যকর করার আশ্বাস দিয়েই ২০১৯-এর লোকসভা নির্বাচনে বিপুল সাফল্য পেয়েছিল বিজেপি৷ কিন্তু তার পরে প্রায় তিন বছর কেটে গেলেও নাগরিকত্ব আইন এখনও কার্যকর হয়নি৷ ২০২১-এর বিধানসভা নির্বাচনের প্রচারে এসেও কেন্দ্রীয় স্বরাষ্ট্রমন্ত্রী অমিত শাহ আশ্বাস দিয়ে গিয়েছিলেন, করোনার ধাক্কা সামলে উঠলেই সিএএ প্রণয়নে উদ্যোগী হবে কেন্দ্র৷\nআরও পড়ুন: জবাব দিলেন রাজনাথ, অর্ডিন্যান্স ফ্যাক্টরির বেসরকারিকরণের পথেই মোদি সরকার!\nকিন্তু করোনার প্রকোপ কমলেও নাগরিকত্ব আইন নিয়ে মতুয়াদের আশা পূরণ হয়নি৷ বরং মতুয়াদের ধৈর্যচ্যুতির প্রভাব বিজেপি-র ভোটব্যাঙ্কে পড়ছে৷ এই পরিস্থিতিতে মঙ্গলবার প্রধানমন্ত্রী মতুয়াদের সমর্থন ধরে রাখতে সিএএ নিয়ে কী বক্তব্য রাখেন, সেটাই দেখার৷ কারণ প্রধানমন্ত্রী এবং বিজেপি শীর্ষ নেতৃত্ব খুব ভাল ভাবেই জানেন, সিএএ নিয়ে প্রধানমন্ত্রীর থেকে বড় কিছু শোনার অপেক্ষায় রয়েছেন মতুয়ারাও৷\nআরও পড়ুন: বিধানসভায় সাসপেন্ড শুভেন্দু অধিকারী সহ পাঁচ BJP বিধায়ক, SSKM-এ ভর্তি তৃণমূল বিধায়ক\nবিজেপি সূত্রের খবর, কেন্দ্রীয় স্বরাষ্ট্রমন্ত্রী অমিত শাহের উদ্যোগেই মতুয়াদের মহা সম্মেলনে প্রধানমন্ত্রীর বক্তব্য রাখার বিষয়টি স্থির হয়েছে৷ ফলে, মঙ্গলবার বড় কোনও ঘোষণা হবে, এমনটাই ধরে নিচ্ছেন রাজ্য বিজেপি-র নেতারাও৷ কারণ ২০২১ সালের বিধানসভা নির্বাচনে একশোর গন্ডি না পেরনো এবং তার পর উপনির্বাচন ও পুরভোটে বিপর্যয়ের পর ২০২৪-এর দিকে তাকিয়ে মতুয়া সম্প্রদায়ের সমর্থন ধরে রাখা বিজেপি-র কাছে অত্যন্ত গুরুত্বপূর্ণ৷\nমতুয়া মন জয়ে অতীতেও উদ্যোগী হয়েছেন প্রধানমন্ত্রী৷ বাংলাদেশ সফরে গিয়ে হরিচাঁদ ঠাকুরের জন্মস্থান থেকেও ঘুরে এসেছেন তিনি৷\nFirst published: March 28, 2022, 19:47 IST\nTags: CAA, Matua, Narendra Modi


করোনায় পোশাক শ্রমিকদের মৃত্যুর দিকে ঠেলে দিচ্ছে হাসিনা-রুবানা! | moheshkhalinews\n| বুধবার, মে ২৫, ২০২২ | ৫:০০ অপরাহ্ণ |\nকরোনায় পোশাক শ্রমিকদের মৃত্যুর দিকে ঠেলে দিচ্ছে হাসিনা-রুবানা!\nপ্রাণঘাতী করোনা যখন চীনকে বিধ্বস্ত করে ইতালিসহ আরও কয়েকটি দেশে আঘাত করে, তখনও বাংলাদেশের প্রধানমন্ত্রী শেখ হাসিনা তার বাবার জন্মশত বার্ষিকী নিয়ে ব্যস্ত ছিলেন। প্রাণঘাতী করোনার ভয়ে দেশের মানুষ যখন উদ্বিগ্ন, তখনো শেখ হাসিনা তার দলের নেতাকর্মীদের নিয়ে মুজিববর্ষের উৎসব পালনে ব্যস্ত। দেশের স্বাস্থ্য বিশেষজ্ঞ, রাজনীতিক বিশ্লেষক, বিভিন্ন রাজনৈতিক দল ও বিভিন্ন মহল থেকে করোনার ভয়াবহতা নিয়ে উদ্বেগ প্রকাশ করার পরও টনক নড়েনি শেখ হাসিনার।\nপুরো বিশ্বব্যবস্থাকে স্তব্ধ করে দিয়ে করোনা যখন গত ৮ মার্চ প্রথম বাংলাদেশে আঘাত হানে তখন কিছুটা হুঁশ ফিরে শেখ হাসিনা ও তার মন্ত্রীদের। কিন্তু সরকারের ঘুম ভাঙতে ভাঙতে সারাদেশে ছড়িয়ে পড়ে প্রাণঘাতী করোনা।\nএরপরের দৃশ্যগুলো আরও ভয়াবহ। মুজিববর্ষের কারণে করোনা মোকাবেলার কোনো প্রস্তুতিই নিতে পারেনি সরকার। প্রতিদিন বাড়তে থাকে করোনায় আক্রান্ত মানুষের সংখ্যা। করোনার উপসর্গ নিয়ে দেশের বিভিন্ন স্থানে মরতে থাকে নারী-পুরুষ ও শিশুরা। কিন্তু, আক্রান্তদের পরীক্ষা বাদ দিয়ে সরকার ব্যস্ত হয়ে পড়ে আক্রান্ত ও মৃতের সংখ্যা চাপা দিতে। যেটা সরকার এখন পর্যন্ত করে যাচ্ছে। আক্রান্ত ও মৃতের সঠিক সংখ্যা সরকার দেশবাসীর কাছে প্রকাশ করছে না।\nএরপর, করোনার সংক্রমণ ঠেকাতে সরকার সারাদেশে সাধারণ ছুটি ঘোষণা করেছে। এই ছুটি ঘোষণার প্রধান লক্ষ্য ছিল মানুষকে সচেতন করা ও সামাজিক দূরত্ব বজায় রাখতে নিশ্চিত করা। পরিস্থিতি দিন দিন খারাপের দিকে যাওয়ায় সাধারণ ছুটির মেয়াদও সরকার বৃদ্ধি করেছে। এছাড়া শ্রমিকদের অনুদান না দিয়ে ২ শতাংশ সুদে ঋণ দেয়া হবে বলে জানিয়েছে সরকার।\nসর্বশেষ শনিবার সরকারি হিসাবেই দেশের করোনা পরিস্থিতির ভয়াবহ চিত্র উঠে এসেছে। গত ২৪ ঘণ্টায় সরকারি হিসেবে ২ জন মারা গেছে ও নতুন করে ৯ জন আক্রান্ত হয়েছে। বিশেষজ্ঞরাও মনে করছেন, সামনে আরও খারাপ পরিস্থিতি আসছে। সরকার যদি এখনই যথাযথ পদক্ষেপ গ্রহণ না করে তাহলে বাংলাদেশে পরিস্থিতি ইতালি-আমেরিকার চেয়েও খারাপ হতে পারে।\nকিন্তু লক্ষণীয় বিষয় হলো-করোনার সংক্রমণ ঠেকাতে যথাযথ পদক্ষেপের পরিবর্তে সরকার এক আত্মঘাতী সিদ্ধান্ত নিয়েছে। হঠাৎ করেই দেশের গার্মেন্টস কারখানাগুলো খুলে দেয়ার ঘোষণা দিয়েছে মালিক পক্ষ। শ্রমিকদেরকে বলে দেয়া হয়েছে, রোববার থেকে কারখানায় উপস্থিত থাকতে হবে। এ অবস্থায় বাধ্য হয়েই সারাদেশ থেকে লাখ লাখ শ্রমিক ঢাকারপথে রওয়ানা দিয়েছেন।\nবিভিন্ন গণমাধ্যমের সংবাদে দেখা গেছে, গণপরিবহন বন্ধ থাকায় সীমাহীন দুর্ভোগের শিকার হচ্ছে পোশাক শ্রমিকরা। নারী-পুরুষরা তাদের শিশু সন্তানদেরকে নিয়ে মাইলের পর মাইল পথ পায়ে হেটে ঢাকায় আসছে।\nসবচেয়ে ভয়ঙ্কর বিষয় হলো-ছোট ছোট ট্রাকে করে যেভাবে ঠাসাঠাসি করে বসে আসছে তাতে করোনা ভাইরাস ব্যাপক হারে ছড়ানোর আশঙ্কা করছেন বিশেজ্ঞরা। আর পোশাক কারখানা খোলা রেখে সরকার কিভাবে করোনা সংক্রমণ ঠেকাবে এমন প্রশ্নও তুলেছেন বিভিন্ন শ্রেণি পেশার মানুষ।\nঅনেকেই মনে করছেন, গার্মেন্টস মালিকদের স্বার্থ রক্ষা করতে গিয়ে সরকার দেশকে এক ভয়াবহতার দিকে ঠেলে দিচ্ছে। লাখ লাখ পোশাক শ্রমিক যদি করোনায় আক্রান্ত হওয়ার শুরু করে তাহলে বাংলাদেশ পুরোটাই মৃত্যুপুরীতে পরিণত হবে। তারা বলছেন, দেশের এই ক্রান্তিকালে পোশাক শ্রমিকদের সুদে ঋণ নয় বরং অনুদান দেওয়া প্রয়োজন। এছাড়া করোনা বিস্তার রোধে পোশাক কারখানা বন্ধ রেখে শ্রমিকদের সাধারণ ছুটি ঘোষণা দেওয়া জন্য সরকারের প্রতি আহ্বান জানিয়েছেন তারা।\nপূর্বের খবরকরোনায় ৭২ হাজার ৭৫০ কোটি টাকার আর্থিক প্রণোদনা ঘোষণা প্রধানমন্ত্রীর\nপরবর্তি খবরছুটি বাড়লো ১৪ই এপ্রিল পর্যন্ত, জরুরি প্রয়োজন ছাড়া ঢাকায় প্রবেশ নয়


TMC Leader in Pool Party: স্যুইমিং পুলে অন্য মেজাজে তৃণমূল নেতা, পুল পার্টিতে নাচ! ভাইরাল ভিডিও– News18 Beganli\nPOOL PARTY VIDEO OF TMC LEADER GOES VIRAL IN MALDA DMG\nপুল পার্টিতে অন্য মেজাজে তৃণমূল নেতা, কোমর দুলিয়ে তুমুল নাচ! ভাইরাল ভিডিও\nতৃণমূল নেতা কৃষ্ণেন্দুনারায়ণ চৌধুরী৷\nLast Updated : January 09, 2021, 17:58 IST\n#ইংরেজবাজার: ঠান্ডা একটু কমলেও শীতের বিদায় নিতে দেরি আছে৷ তবে বিধানসভা নির্বাচনের আগে রাজনৈতিক উত্তাপ ক্রমশ বাড়ছে৷ আর তাতে সবথেকে বেশি চাপ পড়ে রাজনৈতিক দলের নেতাদের উপরেই৷ তাই হাতে সময় থাকতে থাকতেই একটু নিজের মতো করে সময় কাটালে মন্দ কী? তাই ভেবেই হয়তো স্যুইমিং পুলে নেমে পুল পার্টিতে অংশ নিয়ে ফেললেন মালদহের তৃণমূল নেতা এবং রাজ্যের প্রাক্তন মন্ত্রী কৃষ্ণেন্দু নারায়ণ চৌধুরী৷ নিজের অনুগামীরাই সেই ভিডিও সোশ্যাল মিডিয়ায় শেয়ার করার তা রীতিমতো ভাইরাল হয়েছে৷ প্রাক্তন মন্ত্রীর ফেসবুক অ্যাকাউন্টেও সেই ছবি, ভিডিও রয়েছে৷\nমালদহ জেলা ক্রীড়া সংস্থার মিনি স্যুইমিং পুল সম্প্রতি সংস্কার করা হয়৷ ওই ক্রীড়া সংস্থার সম্পাদক পদে রয়েছেন কৃষ্ণেন্দু৷ সংস্কার কাজ শেষ হওয়ার পর শুক্রবার সকালে পরীক্ষামূলক ভাবে সেই পুল খুলে দেওয়া হয়৷ ভবিষ্যতে সাঁতার প্রশিক্ষণের পাশাপাশি পুল পার্টির জন্যও ওই পুল ভাড়া দেওয়ার পরিকল্পনা রয়েছে৷ শুক্রবার তারই এক দফা মহড়া দেওয়া হয়৷ নিজের অনুগামীদের সঙ্গে তাই পুল পার্টিতে নেমে পড়েছিলেন প্রাক্তন মন্ত্রীও৷ ছিল কৃষ্ণেন্দুনারায়ণের ছেলেও৷\nরাজ্যের প্রাক্তন মন্ত্রী হওয়ার পাশাপাশি ইংরেজবাজার পুরসভার প্রাক্তন চেয়ারম্যানও ছিলেন কৃষ্ণেন্দু৷ মেয়াদ শেষ হয়ে যাওয়ায় এখন ওয়ার্ড কো অর্ডিনেটর হিসেবে দায়িত্বে রয়েছেন তিনি৷\nভাইরাল হওয়া ভিডিও-তে দেখা যাচ্ছে, সঙ্গীদের সঙ্গে হিন্দি গানে কোমর দুলিয়ে নাচছেন তৃণমূল নেতা৷ এক সময় সাঁতরে গিয়ে নিজের ছেলেকেও টেনে পুলের মাঝখানে নিয়ে আসেন কৃষ্ণেন্দুনারায়ণ৷ বল নিয়েও ছোড়াছুড়ি করতে দেখা যায় তাঁকে৷ পরে এই পুল পার্টির ছবি, ভিডিও সোশ্যাল মিডিয়াতে পোস্ট করেন তৃণমূল নেতার অনুগামীরা৷ দ্রুত তা ছড়িয়ে পড়ে৷ ভিডিও দেখেই স্পষ্ট, নিজের ছেলে সহ ঘনিষ্ঠ কয়েকজনের সঙ্গে রাজনীতি থেকে দূরে অন্য রকম সময় কাটাচ্ছেন রাজ্য়ের প্রাক্তন মন্ত্রী কৃষ্ণেন্দু৷ কারণ নির্বাচন যত এগোবে, নিজের মতো করে সময় কাটানোর সময় হয়তো আর পাবেন না রাজনৈতিক নেতারাও৷\nFirst published: January 09, 2021, 17:48 IST


সবচেয়ে বহুল প্রচলিত চারটি বেদআত | বিসর্গ\nঅথৈ জলে আঁকা স্বপ্ন\nলিখেছেন: মোহভঙ্গ || শুক্রবার, ২০ নভেম্বর ২০১৫ - ৬:৪৯বিকাল\nমুসলিম সমাজে বেদআত বলে প্রচলিত যেসব জিনিস আছে; যথা- মাজার পুজা, আগুন পুজা ইত্যাদি, সেগুলো আমার এ প্রবন্ধের আলোচ্য বিষয় নয়। কারণ, সেগুলো ইতিমধ্যে (already) সংখ্যাগরিষ্ঠ মুসলিম জনগণ ও মূলধারার ওলামায়ে কেরাম দ্বারা প্রত্যাখ্যাত এবং বিদআত বলে চিহ্নিত ও সাব্যস্ত। ওসব বেদআতের অনুসারীরা মুসলিম সমাজে এখনো সংখ্যালঘু হিসেবেই পড়ে আছে এবং সংখ্যাগরিষ্ঠ মুসলিম জনজীবনে কোন গুরুতর (major) হুমকি সৃষ্টি করতে পারেনি। কিন্তু এখানে আমি সেই সব বিদআতের কথা উল্লেখ করতে চাই, যেগুলোকে কেউ বিদআত বলে ধরতেই পারেননি এবং যেগুলো জনগণের মাঝে শক্তভাবে প্রতিষ্ঠিত ও সমাদৃত অবস্থায় আছে।\nআমার মতে, মুসলমানদের মাঝে সবচাইতে প্রতিষ্ঠিত ও সর্বাধিক প্রচলিত বেদআতগুলো হলো:-\nঘাবড়ে যাবেন না বা আঁতকে উঠবেন না। বেদআতের সংজ্ঞা এবং তার আলোকে আমাদের সমাজব্যবস্থা, আচরণ ও কীর্তিকলাপ পর্যালোচনা করলেই দেখতে পারবেন, আমার এ পর্যবেক্ষণ ঠিক আছে কিনা। নিচে এর বিস্তারিত বিশ্লেষণ দেখুন:-\nবেদআত: এবাদত ও সওয়াব মনে করে বা ধর্মের নামে এমন কোন কাজ করা বা করানো, যা আসলে আল্লাহ ও রসূল আমাদেরকে করতে বলেননি, তাকেই বেদআত বলা হয়। বেদাতের এই সংজ্ঞার আলোকে আমার উল্লেখিত বিষয়গুলো যাচাই করা যাক।\n(১) মাযহাব: কোরআনের কোন আয়াতে মাযহাব বা সুনির্দিষ্ট ইমামের তাকলীদ সম্পর্কে কিছু নেই। নবীও তাঁর কোন হাদীসে এসব কিছু বলে যাননি। নবীজী আমাদেরকে ছেড়ে যাবার শত শত বছর পরে এসবের প্রচলন ঘটেছে। অতএব এটা নিশ্চিতভাবেই মনগড়া বেদআত।\n(২) গণতন্ত্র: জগতের সকল ওলামায়ে কেরাম, মুফাসসির, হাফেজ ও মুহাদ্দিসগণ কেউই বলতে পারবেন না যে, গণতন্ত্র নামে কোন শব্দ আল্লাহর কিতাব বা নবীর হাদীসের কোথাও বর্তমান আছে। অথচ অনেকে এই গণতন্ত্রকেই ইসলাম প্রতিষ্ঠার একমাত্র সহীহ পদ্ধতিরূপে গ্রহণ করেছে; এমনকি গণতন্ত্রের আন্দোলনের নামে, জনগণের ভোটের অধিকার প্রতিষ্ঠার নামে জনগণের জান-মালের সমূহ ক্ষতি সাধন করছে। একে বেদআত ছাড়া আর কি-ই বা বলা যেতে পারে?\n(৩) বোরখা: কোরআন শরীফে বোরখা বলে কিছুর উল্লেখ নেই, নবীর জিন্দেগিতেও বোরখা বলে কোন পোশাকের অস্তিত্ব ছিল না। কোরআনে বলা হয়েছে চাদরের কথা, এবং চাদরটা শুধু মাথায় না দিয়ে চাদর দিয়ে সামনের বুকটাও ঢেকে রাখার কথা। এখন কেউ চাদর বা ওড়না দিয়ে মার্জিত ও শালীনভাবে চলতে পারলেও শুধু বোরখা না থাকার কারণে এটাকে যদি ধর্মের প্রতি উদাসীনতা হিসেবে গণ্য করা হয়, ধার্মিকতার অভাবের আলামত হিসেবে ধরে নেয়া হয়, তাহলে এমন মানসিকতা সাক্ষাৎ বেদআত বৈ আর কিছু নয়। অথচ বোরখার নামে স্কিন টাইট পোশাক- যা কিনা পর্দার মূল উদ্দেশ্যকেই মাটি করে দেয়, সেটাকেই আজকাল পর্দাশীলতা ও ধার্মিকতা হিসেবে গণ্য করা হয়। অপরদিকে সাধারণ সাদামাটা পোশাক দিয়ে স্বাভাবিক শালীনতা বজায় রাখাকেও ধর্মহীনতা ও বেপর্দা হিসেবে বিবেচনা করা হয়। বোরখাও ইসলামী পোশাক নয়, হিজাব বা স্কার্ফও কোন ইসলামী পোশাক নয়, বরং ইসলামী পোশাক হচ্ছে চাদর বা প্রশস্ত মোটা ওড়না। কারণ, চাদরের কথা যেমন সরাসরি কোরআনে নির্দেশিত হয়েছে, তেমনি বাস্তবে মানুষের শরীরের রং ও অবয়ব ঢেকে রাখবার জন্যও একমাত্র এটাই উপযোগী পোশাক, তদুপরি এ পোশাক শরীরের গুরুত্বপূর্ণ স্থান আবৃত রাখার পাশাপাশি অনাবৃত অংশটুকুকেও আকর্ষণীয়রূপে তুলে ধরে না, খোলা অংশটুকুর জন্যও বাড়তি সৌন্দর্যবর্ধক হিসেবে কাজ করে না। পর্দার বিধানের মূল উদ্দেশ্য হলো সৌন্দর্য প্রকাশকে নিষেধ ও নিরুৎসাহিত করা। বোরখা বা হিজাব যদি সৌন্দর্য প্রদর্শনেরই মাধ্যমে পরিণত হয়, সেক্ষেত্রে সেটাকে পর্দা হিসেবে গণ্য করা যায় না। তবে হ্যাঁ, বোরখা বা স্কার্ফ যদি ঢিলেঢালা, বড় ও প্রশস্ত আকারের হয়, নন-ফ্যাশন্যাবল (Non-Fashionable) হয়, তাহলে এটা পর্দার মাধ্যম হতে পারে।\nঅতি গোড়া ও নির্বোধ টাইপের কিছু মানুষের মধ্যে ধর্মের নামে শিশুদেরকেও বোরখা দিয়ে মুড়িয়ে রাখার এক হাস্যকর প্রবণতা দেখা যায়। অথচ বাচ্চাকে বাচ্চা হিসেবেই উপস্থাপন করা উচিত। বাচ্চাদেরকে বড় মানুষের সুরতে তুলে ধরার কোন যুক্তি নেই। পর্দার বিধান যে কারণে নাযিল হয়েছে, সে কারণটি বাচ্চাদের ক্ষেত্রে প্রযোজ্য (applicable) নয়। শিশুকে শিশুর মতো রাখাটাই শিশুর নিরাপত্তার জন্য অধিক সহায়ক। সাবালক পোশাক (Adult Dress) নাবালককে বালেগ ভাবতে প্ররোচিত করবার একটি আশংকা তৈরি করে।\nআমাদের সমাজে যারা বোরখা পরে, তাদের মধ্যে কয়জন আছে যারা আল্লাহর সন্তুষ্টির জন্য পর্দা রক্ষার্থে স্বেচ্ছায় তা পরিধান করছে? বোরখা কি অধিকাংশ মেয়ে স্বেচ্ছায় পরে, নাকি তাদের উপর এটা আরোপ করা হয়? মূলত: বোরখা পরা হয়ে থাকে হয় সামাজিক কারণে ও মুরুব্বীদের চাপে, অথবা নিছক ফ্যাশন হিসেবে। আর ফ্যাশন তো হলো সৌন্দর্য প্রকাশেরই অপর নাম, যেই সৌন্দর্য প্রকাশকে নিষিদ্ধ করবার উদ্দেশ্যেই ইসলামে পর্দার বিধান দেয়া হয়েছে। বলাবাহুল্য, মানুষের ভয়ে সামাজিকতা রক্ষার্থে যে আমলই করা হোক না কেন, তা তো শিরক বৈ আর কিছু হবে না। পর্দা মূলত: দুই প্রকার- ধর্মীয় পর্দা এবং সামাজিক পর্দা। ....\nবোরখার দ্বারা সবচেয়ে মারাত্মক যে ক্ষতিটা সাধিত হচ্ছে, তা হলো এই একটা জিনিসই অধিকাংশ নারীকে ধর্ম থেকে দূরে সরিয়ে দেয়। কিভাবে? তা হলো, নারীদের জন্য কঠিন ও অস্বস্তিকর একটা বিধানকে যখন ধর্মের নামে প্রয়োগ (apply) করা হয়, তখন তা ধর্ম তথা স্রষ্টার প্রতিই নারীদের মনে নেতিবাচক প্রশ্ন ও অনাস্থার জন্ম দেয়। "আল্লাহ পুরুষদেরকে ছাড় দিচ্ছেন বা পুরুষের জীবনযাত্রা সহজ করে দিয়েছেন, আর নারীদেরকে বোরখা দিয়ে মুড়িয়ে রাখতে বলে নারীদের জীবনকে কঠিন ও সংকীর্ণ করে দিয়েছেন; এককথায় পুরুষের প্রতি পক্ষপাতিত্ব ও নারীদের প্রতি অবিচার করেছেন"- এমন ধারণা বা প্রচারণা হালে পানি পায় শুধু এই বোরখার কারণে। একটা মানুষ জীবনে এক ওয়াক্ত নামাজ না পড়েও এবং সারাজীবন যেনা করেও শেষ পর্যন্ত নাজাত লাভের আশা থাকে, যদি মরণের সময় তিল পরিমাণ ঈমান নিয়ে যেতে পারে। কিন্তু ঈমানটাই যদি বিপন্ন হয়ে পড়ে, "আল্লাহ এ কাজটি করে বা এ বিধান দিয়ে অন্যায় করেছেন, আল্লাহর জন্য এটা করা উচিত হয়নি বা এটা এভাবে না করে এভাবে করা উচিত ছিল"- এই ধরনের কুফরী ধারণা যদি অন্তরে গেঁড়ে বসে, তাহলে তো সেই আশাটুকুই থাকে না। সামান্য 'বোরখা' নামক একটা মনগড়া কুপ্রথার জন্য ছেলেমেয়েদের ঈমান নষ্ট করাটা কি কোন আক্কেলী কাজ? গবেট টাইপের অভিভাবকরা মেয়েদেরকে বোরখা বা হিজাব পরাতে পেরেই আত্মতৃপ্তি বোধ করেন যে, সম্ভ্রান্ত মুসলিম পরিবার হিসেবে নিজেদের পারিবারিক ঐতিহ্য বজায় রাখতে পেরেছি, মেয়েদেরকে ধার্মিক বানাতে পেরেছি। কিন্তু আপনার মেয়েটা মাথায় ঘোমটা দিলেও অন্তরে আল্লাহর আনুগত্য বজায় আছে নাকি আল্লাহর প্রতি বিতৃষ্ঞাভাব জেগে উঠেছে সেই খবর কি আপনি জানেন? বোরখাকে তো কোন কোন ক্ষেত্রে মেয়েদের মনে আল্লাহর প্রতি অনাস্থা জন্মানো ও দ্বীনের প্রতি বিগড়ে দেবার এক নিপুণ শয়তানী হাতিয়ার বা ফাঁদ বলেই মনে হয়। কোন কোন অভিভাবক বাচ্চাদেরকে সান্ত্বনা দেন এই বলে যে, "বোরখা বা হিজাব পরতে গিয়ে শরীরে গরম লাগলেও আল্লাহর ওয়াস্তে এই গরম সহ্য করার বিনিময়ে পরকালে জাহান্নামের গরম থেকে বাঁচা যাবে।" অথচ যে আল্লাহ বান্দার শারীরিক অসুস্থতা বিবেচনায় অযু-গোসলের পরিবর্তে তায়াম্মুম করার সুযোগ দিয়েছেন, সেই আল্লাহ মানুষকে গরমে ঘামিয়ে অসুস্থ বানানোকে নিজের সন্তুষ্টি ও নাজাত প্রদানের শর্ত হিসেবে জুড়ে দেবেন- এমন ধারণা কি বিশ্বাসযোগ্য। কোরআনের নির্দেশনা মোতাবেক আপনার মেয়েকে ইচ্ছাকৃত সৌন্দর্য প্রদর্শন থেকে বিরত থাকার শিক্ষা দিন- ব্যাস এতটুকুই যথেষ্ট। যেকোন অনাবশ্যক বাড়াবাড়ি আপনাদের সন্তানদেরকে কেবল দ্বীন থেকে দূরেই ঠেলে দেবে।\n(৪) লেখাপড়া: লেখাপড়া বেদআত- এ কথাটিকে হয়তো আপনারা নবীর (সা:) হাদীসের বিপরীত কথা হিসেবেই গণ্য করে বসবেন। কিন্তু না, আমাদের নবীজী (সা:) যেই লেখাপড়ার কথা বলেছেন, আমি সেই লেখাপড়ার কথা বলছি না। আমি বলছি আমাদের বর্তমান শিক্ষা ব্যবস্থার প্রচলিত লেখাপড়ার কথা। নবী (সা:) আমাদেরকে বলেছেন ধর্মীয় এলেম শিক্ষা করতে। কিন্তু আমাদের সমাজে অভিভাবকরা স্কুলের পরীক্ষাকেন্দ্রিক লেখাপড়াকেই ধর্মীয় কাজ হিসেবে জাহির করে থাকেন। পিতামাতার কথা শোনা, লেখাপড়া করা এগুলো হলো আল্লাহর আদেশ এবং পিতামাতার কথামত লেখাপড়া না করলে, পরীক্ষায় ভাল রেজাল্ট না করলে আল্লাহ অসন্তুষ্ট হবেন- এমন একটা তত্ত্ব প্রচারিত হয়ে আসছে আমাদের সমাজে বহু বছর ধরে।\nআমাদের দেশের কথিত ভাল স্কুলগুলোর পাঠ্য তালিকা বিচার করে দেখুন, তার মধ্যে ধর্মের কতটুকু অংশ আছে। স্কুলে আমাদের শিশুদেরকে ধর্মের আগে ধর্মের ফেস্টিভ্যাল শিখতে হয়। অর্থাৎ, মুসলমানদের উৎসব হল ঈদ, হিন্দুদের উৎসব দুর্গাপুজা, খ্রীস্টানদের বড়দিন, আর বৌদ্ধদের বুদ্ধ পূর্ণিমা। কিন্তু তার আগে ধর্ম কি, আমাদের ধর্মটাই বা কি, ধর্মের মূল কথা কি, স্রষ্টা কে- এসব কথা ওভাবে শেখানো হয় না। এখন আপনারাই বলুন, এখানের প্রচলিত লেখাপড়া থেকে যে এলেম শিক্ষা ফরজ, সেই ফরজ কি আদায় হয়? এসব অনর্থক পড়া মুখস্থ করতে গিয়ে কি প্রকারান্তরে আসল ফরজ দ্বীনী এলেম শিক্ষার কাজেই ব্যাঘাত ঘটছে না? যেই এলেম শিখতে গিয়ে নামাজ পড়ার সময় পাওয়া যায় না, সেই এলেম যে আল্লাহ ও রসূলের নির্দেশিত ফরয এলেম নয়, সেই এলেম যে মূলত শয়তানের পাতা ফাঁদ- এটা বুঝতে খুব একটা অসুবিধা হবার কথা নয়।\nআমাদের সমাজে লেখাপড়ায় শিথিলতাকে নৈতিক দোষ হিসেবে গণ্য করা হয়। লেখাপড়ায় মনোনিবেশ করা বা লেখাপড়ার ব্যাপারে সিনসিয়ার ও সিরিয়াস হওয়াটাকে পুণ্যকাজ এবং লেখাপড়ায় কোনরূপ ব্যর্থতা বা উদাসীনতাকে পাপকাজ হিসেবে গণ্য করা হয়। কিন্তু পাপ-পুণ্যের সংজ্ঞা এভাবে মানুষ নির্ধারণ করতে পারে না। আল্লাহর নির্দেশিত হালাল-হারাম ও পাপ-পুণ্যের বিধানের বাইরে নিজেরা কোন কাজকে পুণ্য আর কোন কাজকে পাপ সাব্যস্ত করবার এখতিয়ার মানুষ রাখে না। আল্লাহ ও নবী (সা:) যে কাজকে পাপ হিসেবে সাব্যস্ত করেননি, সে কাজকে পাপ হিসেবে দাবি করা এবং তার জন্য কাউকে শাস্তি দেয়া ইসলামসম্মত নয়। আর এ কাজটাতে যদি ধর্মের দোহাই দেয়া হয়, তাহলে একে খোদার উপর খোদগিরি ছাড়া আর কিছুই বলা চলে না। আল্লাহর নির্ধারিত বিষয়ের বাইরে অন্য কিছুকে নৈতিকতার মানদণ্ড হিসেবে নির্ধারণ করাটাই বেদআত। তথাকথিত লেখাপড়াকে মানুষ যেভাবে ধর্ম বানিয়ে নিয়েছে, এবাদত বানিয়ে নিয়েছে; একে বেদআত ছাড়া আর কী-ই বা বলা যায়?\nআগের দিনে মুসলমানদের কাছে লেখাপড়ার অর্থই ছিল কোরআন-হাদীস অধ্যয়ন করা ও ধর্মীয় জ্ঞান চর্চা করা। তখন তাই লেখাপড়া করাটা প্রশংসনীয় ব্যাপার ও সওয়াবের কাজ হিসেবে গণ্য ছিল এবং লেখাপড়ায় অবহেলার মানে ছিল আল্লাহর আদেশ পালনে শিথিলতা- যেহেতু আল্লাহই কোরআন-হাদীস শিখতে বলেছেন। কালের বিবর্তনে মুসলিম জাতির শিক্ষা ব্যবস্থা থেকে ধর্মজ্ঞান চর্চা নির্বাসিত হয়েছে এবং ধর্মীয় শিক্ষার পরিবর্তে চালু হয়েছে ধর্মহীন শিক্ষা। এখন লেখাপড়ার মানে হয়ে দাড়িয়েছে বাংলা ব্যাকরণ, ইংরেজি সাহিত্য, চারুশিল্পের ইতিহাস ও দর্শনের সূত্র মুখস্থ করে কোনমতে একটা ডিগ্রী হাসিল করা। শিক্ষার ধরন ও বিষয়বস্তু পরিবর্তিত হলেও শিক্ষা সংক্রান্ত ফতোয়াটা পূর্বের মতই রয়ে গেছে। অর্থাত, লেখাপড়া করাটা পুণ্যের কাজ আর না করাটা পাপের কাজ- এ ধারণাই মুসলিম সমাজে প্রচলিত রয়ে গেছে। কিন্তু উক্ত ফতোয়াটা কোন্ প্রোক্ষাপটে কোন্ ধরনের লেখাপড়ার ক্ষেত্রে প্রযোজ্য ছিল, সেটা আজ ভুলে বসেছে মুসলমান।\nলেখাপড়া নিয়ে প্রচলিত বেদআতের সবচেয়ে চূড়ান্ত পর্যায়টি হল লেখাপড়ার জন্য প্রহার করাকে জায়েয মনে করা। আমাদের মুরুব্বীদের মাঝে সবচাইতে ব্যাপকভাবে সংক্রমিত অবিদ্যাটি হল, শাসন না করলে ছেলেপেলে মানুষ হয় না, মারপিট না করলে ছেলেপেলের লেখাপড়া হয় না। কিন্তু একজন মুমিন সবসময় কোনকিছুর ন্যায়-অন্যায় ও ভালো-মন্দ যাচাই করতে হলে আল্লাহর বিধান ও রাসূলের (সা:) জীবনীর মধ্যে দেখে নেবে। রসূলুল্লাহ (সা:) কি কোনদিন লেখাপড়ার জন্য কাউকে মেরেছেন বা বকেছেন? কিংবা এমন কি হয়েছে যে, নবীজীর (সা:) কোন সাহাবী লেখাপড়ার জন্য কোন শিশুকে মারপিট বা তিরস্কার করেছেন, আর নবী তাতে সায় দিয়েছেন? তেমনটি যদি না হয়ে থাকে, তাহলে যারা শুধু লেখাপড়ার জন্য শিশুদেরকে মারা বা বকাকে হালাল মনে করে, তারা নবীর (সা:) উম্মতই না।\nএক্ষেত্রে আরো একটি বিষয় বিবেচ্য যে, আল্লাহর এবাদত তথা আল্লাহর হুকুম পালনের উপরে অন্য কিছুকে প্রাধান্য দেয়াটা একপ্রকার শিরক। বর্তমানে প্রচলিত লেখাপড়া নিয়ে মানুষের অনাবশ্যক দৌড়ঝাঁপ ও চেষ্টা-সাধনা যে পরিমাণে পরিলক্ষিত হয়, আল্লাহর স্মরণ ও আল্লাহর নাম-কালাম শেখানোর ব্যাপারে তার এক দশমাংশ চেষ্টা বা গরজও মানুষের মাঝে দেখা যায় না। আল্লাহর সন্তুষ্টি অন্বেষণের পরিবর্তে সামাজিকতা, রিয়াকারিতা ও লৌকিকতাই মানুষের মাঝে প্রাধান্য পাচ্ছে- যা মানুষকে সূক্ষ্মভাবে আল্লাহর পথ থেকে দূরে সরিয়ে দিচ্ছে।\nনবী করীম (সা:) বলেছেন, "প্রত্যেক বেদআতই হচ্ছে গোমরাহী।" তাইতো আমরা প্রত্যেকটি বেদআতের ভয়াবহতা ও ক্ষতিকর প্রভাব হাড়ে হাড়ে টের পাচ্ছি। উপরে আলোচিত ১ নং বেদআতটির ফল হচ্ছে যুগে যুগে মুসলিম দেশগুলোতে লাশের পাহাড়। ২ নং বেদআতটির ফলাফল হচ্ছে নিরীহ মানুষ আগুনে পুড়ে মরা। ৩ নং বেদআতটির ফল হচ্ছে নারী নির্যাতন বা নারীদের হয়রানি ও ভোগান্তি, যা ঘটে শারীরিক অসুস্থতা কিংবা মানুষের কুদৃষ্টির মধ্য দিয়ে। আর ৪ নং বেদআতটির ফল হচ্ছে শিশু নির্যাতন, যা কিনা শিশুদের জীবনকে বিষাদময় ও শ্বাসরুদ্ধকর করে তোলে। এ শেষোক্ত বেদআতটিই আজ বাংলার ঘরে ঘরে ব্যাপকভাবে প্রবেশ করে শিশুদের পার্থিব জীবন বিশেষত শৈশব জীবনকে অতিষ্ঠ করে তুলেছে এবং পারলৌকিক জীবনকেও অনিশ্চিত করে তুলেছে। কারণ, ইহা শৈশব জীবনের বিশ্রাম, বিনোদন, শান্তি-আরাম ও মানসিক বিকাশকে যেভাবে ব্যাহত করে, তেমনি পারলৌকিক জীবনের জন্য ধর্মীয় এলেম শিক্ষা ও ধর্মকর্মে মনোনিবেশ করবার পথেও বাধা সৃষ্টি করে।\nঅভিজ্ঞতায় দেখা যায়, আমাদের আলোচ্য এ চারটি বিষয় মানুষকে এমন ফ্যানাটিক, অসহিষ্ঞু ও স্বেচ্ছাচারী করে তোলে যে, নিজের মতামত ও সিদ্ধান্ত অন্যের উপর চাপিয়ে দেবার প্রবণতা দেখা যায় এবং ঘরের-বাইরের, প্রতিদ্বন্দ্বী, পোষ্য-অধীনস্থ নির্বিশেষে মানুষের জীবন, সুখ-শান্তি ও সম্মানের প্রতি সম্মান জানানোর প্রয়োজনীয়তা বিলুপ্ত হয়। অভিজ্ঞতায় আরও দেখা যায়, যে পরিবারে বোরখা ধার্মিকতার মাপকাঠি হয় এবং লেখাপড়া নৈতিকতার মাপকাঠি হয়, সে পরিবার থেকে ন্যায়বিচার চিরতরে বিদায় নেয়। কারণ, একজন ধর্মদ্রোহী দুরাচারী ব্যক্তির পক্ষেও শুধু বাহ্যিক লেবাসের দ্বারা নিজেকে ধার্মিক দেখিয়ে ধর্মবিরোধী ও মানবতাবিরোধী কর্মকাণ্ড নিরাপদে নির্বিঘ্নে চালিয়ে যাওয়া সম্ভব হয়। একজন স্বার্থপর লোভী সংকীর্ণমনা ব্যক্তিও শুধু লেখাপড়ায় ভাল হবার গুণে অভিভাবকদের সন্তুষ্ট করে নিজের অন্যায় আবদার পূরণ করতে এবং অন্যদের হক নষ্ট করতে সক্ষম হয়।\nমাযহাবের নামে ফেরকাবাজির দ্বারা এবং গণতন্ত্রের নামে ধ্বংসাত্মক কর্মসূচীর দ্বারা সমাজে, রাষ্ট্রে ও পৃথিবীতে মুসলমানদের মাঝে যত রক্তপাত হচ্ছে, লেখাপড়ার নামে মাতলামি ও বাড়াবাড়ি করতে গিয়ে পরিবারে যত সন্তান হত্যা ও আত্মহত্যার ঘটনা ঘটছে, এগুলোকে কেন জানি আল্লাহর গযব বলেই মনে হয়। আমরা জানি, বনী ইসরাইল কর্তৃক বাছুরকে উপাস্য বানানোর পর তার শাস্তি হিসেবে আল্লাহর তরফ থেকে যা ধার্য হয়েছিল, তা হল 'ফাকতুলূ আনফুসাহুম' অর্থাৎ নিজেরা নিজেদেরকে হত্যা করা। উল্লেখ্য, অতীতে বিভিন্ন ক্ষেত্রে শাস্তি হিসেবে যা সরাসরি আল্লাহর তরফ থেকে নির্দেশ হিসেবে জারি হতো, বর্তমানে তার অনেক কিছুই ঘটতে দেখা যায় অন্যভাবে। যেমন, পারস্পরিক হত্যাকাণ্ডটা আল্লাহর নির্দেশ হিসেবে প্রায়শ্চিত্যস্বরূপ হয় না, বরং পরিস্থিতিতে পড়ে মানুষ নিজেরাই করতে প্রবৃত্ত হয়। আবার, বনী ইসরাইলের উপর অনেক হালাল খাবার হারাম করে দেয়া হয়েছিল তাদের গোয়ার্তুমির শাস্তি হিসেবে, আর এখন অনেকের হালাল খাবার বর্জন করতে হয় শারীরিক সমস্যার দরুন ডাক্তারের পরামর্শে, যা মূলত আল্লাহর তরফ থেকে পরোক্ষভাবে আসা শাস্তিস্বরূপ। এ হিসেবে ফাকতুলূ আনফুসাহুমের ঘটনাটি পর্যালোচনা করলে দেখা যায় যে, শিরকে লিপ্ত হবার শাস্তি হচ্ছে নিজেদের মধ্যে পারস্পরিক রক্তপাত। মানুষ যখন আল্লাহকে বাদ দিয়ে অপর কিছুকে উপাস্যরূপে গ্রহণ করে, আল্লাহ ও আল্লাহর হুকুম যতটা গুরুত্ব পাবার কথা অন্য কিছু সেই স্থান দখল করে বসে, তখন সেই উপাস্যগুলোই মানুষের জন্য মরণরূপে দেখা দেয়, পারস্পরিক খুনাখুনির কারণ ঘটায়। আল্লাহ ভালো জানেন। আল্লাহ আমাদের হেফাজত করুন।\nবেদআতের দ্বারা মানুষ যতটা ক্ষতিগ্রস্থ হয়, তা অন্যান্য পাপের দ্বারা হয় না। এর কারণ হল দুটি; প্রথমত, অন্যান্য পাপ কাজকে মানুষ পাপ হিসেবে জানলেও বেদআতকে কেউ পাপ মনে করে না, বরং পুণ্য ভেবেই করে থাকে। এ প্রসঙ্গে একটি বর্ণনা পাওয়া যায়, তা হল ইবলীসের একটি স্বীকারোক্তিমূলক জবানবন্দি, "আমি পাপ করিয়ে করিয়ে মানুষকে ঘায়েল করতে থাকি, আর মানুষ তওবা করতে করতে আমাকে ঘায়েল করতে থাকে; অবশেষে মানুষকে আমি এমন কিছু পাপের মাঝে জড়িয়ে দেই, যা সে ভাল মনে করে করতে থাকে, ফলে জিন্দেগিতেও আর তওবা করার তওফিক হয় না।" মনে করুন, প্রবৃত্তির তাড়নায় পাপে লিপ্ত কাউকে মৃত্যু ও দোযখের ভয় দেখিয়ে ফেরানোর চেষ্টা করতে পারেন। কিন্তু পীরপূজায় লিপ্ত কাউকে মৃত্যুর আগ মুহুর্তেও তওবা করানো কঠিন। কারণ, সে ঐ কাজটাকে এমন কোন পাপ মনে করছে না যা পরকালে নাজাতের প্রতিবন্ধক হবে, বরং একে নাজাতের মাধ্যম বলেই আশা নিয়ে আছে, পরকালে মুক্তির আশাতেই সে তা করছে। দ্বিতীয়ত, অন্যান্য পাপের দ্বারা দ্বীন ও আখেরাতের ক্ষতি হলেও দুনিয়াবি কিঞ্চিত ফায়দা হাসিল হয়। উদাহরণস্বরূপ, কেউ ডাকাতি বা লুচ্চামি করলে সে দুনিয়া ও আখেরাতে ক্ষতিগ্রস্থ হলেও দুনিয়ায় সাময়িকভাবে কিছুটা লাভ সে পায়। কিন্তু যে বা যারা ফেরকাবাজি করে হানাহানি করে মরল, কিংবা ডিগ্রীবাজি করে বাচ্চাদের জীবন ও পরিবারের শান্তি নষ্ট করল, তাদের তো সব দিক থেকেই লোকসান (loss) হল। অন্যান্য পাপে হয় খণ্ডনাশ, আর বেদাতে হয় সর্বনাশ। শিরক তথা মূর্তিপুজা থেকে যেমন কোন তৃপ্তি বা আরাম পাওয়া যায় না, খামাখা কেবল জাহান্নামের খোরাক হতে হয়, বেদআতের দ্বারাও ঠিক তেমনই শুধু দোজাহানের একতরফা ক্ষতিই সাধিত হয়। যে ব্যবসায় কোন লাভের সম্ভাবনা নেই, বরং শুধু নিশ্চিত ক্ষতিই আছে, জেনেশুনে সেই ব্যবসায় হাত দেয় কোন্ বেকুবে?\nআল্লাহ আমাদের সবাইকে তিনি যতটুকু দিয়েছেন ততটুকু গ্রহণ করার এবং তাঁর নির্ধারিত ও আরোপিত দায়িত্বের বাইরে যেকোন প্রকার বাড়তি বোঝা থেকে বেঁচে থাকার তৌফিক দান করুন।\n#1মন্তব্য করেছেন: আবদুল আউয়াল on Sat, 21/11/2015 - 9:00am.\nএসব ব্যাপারে সকল ইসলামি চিন্তাবিদ বা গবেষকগণ একমত হতে পারেন নি। কেউ বিদআত বলছেন, কেউ এসব অপরিহার্য বলছেন। এটা খুবই জটিল বিষয়।\nরাসূল (সাঃ) বলেন, ধর্মের নামে সকল নতুন কাজ হল বিদাত, সকল বিদাত হল গোমরাহি বা পথভ্রষ্টতা। (মুসলিম- ১৫৩৫)\nসকল গোমরাহির পরিণাম জাহান্নাম। (নাসাঈ- ১৫৬০)\nআজ ৯০% এর অধিক সংখ্যক মুসলিম এসবে জড়িত।\n#2মন্তব্য করেছেন: মোহভঙ্গ on Sat, 21/11/2015 - 7:43বিকাল.\nএসব বিষয় বিদআত হবার ব্যাপারে একমত হওয়া বা চূড়ান্ত সিদ্ধান্ত দেয়া কঠিন। তবে এগুলো যেহেতু আমাদের প্রায় সকলেরই ব্যক্তি ও পরিবার-পরিজনের জীবনকে প্রভাবিত করে, তাই এসব জিনিসের সার্বিক উপকারিতা ও অপকারিতা পর্যালোচনা করে আমাদের জীবনের অনেক কিছুই পুনর্বিবেচনার প্রয়োজন হতে পারে। আমরা সবাই মিলে এসব ক্ষেত্রে নিজ নিজ জ্ঞান ও অভিজ্ঞতা শেয়ার করে মুসলিম জনগণের জন্য কোন্ কাজটি কল্যাণকর আর কোন্ কাজটি অকল্যাণকর সে ব্যাপারে দিক-নির্দেশনা তৈরিতে ভূমিকা রাখতে পারি।\nতবে একটা ব্যাপারে আমাদের সবাইকে একমত হতে হবে যে, মাযহাব না মানার কারণে কোন মুসলিমকে, বোরখা না পরার কারণে কোন নারীকে, প্রচলিত ফরমায়েশী লেখাপড়ায় অনীহার কারণে কোন শিশুকে হেয় করা যাবে না।\n#3মন্তব্য করেছেন: মুসলিমাহ on Mon, 23/11/2015 - 1:56বিকাল.\nবোরখা না পড়লে কোন নারীকে যেমন হেয় করা যাবে না , তেমনি বোরখাকে বেদআত বলাও ঠিক হয় নি । যে ঢিলাঢিলা কাপড় পরলে পুরো শরীর ভালভাবে ঢাকা থাকে , আমাদের দেশে সেটাকেই বোরখা বলে । তাই বোরখা পরা বেদআত বললে অহেতুক একটি বিতর্কে মুসলমানরা জড়িয়ে পড়বে ।\n#4মন্তব্য করেছেন: মোহভঙ্গ on Wed, 25/11/2015 - 5:20বিকাল.\nবোরখা পরাটা বেদআত নয়, বরং বোরখাকে ফরয মনে করাটা বেদআত। অর্থাৎ, ইসলাম নির্দেশিত পর্দার ফরয বিধানটা কেবল বোরখার দ্বারাই পালিত হতে হবে, অন্য কোন শালীন পোশাকের দ্বারা করলে ফরযটি অনাদায়ী থাকবে- এমনটি ভাবা বেদআত।\n#5মন্তব্য করেছেন: মোহভঙ্গ on Sat, 05/03/2016 - 9:19বিকাল.\nপ্রশ্ন হতে পারে, আমাদের আলোচ্য এ চারটি বিষয় একেবারে বাদ দেয়া সম্ভব কিনা। এ প্রসঙ্গে আমরা অন্তত এটুকু বলতে পারি যে, এ বিষয়গুলো নিয়ে বাড়াবাড়ি, গোঁড়ামি ও মাতলামি পরিহার করতে পারলেই সমাজে শান্তি ফিরে আসবে।\nমাযহাব— যে ইচ্ছা একটা মাযহাব মানুক, যে ইচ্ছা আরেকটা মানুক, যে ইচ্ছা কোন মাযহাবই না মানুক, যে ইচ্ছা সবগুলো মাযহাবের থেকে যে ব্যাপারে যেটা সুবিধা সেটা মানুক— এজন্য কাউকে বোমা মারার দরকার নেই।\nগণতন্ত্র আপনি পছন্দ করেন করতে পারেন, কিন্তু এটা যে থাকতেই হবে, এটা ছাড়া যে কিছুদিন চলা যাবে না— এ প্রবণতা পরিহার করুন। দেশে গণতন্ত্র আনার জন্য মানুষকে পুড়িয়ে মারার দরকার নেই।\nবোরখা যে ইচ্ছা পরিধান করুক, যে ইচ্ছা এটা ছাড়া অন্য কোন পন্থায় পর্দা বজায় রাখুক। এ নিয়ে কাউকে মন্দ বলার দরকার নেই।\nআর লেখাপড়া— বাচ্চাকে স্কুলে ভর্তি করান, নো প্রবলেম। লেখাপড়া করুক, বেশ ভালো। তবে শুধু এটুকু বলব, বাচ্চা ক্লাস ডিঙাতে পারলেই সন্তুষ্ট থাকুন। ফার্স্ট হবার জন্য চাপাচাপি বা পীড়াপীড়ি করার দরকার নেই।\nলেখাপড়া একেবারে না করলে সমাজেও স্বীকৃতি পাওয়া যাবে না, অপমানিত থাকতে হবে। এছাড়া ধারাবাহিক লেখাপড়া ছাড়া মানসিক বিকাশও পূর্ণতা পাবে না। কিন্তু শুধু একটা বিষয়ে সতর্ক থাকবেন, লেখাপড়া নিয়ে এমন কোন অতিরিক্ত উন্মাদনা ও অস্থিরতা করা যাবে না, যা শিশুর জীবনে বিপর্যয় নিয়ে আসে। লেখাপড়ার প্রতি এমনভাবে addicted বা উন্মত্ত হওয়া যাবে না, যা পারিবারিক শান্তিকে বিনষ্ট করে এবং ধর্মশিক্ষা ও ধর্মপালনের সময় ও মনোযোগকেও কেড়ে নেয়।\nসর্বোপরি "Excess of Anything is Bad" প্রবাদটি সর্বদা স্মরণ রাখবেন। তাহলে কোন জিনিস অপকারী হলেও তার অপকারিতা সর্বনিম্ন পর্যায়ে রাখা যাবে এবং উপকারী হলে তার উপকারিতা বজায় থাকবে। আর সবসময় ধৈর্য্য ও সহনশীলতা বজায় রেখে চলবেন। তাহলে কোন কিছুই আপনার বুদ্ধিলোপ ঘটাতে পারবে না। বাচ্চাদের ডিগ্রী ও ক্যারিয়ার নিয়ে দুশ্চিন্তা করতে গিয়ে মায়ের হাতে শিশু হত্যার মত মর্মান্তিক ঘটনার পুনরাবৃত্তি রোধ করা যাবে।\n#6মন্তব্য করেছেন: মোহভঙ্গ on Mon, 30/05/2016 - 8:18বিকাল.\nধর্ম বহির্ভূত মনগড়া বেদআত মানুষের ধর্ম ও আকীদা নষ্ট করে, মানুষের মাঝে ফেতনা-ফাসাদ-বিশৃঙ্খলা-অশান্তি সৃষ্টি করে এবং ধর্মের আসল বিষয়, মূল শিক্ষা ও জরুরী দায়িত্ব থেকে মানুষের মনোযোগকে সরিয়ে নেয়। মানুষের এক নম্বর দায়িত্ব তো সর্বাবস্থায় আল্লাহর প্রতি কৃতজ্ঞ ও সন্তুষ্ট থাকা, কারণে-অকারণে নাশোকরী ও শেকায়েত না করা। দুই নম্বর দায়িত্ব হল পরিবারে ও সমাজে যার যার কর্তৃত্বাধীন গণ্ডি ও পরিমণ্ডলে ন্যায়বিচার ও মানবাধিকারকে নিশ্চিত করা ও সমুন্নত রাখা। তিন নম্বর দায়িত্ব হল আপনজনদেরকে নামায ও কোরআন শিক্ষা দেয়া। কিন্তু যারা বেদআত নিয়ে বা তুচ্ছ ছোটখাটো নফল আমল নিয়ে বেশি ব্যস্ত থাকেন, তাদের পক্ষে এ বিষয়গুলোতে মনোযোগ দেয়া সম্ভবপর হয়ে ওঠে না। পরিবারের ভিতর জুলুম প্রতিরোধ ও মানবাধিকার সংরক্ষণের চেয়েও বোরখা কে পড়ল কে পড়ল না এটা দেখাই তাঁদের কাছে বেশি জরুরী হয়ে দাঁড়ায়। ফলে দেখা যায়, ব্যভিচারী, শিশু নির্যাতনকারী, চোগলখোর এমনকি আল্লাহদ্রোহী ব্যক্তিও শুধু বাহ্যিক লেবাসের গুণে মুরুব্বীয়ানে কেরামের কাছে গ্রহণযোগ্যতা লাভ করে। বোরখা পরায় কোনরূপ শিথিলতা তাঁদের কাছে ছাড়যোগ্য না হলেও ব্যভিচার, শিশু নির্যাতন (এমনকি শিশুকে হত্যা বা ধর্মচ্যুতির উদ্দেশ্যে, ধর্মীয় ও চারিত্রিক দিক থেকে বিপথগামী করবার উদ্দেশ্যে নির্যাতন), আল্লাহদ্রোহিতা, বিদ্রোহ, বিশৃঙ্খলা ও অশান্তি সৃষ্টির তৎপরতা তাঁদের কাছে সহনীয় (tolerable)। এছাড়া তাঁরা নিজেরাও পরিবারের ভিতর শোষণ, বৈষম্য ও অবিচার থেকে বিরত থাকার ব্যাপারে অতটা যত্নবান নন, যতটা যত্নবান থাকেন প্রতীকী বিষয়াদি নিয়ে।\n#7মন্তব্য করেছেন: মোহভঙ্গ on Tue, 02/01/2018 - 6:43am.\nযেকোন বেদআত বা ভ্রান্ত কর্মপন্থা চালু হয় মূলত: দুটি জিনিসের দোহাই দিয়ে; তাহল 'ইজতিহাদ' ও 'হেকমত'। ইজতিহাদ ও হেকমত মূল দ্বীনের অন্তর্গত বিষয় হলেও ভ্রান্তি বা ভুল ব্যাখ্যাবশত নিজেদের আবিষ্কৃত ও অবলম্বিত বিশ্বাস বা কর্মপন্থাকে এ দুটি দিয়ে বৈধ ও ইসলামসম্মত করে নেয়ার একটি প্রবণতা মানুষকে ভুল পথে চলতে উৎসাহ যোগায়। কিন্তু ইজতিহাদ ও হেকমতের প্রকৃত অর্থ হলো আল্লাহ ও রসূলের নির্দেশিত মূলনীতি বজায় রেখে নতুন আবিষ্কৃত জিনিসের মধ্য থেকে হালাল-হারাম নির্ণয় করা। নতুন আবিস্কৃত ও লব্ধ যেকোন প্রযুক্তি গ্রহণ ও ব্যবহার বৈধ; যেমন- রসূল (সা.) যদি লাঙ্গল দিয়ে চাষ করে থাকেন, সেজন্য এখন ট্রাক্টর ব্যবহার নিষিদ্ধ হবে না; রসূল (সা.) যদি উট বা ঘোড়াকে যানবাহন হিসেবে ব্যবহার করে থাকেন, তার জন্য এখন গাড়ি বা বিমান ব্যবহারে দোষ নেই; রসূল (সা.) বালতি দিয়ে পানি তুললেও এখন পানি উত্তোলনে মটর ব্যবহার বৈধ; রসূল (সা.) তরবারি দিয়ে যুদ্ধ করলেও এখন বন্দুক-কামান ও যুদ্ধ বিমান ব্যবহারে দোষ নেই। কিন্তু রসূল (সা.) প্রদর্শিত মূলনীতি এবং আল্লাহ কর্তৃক কোরআনে ঘোষিত সুস্পষ্ট হালাল-হারামের বিধানকে কেউ যুগের দোহাই দিয়ে পাল্টাতে পারবে না। যেমন- বিনা দোষে মানুষ হত্যা ও শিশু হত্যা সে যুগে যেমন হারাম ছিল, এখনও তেমনি হারাম। পথের উপর থেকে কষ্টদায়ক বস্তু অপসারণ করা তখন যেমন পুণ্য কাজ ছিল, এখনও তেমনি পুণ্য কাজ। ইচ্ছাকৃতভাবে মানুষের ক্ষতি করা ও মানুষের জীবনযাত্রায় অসুবিধা সৃষ্টি করা তখন যেমন হারাম ছিল, এখনও সেই বিধানে পরিবর্তন আসার কোন কারণ নেই। রসূল (সা.) কর্তৃক যুদ্ধক্ষেত্রে শত্রুবাহিনীর প্রবেশপথে অবরোধ আরোপের স্বাভাবিক যুক্তিগ্রাহ্য পদক্ষেপের রেফারেন্স দিয়ে দেশব্যাপী সাধারণ মানুষকে অবরুদ্ধ করে রাখাকে জায়েয প্রমাণের হাস্যকর প্রবণতাও কোন সুস্থ বিবেকের কাছে গ্রহণযোগ্য বিবেচিত হবে না। কেবল দলীয় অন্ধ আনুগত্য ও গোষ্ঠীগত দায়বদ্ধতার মোহে পড়েই মানুষ দ্বীনের বিধানে এমন বিকৃতি আরোপ করতে পারে।


মাছ-ভাতের বাঙালি ও প্রান্তিক মানুষের দীর্ঘশ্বাস\nআমীন আল রশীদ ১৮:৩৯ , জুন ১২ , ২০১৯\n‘আমার সন্তান যেন থাকে দুধেভাতে’র পরে বস্তুত বাঙালির পরিচয় হয়ে ওঠে ‘মাছে-ভাতে’। হাজার নদী-খাল-বিল-পুকুর আর সমুদ্রে তো বটেই, মাছের আকাল বাঙালির কোনও কালেই ছিল না। আর সারাবিশ্বে যেসব দেশের প্রধান খাবার ভাত, সেই তালিকায়ও বাঙালি শীর্ষে। এই ভূখণ্ডে ধানের ফলনও ভালো। বিবিধ কারণে ধানের বৈচিত্র্য কমলেও ষোলো কোটি মানুষের খাবার জোগান দেওয়ার মতো ধান এখনও উৎপাদন করেন কৃষকরা। শুধু উৎপাদনই করেন না, বরং প্রতিবছরই ছোটখাটো প্রাকৃতিক দুর্যোগের পরও ধানের যে ফলন হয়, তাতে আর যাই হোক, দেশে কখনও প্রধান এই খাদ্যশস্যে টান পড়ে না। বরং প্রচুর পরিমাণ চাল রফতানি করাও সম্ভব। অতীতে কখনও-সখনও রাষ্ট্রের ভুল নীতি আর অসাধু ব্যবসায়ীদের দৌরাত্ম্যে দেশে চালের সংকট হয়েছে বটে, সেটি স্বাভাবিক কোনও ঘটনা নয়। বরং বাংলার মাটি, বাংলার জল এই ভূখণ্ডের মানুষে মুখে ভাত ও মাছ তুলে দিতে অকৃপণ। কিন্তু বাঙালির খাদ্যের সেই প্রধান অনুষঙ্গ মাছ ও ভাতের ভবিষ্যৎ নিয়েই এখন চিন্তা করতে হচ্ছে।\nবাজারে ধানের ন্যায্যমূল্য না পাওয়ায় সম্প্রতি দেশের বিভিন্ন স্থানে কৃষকদের যে বিক্ষোভ হয়েছে, সেখানে পোস্টার এবং কারও কারও টিশার্টে লেখা একটি স্লোগান নিশ্চয়ই আপনারও চোখ এড়ায়নি; তা হলো—‘আর করব না ধান চাষ, দেখব তোরা কী খাস…।’\nঅতি সাধারণ দুটি বাক্য। সহজ তার গঠন। অতি পরিচিত শব্দ। কাব্যের ছন্দ আছে। কিন্তু এই দুটি লাইনের ভেতরে যে খেদ, যে অভিমান, যে সতর্কতা, সেটি আমাদের মস্তিষ্কে কতটুকু অনুরণন তুলেছে? আদৌ তুলেছে কি? আমরা এবং আমাদের রাষ্ট্রযন্ত্র কি কৃষকের এই ক্ষোভ, এই হুঁশিয়ারির অর্থ বুঝেছে?\nচোখ বন্ধ করে শুধু একবার কল্পনা করুন, আগামী বছর দেশের অর্ধেক কৃষক ধান আবাদ করলেন না। তারা হয় ওই জমিতে অন্য কিছু আবাদ করলেন, অথবা ধারদেনায় জর্জরিত অভিমানী কৃষক জমি পতিতই রাখলেন। তাহলে মাছে ভাতে বাঙালির ভাতের জোগান দেবে কে? কত লাখ টন চাল আমদানি করা সম্ভব? আমদানি করা চালের কেজিপ্রতি মূল্য কত হবে এবং কতজন লোকের পক্ষে সেটি কিনে খাওয়া সম্ভব হবে? মধ্যবিত্ত-নিম্নমধ্যবিত্ত না হয় ষাট-সত্তর টাকা কেজিতে চাল কিনে খাবে, কিন্তু গরিব মানুষ এখন ২৫-৩০ টাকা দরে যে চাল খায়, দেশে পর্যাপ্ত ধান উৎপাদন না হলে সেই শ্রেণির মানুষকে রাষ্ট্র কী করে সহায়তা দেবে? কী করে খোলাবাজারে ভর্তুকি দিয়ে কম দামে চাল বিক্রি করবে?\nমনে রাখা দরকার, বাংলাদেশে যখনই কোনও সংকট (সেটি প্রাকৃতিক কিংবা মানবসৃষ্ট যাই হোক) আসে, সেখানে একসঙ্গে অনেক মানুষের ক্ষতিগ্রস্ত হওয়ার আশঙ্কা তৈরি হয়, কেবল অল্প জায়গায় বিশাল জনগোষ্ঠী বসবাস করে বলে। ফলে এখানে যেকোনও নীতি বা কর্মকাণ্ড হতে হয় ১৬ কোটি মানুষের কথা মাথায় রেখে। এক মৌসুমে ধানের আবাদ কম হওয়া মানে যে শুধু কৃষকেরই আর্থিক ক্ষতি তাই নয়, বরং যে বিপুল জনগোষ্ঠী কৃষকের ওপর নির্ভরশীল, তাদের পকেট পয়সা থাকার পরও খাদ্য পাবে না। বাজারে পণ্যের জোগান না থাকলে মানুষ নিশ্চয়ই টাকা চিবিয়ে খাবে না।\nধান নিয়ে এবার যা হয়েছে তা দেশের ইতিহাসে বিরল। ন্যায্যমূল্য না পাওয়ায় জমিতে অন্তত দু’জন কৃষক আগুন দিয়েছেন বলে গণমাধ্যমে খবর এসেছে। মোবাইল ফোনে ধারণ করা সেই আগুনের দৃশ্যও সামাজিক যোগাযোগমাধ্যম এবং পরে গণমাধ্যমে এসেছে। যদিও সরকারের তরফে এই ঘটনায় দুই ধরনের সন্দেহ প্রকাশে হয়েছে; ১. এটি স্যাবোটাজ এবং ২. ক্ষেতে আগুন দেওয়ার ঘটনাটি বাংলাদেশের নয়, ভারতের। তবে টাঙ্গাইলের আব্দুল মালেক ও নজরুল ইসলাম খান নামে যে দু’জন কৃষক তাদের জমিতে আগুন দিয়েছেন, তাদের সাক্ষাৎকারও গণমাধ্যমে এসেছে।\nসুতরাং রাজনৈতিক কারণে সবকিছুতে ষড়যন্ত্রতত্ত্ব খোঁজা যেতেই পারে। আবার ধানক্ষেতে আগুন দেওয়ার এই ঘটনাটিকে নিছক বিচ্ছিন্ন বলেও ধরে নেওয়া যেতে পারে। তাতে ধানের দাম নিয়ে যে বিশাল সংকটের সৃষ্টি হয়েছে এবং সেই সংকটের পেছনে যে বহুবিধ কারণ বিদ্যমান, বোধ করি সে বিষয়ে কেউ দ্বিমত করবেন না।\nধান নিয়ে এই বিতর্ক আর ক্ষোভ-বিক্ষোভের ভেতরে মাছে ভাতে বাঙালির দ্বিতীয় অনুষঙ্গ মাছ নিয়েও যে ভেতরে ভেতরে বড় ধরনের সংকট চলছে, সেটিও এড়িয়ে যাওয়ার সুযোগ নেই। বেশ কিছুদিন ধরেই উপকূলীয় এলাকার জেলেরা গভীর সাগরে মাছ ধরায় নিষেধাজ্ঞার সময়সীমা বাড়ানোর প্রতিবাদে মানববন্ধন করছেন। সবশেষ ৯ জুন দুপুরেও তারা চট্টগ্রাম শহরে সড়ক অবরোধ করে বিক্ষোভ করেছেন।\nমাছ নিয়ে সংকটের ডাইমেনশন ধানের চেয়ে আলাদা। কারণ প্রজনন মৌসুমে মা মাছ রক্ষার জন্য সরকারি নিষেধাজ্ঞার সময়ে সরকার জেলেদের খাদ্য সহায়তা দেয়। কিন্তু সেই সহায়তা কতজন প্রকৃত জেলের ঘরে পৌঁছায়, সেই সহায়তা পেতে স্থানীয় জনপ্রতিনিধি, প্রশাসন, রাজনৈতিক নেতা ও টাউটদের দৌরাত্ম্য কতটুকু প্রভাব বিস্তার করে, তা নিয়েও বিতর্ক নতুন কিছু নয়। দ্বিতীয়ত, মাছ ধরার নিষিদ্ধ মৌসুমে সরকারের তরফে জেলেদের যে সহায়তা দেওয়া হয়, তার পরিমাণ নিয়েও তাদের অসন্তোষ আছে।\nবাংলাদেশের মৎস্যজীবীদের সামগ্রিক জীবনমান নিয়ে নতুন করে বলার কিছু নেই। ‘পদ্মা নদীর মাঝি’তে মানিক বন্দ্যোপাধ্যায় বহু আগেই সে কথা লিখে গেছেন, ‘ঈশ্বর এই গ্রামে (জেলেপাড়া) নয়, বরং থাকেন ওই ভদ্রপল্লিতে’। সুতরাং ‘আর করব না ধান চাষ দেখব তোরা কী খাস’-এর সঙ্গে ঈশ্বরের ভদ্রপল্লিতে থাকার স্যাটায়ারের বেশি তফাৎ নেই। দু’টিই রাষ্ট্রের প্রান্তিক মানুষের মনের ভেতর থেকে উঠে আসা দীর্ঘশ্বাস।\nঅথচ মাছে ভাতে বাঙালিত্বের প্রধান দুই অনুষঙ্গ ভাত ও মাছের জোগান দেন যে কৃষক ও জেলেরা, তাদের থাকার কথা ছিল অত্যন্ত সম্মানজনক স্থানে। নদীমাতৃক ও কৃষিভিত্তিক দেশ হিসেবে বাংলাদেশে মুক্তিযোদ্ধাদের পরে সবচেয়ে সম্মানজনক স্থানে থাকার কথা ছিল কৃষক ও জেলেদের। কিন্তু বাস্তবতা উল্টো। এখানে কৃষক তার ধানের দাম পাবেন না। না পেলে সরকার বলবে ফলন ভালো হয়েছে, তাই দাম কম। অথচ দেশের অর্থনীতির মেরুদণ্ড সচল রাখা এই কৃষকের ফসলের ন্যায্যমূল্য নিশ্চিত করার প্রথম ও প্রধান দায়িত্ব সরকারেরই। সরকার এমনভাবে কৃষিনীতি করবে, বাম্পার ফলন হলেও কৃষক তার ফসলের উপযুক্ত দাম পাবেন। বেশি ফলন হলে পরবর্তী বছরগুলোয় সংরক্ষণের জন্য পর্যাপ্ত গুদাম ও রক্ষণাগার তৈরি করবে। চালনির্ভর বিভিন্ন দেশে প্রচুর পরিমাণে চাল রফতানি করবে। সেজন্য নতুন নতুন বাজার খুঁজে বের করবে। কৃষককে যেন ধারদেনা করে বীজ-সার ও সেচ দিতে না হয়, সেজন্য সরকার পর্যাপ্ত ভর্তুকি ও সহায়তা দেবে—এটিই কাঙ্ক্ষিত। কিন্তু তা হচ্ছে কোথায়? একটি রাষ্ট্র তার অর্থনীতির মেরুদণ্ড সচল রাখার কারিগরদের প্রতি কতটা সদয় ও সংবেদনশীল, তা তো ‘আর করব না ধান চাষ, দেখব তোরা কী খাস’ স্লোগানেই পরিষ্কার।\nমাছের উৎপাদন বাড়াতে বিভিন্ন সময়ে সমুদ্র এমনকি নদীতেও সরকার জাল ফেলায় নিষেধাজ্ঞা আরোপ করবে, এটিই স্বাভাবিক। সেজন্য মৎস্য অধিদফতর নামে একটি বড় সরকারি সংস্থাও রয়েছে। সরকারের আরও নানা মন্ত্রণালয় ও দফতর এর সঙ্গে যুক্ত। এটি ধরে নেওয়াই সঙ্গত, সরকার দেশে মাছের উৎপাদন বাড়াতে এসব উদ্যোগ নেয়। কিন্তু তাই যদি হয়, তাহলে মৎস্যজীবীরা কেন এর প্রতিবাদে রাস্তায় নামবেন? যারা নদী ও সমুদ্রে মাছ ধরেন, তাদের চেয়ে একজন মৎস্যকর্মকর্তার ফিল্ড নলেজ বা মাঠের জ্ঞান বেশি নয়। একজন প্রবীণ কৃষকের চেয়ে একজন কৃষির অধ্যাপকের তাত্ত্বিক জ্ঞান বেশি হলেও মাঠের জ্ঞান বা কাণ্ডজ্ঞান যেমন কৃষকেরই বেশি, তেমনি যারা সাগরে ও নদীতে মাছ ধরেন, মাছের ভাষা ও ব্যাকরণও তারা ভালো বোঝেন। সুতরাং আগামী ২৩ জুলাই পর্যন্ত নতুন করে ৬৫ দিন সমুদ্রে সব ধরনের মাছ ধরায় যে নিষেধাজ্ঞা আরোপ করা হয়েছে, সেই সিদ্ধান্ত নেওয়ার আগে জেলেদের অভিমত কি নেওয়া হয়েছিল?\nঅন্যান্য বছর এই সময়ে বড় ট্রলারে মাছ ধরা বন্ধ থাকলেও ছোট নৌকা দিয়ে জেলেরা উপকূলীয় অঞ্চলে মাছ ধরতে পারতেন। কিন্তু এ বছর হঠাৎ করে তাও বন্ধ করে দেওয়া হয়েছে। এতে জীবন-জীবিকা নিয়ে সংকটে পড়েছেন জেলেরা। তাদের বিকল্প কোনও আয়ের উৎসও নেই। অভিমান করে একজন কৃষক হয়তো তার জমিতে ধানের বদলে পাট বা রবিশস্য আবাদ করতে পারেন, কিন্তু যে লোকের সমুদ্রে জাল ফেলাই বেঁচে থাকার একমাত্র অবলম্বন, তিনি কী করবেন? হয় তিনি হাত পা গুটিয়ে বসে থাকবেন। অথবা রাতের আঁধারে আইনশৃঙ্খলা বাহিনীর চোখ ফাঁকি দিয়ে ‘চুরি করে’ মাছ ধরবেন। আবার ধরা পড়লে হাতকড়া, জালে আগুন। এ এক শাঁখের করাত।\nউল্লেখ্য, বছরের একটা বড় সময়ই নদীতে ইলিশ ধরার ক্ষেত্রে সরকারের নিষেধাজ্ঞা থাকে। ডিম ছাড়ার সময় ২২ দিন, জাটকা বড় হওয়ার সুযোগ দেওয়ার ক্ষেত্রে ২৪০ দিন এবং সাগরে মৎস্য সম্পদ রক্ষা করতে ৬৫ দিন—এই তিন দফায় মোট ৩২৮ দিন সাগর বা নদীতে ইলিশ মাছ ধরার ক্ষেত্রে নিষেধাজ্ঞা থাকে। তারসঙ্গে নতুন এই নিষেধাজ্ঞাকে অনেক জেলেই ‘গোদের ওপর বিষফোঁড়া’ বলে মন্তব্য করেছেন।\nতাহলে সমাধান কী? এখানেও ধানের মতো সরকারের মৎস্যনীতি ও তার বাস্তবায়নই প্রধান তর্ক। পুনর্বাসনের জন্য সরকারি সহায়তা কি সঠিকভাবে প্রকৃত জেলেদের কাছে পৌঁছাচ্ছে? সেখানে সরকারের নজরদারি কতটুকু? যে পরিমাণ সহায়তা দেওয়া হচ্ছে, তা কি যথেষ্ট? যদি যথেষ্ট না হয়, তাহলে এই সময়ে জেলেরা কী খাবে, কিংবা তাদের বিকল্প আয়ের ব্যবস্থা করা যায় কিনা? সরকারের নানাবিধ কর্মসৃজন প্রকল্পে এই জেলেদের অন্তর্ভুক্ত করা যায় কিনা?\nএখন হয়তো বলা হবে, দেশের লাখ লাখ প্রান্তিক মানুষের যেখানে কাজ নেই, সেখানে আলাদা করে জেলেদের জন্য সরকারের ভাবার অবকাশ কতটুকু? সেটিও অন্য তর্ক এবং রাষ্ট্রকে সেই তর্ক করার স্পেস দিতে হবে।


প্রকাশিত : ০৩:৫৪, নভেম্বর ২১, ২০১৯ | সর্বশেষ আপডেট : ০৩:৫৫, নভেম্বর ২১, ২০১৯\nকম্বোডিয়ার প্রধানমন্ত্রী সামদেক হুন সেন এর সঙ্গে সৌজন্য সাক্ষাৎ করেছেন দেশটিতে সফররত বাংলাদেশ জাতীয় সংসদের স্পিকার ড. শিরীন শারমিন চৌধুরী। বুধবার (২০ নভেম্বর) তিনি কম্বোডিয়ার প্রধানমন্ত্রীর কার্যালয় পিস প্যালেসে উষ্ণ অভ্যর্থনা পান। এশিয়া প্যাসিফিক ফোরামে অংশগ্রহণ করায় স্পিকারকে ধন্যবাদ জানান কম্বোডিয়ার প্রধানমন্ত্রী সামদেক হুন সেন।\nহুন সেন মেকং-গঙ্গা সহযোগিতা প্ল্যাটফর্মের আওতায় এই অঞ্চলে উন্নয়ন সহযোগিতা জোরদার করার ওপর গুরুত্বারোপ করেন।\nতিনি বলেন, ‘আঞ্চলিক ও আন্তর্জাতিক পর্যায়ে শান্তি ও স্থিতিশীলতা জোরদার করার ক্ষেত্রে এশিয়া প্যাসিফিক ফোরাম খুবই সহায়ক ভূমিকা রাখে।’\nস্পিকার ড. শিরীন শারমিন চৌধুরী সংসদীয় অভিজ্ঞতা বিনিময়ের মাধ্যমে আঞ্চলিক সর্ম্পক জোরদার করার ওপর গুরুত্বারোপ করেন। তিনি বলেন, ‘রাজনৈতিক স্থিতিশীলতা টেকসই উন্নয়নের পূর্বশর্ত।’\nপরে নমপেনে জাতির পিতা বঙ্গবন্ধু শেখ মুজিবুর রহমানের নামে প্রস্তাবিত সড়ক পরিদর্শন করেন স্পিকার। এ সময় কম্বোডিয়ার সরকার ও সংসদীয় পর্যায়ের ঊর্ধ্বতন কর্মকর্তা এবং বাংলাদেশ প্রতিনিধি দলের সদস্যরা উপস্থিত ছিলেন।


ফিচার Archives - Page2of 18 - Aj SaraBela (আজ সারাবেলা)\nrobi অক্টোবর ৪, ২০১৮\nদিন যত যাচ্ছে ততই উত্তেজনা বাড়ছে আন্তর্জাতিক মহলে। সেই সাথে বাড়ছে উন্নত দেশগুলোর সামরিক শক্তি। তারই জের ধরে যুক্তরাষ্ট্র-রাশিয়াসহ বিশ্বের শক্তিধর দেশগুলো একের পর এক ভয়ঙ্কর বন্দুক বানাচ্ছে। এর মধ্যে কোনটি থেকে ১৬ লক্ষ গুলি বের হয়, আবার কোনটি একসঙ্গে দু’টো নিশানা বানাতে পারে। এমনই ৫টি বন্দুক হল- এক্সএম ২৯: ...\nএক মৃত্যুঞ্জয়ী নারীর নাম রমা চৌধুরী\nসারাবেলা রিপোর্ট : জীবনযুদ্ধে জয়ী এক নারীর নাম রমা চৌধুরী। মহান স্বাধীনতা যুদ্ধের সময়কার সেই দুঃসহ স্মৃতি নিয়ে দীর্ঘ চলার পথে প্রতিটি বাঁকে যুদ্ধ করেছেন কিছু না দেওয়া এই সমাজের বিরুদ্ধে, পারিপার্শ্বিকতার বিরুদ্ধে। হার না মানা মনটায় উদ্যম থাকলেও আজ ভোর চারটা নাগাদ তিনি চলে গেলেন না ফেরার দেশে। শহীদ ...\nইতিহাসে আজকের এই দিন (১০-০৮-২০১৮)\nTarek আগস্ট ১০, ২০১৮\nআজ সারাবেলা রিপোর্ট: ১০ আগস্ট ২০১৮, শুক্রবার। ২৬ শ্রাবণ, ১৪২৫ বঙ্গাব্দ। গ্রেগরিয়ান বর্ষপঞ্জী অনুসারে বছরের ২২২ তম (অধিবর্ষে ২২৩ তম) দিন। এক নজরে দেখে নিন ইতিহাসের এ দিনে ঘটে যাওয়া উল্লেখযোগ্য ঘটনা, বিশিষ্টজনের জন্ম-মৃত্যুদিনসহ গুরুত্বপূর্ণ আরও কিছু বিষয়। ঘটনাবলি: ১৬৭৫ – রয়াল গ্রিনউইচ অবজারভেটরি স্থাপিত হয়। ১৮২১ – মিসৌরি আমেরিকার ...\nইতিহাসের এই দিন (২৮-০৭-২০১৮)\nTarek জুলাই ২৮, ২০১৮\nআজ সারাবেলা রিপোর্ট : ২০১০ সালের এই দিনে বিএনপি দলের সাবেক মহাসচিব মান্নান ভূইয়া ইন্তেকাল করেন আজ ২৮ জুলাই ২০১৮, শনিবার। ১৩ শ্রাবণ, ১৪২৫ বঙ্গাব্দ। গ্রেগরীয় বর্ষপঞ্জী অনুসারে বছরের ২১০ তম (অধিবর্ষে ২১১ তম) দিন। এক নজরে দেখে নিন ইতিহাসের এ দিনে ঘটে যাওয়া উল্লেখযোগ্য ঘটনা, বিশিষ্টজনের জন্ম-মৃত্যুদিনসহ গুরুত্বপূর্ণ আরও ...\nTarek জুলাই ১৭, ২০১৮\nআজ সারাবেলা রিপোর্ট: পৃথিবীটা সত্যিই অবর্ণনীয় সুন্দর। হোক সেটা কৃত্রিম কিংবা প্রাকৃতিকভাবে সাজানো, কোথায় গেলে জীবনের পরম শান্তি খুঁজে পাওয়া যাবে, তা বলা মুশকিল। কিন্তু দুনিয়ার এত এত সৌন্দর্য্য দেখার সুযোগ মানুষের ছোট্ট জীবনে খুব বেশি একটা হয় না। কিন্তু এমন চল্লিশটি দর্শনীয় স্থান আছে, যা না দেখলে আপনার আফসোস ...\nrobi জুলাই ২, ২০১৮\nআজ সারাবেলা রিপোর্ট : ঘর থেকে কাজে বের হওয়া ফারাও মিশরীয় নারীদের ঘরে আটকাতে এক সময়ের আরব সেনাপতি ও নৃপতি আমর ইবনে আল আস এই গনধর্ষণ পদ্ধতি চালু করেন। তারপর মুসলমান ও ভারতীয় ধর্মান্তরিতরা নারীর বিরুদ্ধে এই পদ্ধতি বার বার ব্যবহার করেছে। খেলার ছলে ধর্ষণ করার ভয়ঙ্কর অভ্যাস আরব থেকে ...\nrobi মে ২৪, ২০১৮\nপৃথিবীর বিভিন্ন দেশের বিভিন্ন জায়গায় প্রতিনিয়ত ঘটে চলেছে নানা অদ্ভুত ঘটনা। সেসব ঘটনার কিছু যেমন অবাক করে, আনন্দ দেয়, আবার কিছু ঘটনা বেশ মর্মান্তিক। এমনই কয়েকটি ঘটনা নিয়ে সাজানো হয়েছে প্রতিবেদনটি। শহর সানমেক্সিয়া, চিন: মাটির তলায় আস্ত এক গ্রাম চিনের হেনান প্রদেশের কাছে সানমেক্সিয়া শহরের কাছেই অবস্থিত এক রহস্যময় গ্রাম। ...\nমানুষ এবং অন্যান্য স্তন্যপায়ী প্রাণীর লিঙ্গ জন্মের পূর্বেই নির্ধারিত হয়। প্রাণী পুরুষ নাকি স্ত্রী হবে তা, সাধারণত সেক্স ক্রোমোসোমের উপর নির্ভর করে। অন্যদিকে সামুদ্রিক প্রাণীসহ অনেক প্রাণীতে সেক্স ক্রোমোসোম থাকে না। তাই তাদের সেক্স বা লিঙ্গ জন্মসূত্রে নির্ধারিত হয় না। মস্তিষ্কের প্রভাব ও পারিপার্শ্বিক পরিবেশের উপর ভিত্তি করে নির্ধারিত হয় ...\nrobi মে ৪, ২০১৮\nআল কোরআনের পরিভাষায় রোজাকে বলা হয়‘ সাওম’। আরবি ‘সাওম’ শব্দের আভিধানিক অর্থ হচ্ছে ‘বিরত থাকা’। ইসলামী শরীয়তের পরিভাষায় ‘সাওম’ বলতে বুঝায়, ‘আল্লাহ’র সন্তুষ্টির আশায় সুবহে সাদিক থেকে সূর্যাস্ত পর্যন্ত সকল প্রকার খাদ্য-পানীয় এবং যৌনতা থেকে বিরত থাকা। বিশ্বজুড়ে ১৬০ কোটি মুসলমান রোজার মাধ্যমে আল্লাহ তাআলার কাছে নিজেদের নিবেদন করেন। তাঁদের ...\nTarek এপ্রিল ৩, ২০১৮\nডেস্ক রিপোর্ট: বিভিন্ন কাজে আমাদের সরকারি তথ্য জানা খুব জরুরি হয়ে পড়ে। কখনো কখনো নিজের বা চারপাশের মানুষের নিরাপত্তা নিশ্চিত করতেও সরকারি বিভিন্ন সংস্থার হস্তক্ষেপ প্রয়োজন হয়। তাই আসুন জেনে নেই সরকারি কল সেন্টারসমূহের নম্বর। সংশ্লিষ্ট বিভাগে কল করেই পেতে পারেন নিশ্চিত সেবা। ১. ন্যাশনাল হেল্প ডেস্ক- ৯৯৯ (টোল ফ্রি) ...\nPage ২ of ১৮«১২৩৪৫ » ১০...Last »


ঐন্দ্রিলার সঙ্গে বনিবনা হচ্ছে না? ডান্স বাংলা ডান্সে চুটিয়ে ফ্লার্টিংয়ের পর এবার বাংলাদেশি অভিনেত্রীর প্রেমে হাবুডুবু অঙ্কুশ! - TollyGossip\nইদানিং ‘ডান্স বাংলা ডান্স’-এর সঞ্চালনায় ব্যস্ত রয়েছেন অভিনেতা অঙ্কুশ হাজরা। পাশাপাশি তাঁর কাছে এসেছে দুটি ছবির অফার। পরিচালনার দায়িত্বে রয়েছেন বাংলাদেশি পরিচালক শামিম আহমেদ রনি। ছবি দুটির একটি সায়েন্স ফিকশন এবং অন্যটি থ্রিলার।\nতবে এরই পাশাপাশি শোনা গিয়েছে বাংলাদেশের অভিনেত্রীর সঙ্গে প্রেম করছেন অঙ্কুশ হাজরা। তবে কি ঐন্দ্রিলার সঙ্গে সম্পর্কের বিচ্ছেদ ঘটেছে! না একদমই না। রিয়েল লাইফে নয়, রিল লাইফে বাংলাদেশি অভিনেত্রী সুস্মিতা চট্টোপাধ্যায়ের সঙ্গে প্রেম করতে দেখা যাবে অঙ্কুশ হাজরাকে।\nচলতি বছরের অক্টোবর মাস থেকেই শুরু হবে সায়েন্স ফিকশন ছবির শুটিং। অন্যদিকে ডিসেম্বর মাস থেকে শুরু হবে থ্রিলার ছবির শুটিং। সব মিলিয়ে সময় বেশ ভালোই যাচ্ছে অভিনেতা অঙ্কুশ হাজরার। দুটি ছবির একটিতে অভিনেতার বিপরীতে অভিনয় করছেন বাংলাদেশি অভিনেত্রী সুস্মিতা চট্টোপাধ্যায়। অন্যদিকে আরেকটি ছবিতে বিপরীতে রয়েছেন কৌশানী মুখোপাধ্যায়।\nছবির বিষয়ে সংবাদমাধ্যমকে পরিচালক শামিম জানিয়েছেন, দুই অভিনেত্রীর সঙ্গে আলোচনা করেছেন সিনেমার চরিত্র নিয়ে। যদিও ছবির নাম বা বৃত্তান্ত কিছুই জানাননি তিনি।\nRelated Topics:Ankush HazraIndo-Bangladeshkoushani MukherjeeSushmita chattopadhyaytollywood


ঢাকার সাভারে রাতের আঁধারে পুলিশ পরিচয়ে প্রায় ১৮ হাজার টাকা ছিনতাইয়ের অভিযোগে মনির হোসেন নামে এক জনকে আটক করেছে পুলিশ। শুক্রবার আটকের বিষয়টি নিশ্চিত করেছেন আশুলিয়া থানার পরিদর্শক (তদন্ত) মোহাম্মদ জিয়াউল ইসলাম।\nএর আগে বৃহস্পতিবার (১৫ এপ্রিল) রাত ১১টার দিকে আরইবি রোডের হাজী মার্কেটের রাসেল স্টোর নামে একটি দোকানের সামনে থেকে পুলিশ পরিচয়ে কৌশলে টাকা ছিনিয়ে নিয়ে পালিয়ে যায় মনির। পরে দিবাগত রাত ২টার দিকে ধাওয়া দিয়ে পুলিশ পরিচয়দানকারী ব্যক্তি মনির হোসেনকে আটক করে স্থানীয়রা।\nভুক্তভোগী ও স্থানীয়দের অভিযোগ, পুলিশ পরিচয়দানকারী ব্যক্তি সুদীপ কুমার গোপ নামে আশুলিয়া থানার এক উপ-পরিদর্শকের (এসআই) ব্যক্তিগত লোক। তবে এসআই সুদীপ বিষয়টি অস্বীকার করে আটক ব্যক্তির বিরুদ্ধে মাদক সংশ্লিষ্টতা ও পুলিশের সোর্স হিসেবে কাজ করার বিষয়টি নিশ্চিত করেন।\nপল্লীবিদ্যুৎ আরইবি অফিস সংলগ্ন হাজী মার্কেটের মুদি ও চা দোকানি আব্দুল জব্বার বলেন, রাতে গাড়ি থেকে কলা নামিয়ে নিয়ে এসে আমার দোকানে টাকা ভাগাভাগি করছিলো লেবাররা। এসময় এক ব্যক্তি এসে পুলিশ পরিচয় দিয়ে বলে দোকান খোলা কেন? পরে আমি ভয়ে দোকান বন্ধ করে দেই। এরপর তিন জন লেবারকে বাইরে নিয়ে যায় পুলিশ পরিচয়দানকারী সেই ব্যক্তি।\nকলার লেবার (দিনমজুর) মো. কাজল বলেন, আমরা সেই দোকানে প্রতি রাতে বসে টাকা গুনি। পুলিশের লোক এসে আমাদের জিজ্ঞেসা করে এবং বলে সামনে গাড়ি আছে সেখানে গিয়ে ওঠো। গাড়িতে না উঠে আমরা দাঁড়িয়েছিলাম। এসময় সেই পুলিশের লোক আমাদের হাতে থাকা টাকা নিয়ে দৌড়ে পালিয়ে যায়। পরে আমরা তার পেছনে দৌড়ে গিয়ে আর পাইনি। কিছুক্ষণ পর রাত বেশি হলে আবার এক জনকে ধরে সেই পুলিশ পরিচয়দানকারী ব্যক্তি। সেখানে আমরা গেলে সেই ব্যক্তি আমাদের দেখে পালানোর চেষ্টা করলে আমরা তাকে ধরে ফেলি। সে নাকি এসআই সুদিপের পার্সোনাল লোক। তার নাম বেচ্চা খায় আর কি। আমাদের পাঁচ জনের প্রায় ১৮ হাজার টাকা নিয়েছে তিনি। এর কিছুক্ষণ পর পুলিশকে খবর দিলে পুলিশ এসে তাকে আটক করে নিয়ে যায়।\nএ বিষয়ে আশুলিয়া থানার উপ-পরিদর্শক (এসআই) সুদীপ কুমার গোপ বলেন, ওই ব্যক্তি হয়তো পুলিশের সোর্স হিসেবে কাজ করে। আশুলিয়া থানার পরিদর্শক (তদন্ত) মোহাম্মদ জিয়াউল ইসলাম বলেন, আটক ব্যক্তির বিরুদ্ধে আইনগত বিষয়টি প্রক্রিয়াধীন রয়েছে।


ফিতরা দেওয়ার নিয়ম | ফিতরা কার উপর ওয়াজিব\nBy Asikur Rahman Naim\t On Apr 22, 2022\nফিতরা সম্পর্কে অনেকে জানেন আবার অনেকে জানেন না। কিন্তু কমবেশি ফিতরা শব্দটির সাথে আপনারা অনেকেই পরিচিত। আর তাই আমরা আপনাদের জন্য ফিতরা দেওয়ার নিয়ম নিয়ে এসেছি। যাতে করে আপনারা সঠিক হিসাব করে ফিতরা দিতে পারেন এবং এই ফিতরা দেওয়ার মাধ্যমে আপনাদের ইবাদাত এবং কর্তব্য পালন করতে পারেন।\nইবাদাতের পাঁচটি ফরজ এর মধ্যে রমজান মাসে রোজা রাখা হচ্ছে অন্যতম ফরজ। আরে রমজান মাস হচ্ছে রহমতের মাস এবং এই মাসে মুসল্লীরা যত বেশি এবাদত করবে তত বেশি সওয়াব লাভ করতে পারবে। এছাড়াও আমাদের সামর্থ্য অনুসারে আমরা সকল মুসলিম ভাই বোনদের সাহায্য এবং সহযোগিতা করে থাকি। ফিতরা হচ্ছে রমজান মাসের অন্যতম ইবাদাত। চলুন তাহলে আমরা সম্পর্কে জানি এবং কোন নিয়মে দেওয়া হয় এবং অন্যান্য বিষয় সম্পর্কে জেনে নেই।\nফেতরা দেয়ার আগে আমাদেরকে অবশ্যই জেনে নিতে হবে ফিতরা কি এবং ভিতর কেন দেয়া হয়। ফিতরা বা ফেতরা আরবি শব্দ। কিন্তু ইসলামী পরিভাষায় যাকাতুল ফিতর বা সাদাকাতুল ফিতর নামে পরিচিত চিত্রা সাধারণত সকালের খাবার কে বোঝানো হয় যাহা ধারা রোযাদারগণ রোজা ভঙ্গ করেন। কারণ রোজাদার ব্যক্তির রোজা পালনের পর সন্ধ্যায় ইফতার বা সকালের খাদ্য গ্রহণ করে। তাই গরিব দুঃখী ব্যক্তিদের মাঝে রোজাদারদের কে বিতরণ করার দানকে যাকাতুল ফিতর বলা হয়। আর এই ফিতরা দেওয়া হয় ঈদুল ফিতর উপলক্ষে।\nসুতরাং রমজান মাসে এইরকম দানকে যাকাতুল ফিতর বলা হয়। তবে ঈদের দিন সকালে যে ব্যক্তি নিসাব পরিমাণ সম্পদের মালিক থাকবেন অর্থাৎ সাড়ে সাত ভরি সোনার শাড়ির উপর মালিক এবং এর সমতুল্য অন্যান্য অর্থ বা ব্যবসার পণ্য মালিক থাকেন তাহলে অবশ্যই নিজের ও পরিবারের সবার পক্ষ থেকে ফিতরা আদায় করতে হবে। আরে ফিতরা আদায় করা হচ্ছে ওয়াজিব। কিন্তু অবশ্যই ফিতরা দেওয়ার নিয়ম রয়েছে আর সেই নিয়ম অনুসারে ফিতরা দিতে হয়।\nআরো দেখুন: যাকাত দেওয়ার নিয়ম.\nইসলাম ধর্মাবলম্বীদের জন্য অত্যন্ত গুরুত্বপূর্ণ একটি বিষয়। মহান আল্লাহতায়ালা একাধিকবার তার নির্দেশে করার কথা বলেছেন। বান্দা যদি আল্লাহর পথে ব্যয় করে তাহলে আল্লাহর পক্ষ থেকে তাদের জন্য উত্তম প্রতিদান ফিরে আসে। ঈদুল ফিতরের দিন সদকা বিশ্বনবী হযরত মুহাম্মদ (সাঃ) অসংখ্য হাদিস দিয়েছেন। এমন একটি হাদীস রয়েছে যেখানে মহানবী হযরত মুহাম্মদ সাল্লাল্লাহু আলাইহি ওয়াসাল্লাম এক ব্যক্তিকে নির্দেশ দিয়েছেন যে, যেন মক্কার অলিগলিতে এ ঘোষণা দেয়া হয় সদকায়ে ফিতর ওয়াজিব ( তিরমিজি দ্বিতীয় খণ্ড পৃষ্ঠা ১৫১)।\nফিতর সম্পর্কে হযরত আনাস ইবনে মালিক (রা.) বলেছেন, হযরত আনোয়ার সাল্লাহু আলাইহি ওয়া সাল্লাম এরশাদ করেছেন “ যতক্ষণ পর্যন্ত সদকায়ে ফিতর আদায় হয় না ততক্ষণ পর্যন্ত বান্দার রোজা জমিন ও আসমান এর মাঝখানে ঝুলন্ত অবস্থায় থাকে”। ( কানযুল উম্মাল, অষ্টম খন্ড)। এবং হযরত ইবনে আব্বাস (রা.) থেকে বর্ণিত হয়েছে যে তিনি বলেছেন, “ রাসুল সাঃ সদকায়ে ফিতর নির্ধারণ করেছেন এবং জাতীয় কথাবার্তা থেকে রোজাগুলো পবিত্রতার অর্জন করেন। অনুরূপভাবে মিসকিনদের কে খাবারের ব্যবস্থা হয়ে যায়”। ( সুনানে আবু দাউদ, দ্বিতীয় খন্ড)।\nইসলাম ধর্মের বিধান অনুসারে সদকা হচ্ছে ওয়াজিব। মানুষের মৌলিক চাহিদার অতিরিক্ত নিসাব পরিমাণ সম্পদের মালিক হলে এবং সেই সম্পদের এক সমপরিমাণ জব, খেজুর, কিসমিস অথবা পানি অথবা এর সমপরিমাণ টাকা আদায় করতে হয়। আর যদি ফিতরা আদায় করার না তাহলে গুনা হবে।\nফিতরা কার উপর ওয়াজিব এই সম্পর্কের হযরত ইবনে ওমর রাদিয়াল্লাহু আনহু থেকে বর্ণিত একটি হাদিস রয়েছে। সেখানে তিনি বলেন, প্রত্যেক গোলাম, আজাদ, নারী পুরুষ, প্রাপ্ত অপ্রাপ্ত মুসল্লিদের ওপর রাসুল সাঃ সদকাতুল ফিতর হিসেবে খেজুর অথবা অথবা এর সমপরিমাণ অর্থ আদায় করা হচ্ছে ফরজ। আর এই ফিতরা আদায় করার সময় হচ্ছে লোকজন ঈদের সালাত আদায় বের হওয়ার আগেই দিতে হবে। (সহি বুখারী)।\nএখন অবশ্যই আপনাদের মনে প্রশ্ন আসবে তাহলে সরকার কত টাকা আমরা সেটি কিভাবে নির্ধারণ করবো। যেহেতু প্রত্যেকদিন ধরবো মূল্যের ঊর্ধ্বগতি এবং নিম্ন গতি থাকে সেহেতু প্রত্যেক বছর ফিতরার টাকা এক রকম হয় না। তাই বায়তুল মোকাররমের হুজুরদের আলোচনায় প্রত্যেক বছর যে ফিতরার টাকা নির্ধারণ করে দেয়া হয় সেটি প্রত্যেক মুসলমান ভাই-বোনদের পালন করতে হয়।\n২০২২ স্যার অনুসারে ফিতরা কত টাকা নির্ধারণ করা হয়েছে তা নিম্নে একটি টেবিল এর মাধ্যমে উপস্থাপন করা হলো।\nপণ্যের নাম পণ্যের পরিমাণ বর্তমান বাজার মূল্য/ ফিতরার পরিমাণ\nআটা এবং গম ১ কেজি ৬৫০ গ্রাম ৭৫ টাকা\nজব ৩ কেজি ৩০০ গ্রাম ২৮০ টাকা\nপনির ৩ কেজি ৩০০ গ্রাম ২৩১০ টাকা\nফিতরা দেওয়ার নিয়ম এবং ফিতরা কখন আদায় করতে হয় তা নিয়ে অনেকের মধ্যে প্রশ্ন থাকতে পারে। তাই আমরা এই সকল সবকিছু আপনাদের সামনে উপস্থাপন করার জন্য ফিতরা সম্পর্কে বিস্তারিত তথ্য নিয়ে এসেছি। যাতে করে আপনারা সহযোগিতা দিতে পারেন এবং ঠিক সময়ে ফিতরা আদায় করতে পারেন।\nইসলামী শরীয়ত অনুসারে ঈদুল ফিতরের নামাজের পূর্বে প্রত্যেক সামর্থ্যবান ব্যক্তি কে ফিতরা আদায় করতে হবে। আর এটি হচ্ছে তার ওয়াজ। আর যদি নাবালক ছেলে মেয়ে থাকে তাহলে তাদের পক্ষ থেকে তার বাবাকে ফিতরা আদায় করতে হবে।\nকিন্তু প্রসিদ্ধ ফতোয়া গ্রন্থ থেকে জানা যায় যে- মৌলিক চাহিদার অতিরিক্ত নিসাব পরিমাণ সম্পদ মালিক হলে ওই মুসলমান ব্যক্তিকে অবশ্যই ফিতরা দিতে হবে এবং এটি তার উপর ওয়াজিব।\nফিতরা সম্পর্কে আরও বলা হয়েছে যে- ফিতরা আদায়ের উত্তম সময় হচ্ছে ঈদের দিন শুভেচ্ছা দিকের পর থেকে ঈদের নামাজ আদায় করার পূর্ব পর্যন্ত অর্থাৎ ঈদের চাঁদ দেখা যাওয়ার পরবর্তী সময় থেকে ঈদের নামাজ আদায় করার পূর্ববর্তী সময় পর্যন্ত। তবে ফিতরা তাদের জন্য উপযুক্ত যারা যাকাতের জন্য উপযোগী হয়, আর যারা যাকাত দিন না তাদের ফিতরা দিতে হয় না। ( ফতোয়া আলমগীরী, প্রথম খন্ড, পৃষ্ঠা ১৯৪)।\nঅন্যদিকে হযরত সাল্লাহু আলাইহি ওয়া সাল্লাম এর বংশধর নিতে পারতেন না অর্থাৎ তাদের কোনভাবেই ফিতা দেওয়া যাবে না। ( আর এই হাদীসটি এসেছে ফতোয়া আলমগীরী থেকে)।\nআপনাদেরকে পূর্বে এ বছরের ফিতরা দেওয়ার কত টাকা এসেছে তা আমরা দিয়ে দিয়েছি। আপনার ওপর একটি নিয়মগুলো অনুসরণ করে ফিতরা দিতে পারবেন।\nউপসংহারঃ আশা করছি আপনারা আমাদের এই আর্টিকেল থেকে ফিতরা সম্পর্কে জানতে পেরেছেন এবং ফিতরা দেওয়ার নিয়ম সম্পর্কে জানতে পেরেছেন। এবং ফিতরা দেওয়ার জন্য কারা কারা উপযুক্ত সেটি সম্পর্কে জানতে পেরেছেন। তাই আপনারা আপনাদের সম্পদের ওপর নির্ভর করে পালনের উদ্দেশ্যে সঠিকভাবে ফিতরা প্রদান করতে পারবেন। তাছাড়া আপনারা যদি আমাদের এই আর্টিকেল সম্পর্কে এবং ফিতরা সম্পর্কে আরো কিছু জানার থাকে তা আমাদেরকে কমেন্ট এর মাধ্যমে জানাতে পারেন। জাযাকাল্লাহ।


কুমিল্লা জেলার মধ্যে ক্রমশঃ আতংকের নগরী হয়ে ওঠছে দেবিদ্বার! কুমিল্লা জেলার মধ্যে ক্রমশঃ আতংকের নগরী হয়ে ওঠছে দেবিদ্বার! – Sokalar\nকুমিল্লা জেলার মধ্যে দেবিদ্বার উপজেলা ক্রমশই যেন আতংকের নগরী আর ভয়াবহ অবস্থার দিকে ধাবিত হচ্ছে। বাদ যায়নি উপজেলা স্বাস্থ্য কমপ্লেক্সে থানা,এমনকি উপজেলা পরিষদের কর্মচারী সাধারণ মানুষ। এ পর্যন্ত পজেটিভ সনাক্ত হয়ে আক্রান্ত হয়েছেন ৩১ জন এর মধ্যে মৃত্যু ৩টি আর চিকিৎসারত ২৮ জন। বিশেষ করে উপজেলা সদরটি বর্তমানে একটি করোনাক্রন্তদের অভয়ারণ্যে পরিনত হচ্ছে প্রতিনিয়ত। যদিও উপজেলাটিকে ইতিমধ্যেই হটস্পট হিসাবে ঘোষণা দিয়েছে প্রশাসন,কিন্ত সঠিকভাবে প্রশাসনের তদারকি নিয়ে প্রশ্ন ওঠেছে ইতিমধ্যেই। হটস্পট ঘোষনার পরের দুইদিন সরকার দলীয় ছাত্রলীগ ও স্বেচ্ছাসেবক লীগের সদস্যদের সার্বিক সহায়তায় উপজেলা সদরে বেশ কড়াকড়ি ভাবেই লকডাউন পালিত হয়,কিন্তু এর পর হতে আবার যেই সেই অবস্থায় অবাধে চলছে সিএনজি অটোরিকশা। আর যার ফলে নিউমার্কেটের সকাল থেকে যেন স্বাভাবিক অবস্থায় ফিরে আসে আর বেশ কিছু দোকানের অর্ধ শাটার খুলে দোকানদারি করাতে দেখা যায়। উপজেলা নির্বাহী কর্মকর্তা রাকিব হাসান সারাদেশে ১০ মে’র পরে দোকানপাট খুলার সরকারী সিদ্ধান্তের বাইরে হটস্পট দেবিদ্বারে দোকান না খুলার সিদ্ধান্ত নিয়েছেন। তবে উপজেলা সদরে কিছুটা মানতে দেখা গেলেও গ্রামাঞ্চলে ইহার বালাই নেই। গতকাল ধামতি,মাশিকাড়া এলাকায় ঘুরে দেখা যায় ঈদের কেনাকাটা করতে মানুষের ভির লক্ষনীয় ভাবে বেড়েছে দোকানপাট খুলা।\nদেবিদ্বার উপজেলা স্বাস্থ্য ও পরিবার পরিকল্পনা কর্মকর্তা আহমেদ কবির সাহেব প্রদত্ত আজকের আপডেট থেকে জানা যায়, দেবিদ্বারে আজ মোট ৯ জন পজিটিভ। গত ৪ তারিখে প্রেরিত ৪০ জনের নমুনার মধ্যে ৩ জনের পজিটিভ রিপোর্ট এসেছে। পজিটিভ ৩ জনের মধ্যে ২ জন দেবিদ্বার পৌর এলাকায় বসবাসরত স্বামী স্ত্রী এবং ১ জন দেবিদ্বার থানায় কর্মরত পুলিশ সদস্য।\nগত পরশু প্রেরিত ২১ জনের নমুনার মধ্যে ৬ জনের পজিটিভ রিপোর্ট পাওয়া গেছে। পজিটিভ ৬ জনের মধ্যে ২ জন বরকামতা গ্রামের, ১ জন ভৈষেরকুট গ্রামের, ১ জন গুনাইঘর উত্তরের, ১ জন চাপানগরের ও ১ জন দেবিদ্বার পৌর এলাকার বাসিন্দা। আজকে নতুন করে দেবিদ্বার থেকে আরও ২০ জনের সংগৃহীত নমুনা পাঠানো হয়েছে। গতকাল পর্যন্ত পাঠানো ১৮৮ জনের নমুনার মধ্যে ১৩৫ টিতে নেগেটিভ ১০৪, পজিটিভ ৩১ ( মৃত ৩, জীবিত ২৮)। পজিটিভ ১ জন দেবিদ্বার উপজেলা স্বাস্থ্য কমপ্লেক্সের আইসোলেশন ইউনিটে চিকিৎসাধীন আছে, ১ জন ঢাকার পথে, বাকী পজিটিভ ২৬ জন নিজেদের বাড়িতে হোম আইসোলেশনে আছে।\nএই ভয়াবহ পরিস্থিতিতে দেবিদ্বারে জেলা সদরের জোরদার মনিটরিং সহ উপজেলা প্রশাসনের কঠোর তদারকি এখনই প্রয়োজন, নচেৎ কুমিল্লা জেলার মধ্যে দেবিদ্বারে সবচাইতে ভয়ংকর পরিস্থিতি দেখা এখন সময়ের ব্যাপার মাত্র।


জাতীয় জেল হত্যা দিবস উপলক্ষে ড. মোঃ আব্দুস শহীদ এমপির পক্ষ থেকে ধারাবাহিক খাদ্য বিতরণ। জাতীয় জেল হত্যা দিবস উপলক্ষে ড. মোঃ আব্দুস শহীদ এমপির পক্ষ থেকে ধারাবাহিক খাদ্য বিতরণ। – ProtikhonBarta\nজাতীয় জেল হত্যা দিবস উপলক্ষে ড. মোঃ আব্দুস শহীদ এমপির পক্ষ থেকে ধারাবাহিক খাদ্য বিতরণ।\nমৌলভীবাজারের শ্রীমঙ্গলে অনুমিত হিসাব সম্পর্কিত সংসদীয় কমিটির সভাপতি উপাধ্যক্ষ ড. মোঃ আব্দুস শহীদ এমপির পক্ষ থেকে ধারাবাহিক খাদ্য কর্মসূচির অংশ হিসেবে দুস্থ দলীয় নেতাকর্মীদের মাঝে খাদ্য সহায়তা প্রদান করা হয়।\nমঙ্গলবার (৩ নভেম্বর) সকালে উপজেলার কালীঘাট ইউনিয়ন পরিষদ প্রাঙ্গণে উপজেলা আওয়ামীলীগের সহ সভাপতি বিজয় বুনার্জির সভাপতিত্বে কালিঘাট, রাজঘাট ও সাতগাঁও ইউনিয়নের দলীয় ৩শত দুস্থ নেতাকির্মীদের মাঝে এসব খাদ্য সহায়তা বিতরন করেন সংসদ সদস্য উপাধ্যক্ষ ড. মোঃ আব্দুস শহীদ এমপি। এসময় উপস্থিত ছিলেন শ্রীমঙ্গল থানার অফিসার ইনচার্জ মোঃ আব্দুছ ছালেক, কালিঘাট ইউপি চেয়ারম্যান প্রাণেশ গোয়ালা সাতগাঁও ইউপি চেয়ারম্যান মিলন শীল,\nউপজেলা আওয়ামীলীগের যুগ্ম সম্পাদক মামুন আহমেদ, সাংগঠনিক সম্পাদক মোঃ ছালিক আহমেদসহ আওয়ামীলীগ ও যুবলীগের নেতাকর্মীরা উপস্থিত ছিলেন।


ভয়ংকর সিরিয়াল কিলারের খোঁজ মিললো ৩০ বছর পর!\nআপডেট: ২০৫৮ ঘণ্টা, সেপ্টেম্বর ১৯, ২০১৯\n১৯৮৭ সালে হুয়াসিয়ংয়ে এক নারীকে ধর্ষণ-খুনের ঘটনাস্থল পরীক্ষা করছেন তদন্তকারীরা। ছবি: সংগৃহীত\nটানা ৩০ বছর তদন্তের পর অবশেষে রহস্যময় এক ‘সিরিয়াল কিলার’ মামলার সমাধান মিলেছে বলে দাবি করেছে দক্ষিণ কোরিয়ান পুলিশ। ‘হুয়াসিয়ং হত্যাকাণ্ড’ বলে পরিচিত এ ঘটনায় অন্তত ১০ নারীকে ধর্ষণ ও খুন করা হয়।\nবৃহস্পতিবার (১৯ সেপ্টেম্বর) আন্তর্জাতিক সংবাদমাধ্যমগুলো জানায়, ১৯৮৬ থেকে ১৯৯১ সাল পর্যন্ত সিউলের দক্ষিণাঞ্চলীয় হুয়াসিয়ং শহরে এসব হত্যাকাণ্ডের ঘটনা ঘটে। ভুক্তভোগীদের মধ্যে ১৪ বছরের কিশোরী থেকে শুরু করে ৭১ বছরের বৃদ্ধাও রয়েছেন।\nপুলিশ জানায়, নিহতদের অধিকাংশকেই নির্জন জায়গায় নিয়ে গলায় ফাঁস দিয়ে হত্যা করা হয়েছে। ধারণা করা হচ্ছে, তারা বাড়ি ফেরার পথে সিরিয়াল কিলারের আক্রমণের শিকার হয়েছিলেন।\nসেই থেকে ৩০ বছর পার হয়ে গেলেও হাল ছাড়েনি পুলিশ। তারা প্রায় ২১ হাজার মানুষকে এ বিষয়ে জিজ্ঞাসাবাদ করেছে, অন্তত ২০ হাজার মানুষের আঙ্গুলের ছাপ পরীক্ষা করা হয়েছে।\nশেষপর্যন্ত তাদের দিকে মুখ তুলে তাকান ভাগ্যদেবী! তিন ভুক্তভোগীর শরীর থেকে পাওয়া ডিএনএ পরীক্ষা করে মিল খুঁজে পায় পুলিশ। আর যার সঙ্গে ডিএনএ মিলেছে, তিনি বর্তমানে নিজের এক আত্মীয়কে ধর্ষণ ও খুনের ঘটনায় জেলে বন্দি আছেন।\nতবে, লি চুন জে নামের ওই ব্যক্তি এ অভিযোগ অস্বীকার করেছেন। পুলিশ জানিয়েছে, অভিযোগ প্রমাণিত হলেও আইনি জটিলতার কারণে তার মৃত্যুদণ্ড হবে না।\nআশির দশকে ঘটা এসব রহস্যময় হত্যাকাণ্ড সাড়া ফেলেছিল গোটা বিশ্বে। এটি নিয়েই তৈরি হয়েছে ‘মেমোরিস অব মার্ডার’ সিনেমাটি। ২০০৩ সালে মুক্তি পাওয়া এ সিনেমাটিকে দক্ষিণ কোরিয়ার ইতিহাসের অন্যতম সেরা সিনেমা হিসেবে বিবেচনা করা হয়।\nবাংলাদেশ সময়: ১৬৫৫ ঘণ্টা, সেপ্টেম্বর ১৯, ২০১৯


দেখুন ঘুমন্ত অক্টোপাসটি দেহের রং কিভাবে পাল্টাচ্ছে! (ভিডিও)\nপ্রকাশিত : ১১:৩৫ ৩ অক্টোবর ২০১৯\nসম্প্রতি ‘অক্টোপাস: মেকিং কনট্যাক্ট’ নামের একটি তথ্যচিত্র তৈরি করেছে পাবলিক ব্রডকাস্টিং সার্ভিস বা পিবিএস। সোশ্যাল মিডিয়ার মাধ্যমে সেই তথ্যচিত্রের একটি অংশ সম্প্রতি ভাইরাল হয়েছে। ভাইরাল হওয়া ভিডিও দেখে পৃথিবীর বিভিন্ন প্রান্তের মানুষই শুধু নয়, জীব বিজ্ঞানীরাও চমকে গিয়েছেন!\nসেই ভিডিওতে দেখা যাচ্ছে, পানির মধ্যে ঘুমাচ্ছে একটি অক্টোপাস। আর ঘুমানোর মধ্যেই ক্রমাগত পরিবর্তিত হচ্ছে তার গায়ের রঙ, তাও আবার ভয়ঙ্করভাবে! কয়েক সেকেন্ডের মধ্যেই সাদা থেকে অক্টোপাসের গায়ের রঙ হয়ে যাচ্ছে হলুদ। পরের মুহূর্তেই সেই রঙ হয়ে যাচ্ছে বাদামি। এ ভাবেই সেকেন্ডে পাল্টাচ্ছে রং।\nজীববিজ্ঞানীরা এই প্রক্রিয়াকে বলছেন ‘ফ্যাসিনেটিং’। এই বিষয়টিকে বিজ্ঞানীরা এভাবে তুলে ধরলেন, ঘুমের সময় অক্টোপাসটি সমুদ্রের নীচে কাঁকড়া খাওয়ার স্বপ্ন দেখছিল। সে জন্যই নাকি তার গায়ের রঙ বদলে হচ্ছে। যদিও এটি তাদের ধারণাগত।\nএছাড়া বিজ্ঞানীরা আরও জানিয়েছেন, গায়ের রং পরিবর্তন অক্টোপাসের ক্ষেত্রে খুব নতুন কোনও বিষয় নয়। শত্রুদের হাত থেকে নিজেদের বাঁচাতে তারা প্রায়শই গায়ের রং পরিবর্তন করে থাকে। কিন্তু এত দ্রুত রঙের পরিবর্তন ঘটাতে পারে তা তারা আগে জানতেন না। তাই অক্টোপাস নিয়ে নতুন চিন্তা ঢুকে গেছে বিজ্ঞানীদের মনে।


Disha Patani wakes up like that goes to sleep like that says Tiger Shroffs sister Krishna Shroff tc rc, Disha Patani-Tiger Shroff: দমবদ্ধ শাসন জারি করেছেন দিশার উপরে, ভাই টাইগারের স্বভাব নিয়ে মুখ খুললেন কৃষ্ণা শ্রফ!– News18 Bangla\nBOLLYWOOD DISHA PATANI WAKES UP LIKE THAT GOES TO SLEEP LIKE THAT SAYS TIGER SHROFFS SISTER KRISHNA SHROFF TC RC\nDisha Patani-Tiger Shroff: দমবদ্ধ শাসন জারি করেছেন দিশার উপরে, ভাই টাইগারের স্বভাব নিয়ে মুখ খুললেন কৃষ্ণা শ্রফ!\nহবু হলেও ব্যাপারটা তো সেই ননদ আর জায়ের (Disha Patani-Tiger Shroff) সম্পর্ক, একটু পরস্পরকে খোঁচা দেওয়াটা তাই থাকবেই!\nLast Updated : July 07, 2021, 13:42 IST\n#মুম্বই: "কী আর বলব, ও যা ইচ্ছা খায়, কিন্তু এতটুকুও বদলায় না! ঘুম থেকে ওঠে যেভাবে, ঘুমাতেও যায় সে ভাবেই- ২৪ ঘণ্টাই একেবারে নিখুঁত শেপে থাকে"! এই কথাগুলোই হলেও হতে পারেন ভাইয়ের স্ত্রী, আপাতত চর্চিত প্রেমিকা দিশা পটানিকে (Disha Patani) নিয়ে বলেছেন টাইগার শ্রফের (Tiger Shroff) বোন কৃষ্ণা শ্রফ (Krishna Shroff)!\nতা বলে এটা মনে করার কোনও কারণ নেই যে কৃষ্ণা আদতে দিশার প্রশংসা করেছেন! হাজার হোক, হবু হলেও ব্যাপারটা তো সেই ননদ আর জায়ের সম্পর্ক, একটু পরস্পরকে খোঁচা দেওয়াটা তাই থাকবেই! কৃষ্ণা আসলে এটা বলতে চেয়েছেন যে তাঁর ভাই টাইগারের জন্যই এরকম নির্মেদ বেতস আকর্ষণীয় ফিগার ধরে রাখতে পারেন দিশা, নায়িকার নিজের এতে কোনও কৃতিত্ব নেই। ঘুরিয়ে কী ভাবে বিবৃতিটা পেশ করেছেন তিনি?\n"টাইগারের সঙ্গে বড় হওয়াটা যে কী ঝক্কির ব্যাপার, তা একমাত্র আমিই জানি! ওর সঙ্গে থাকা মানে প্রত্যেক দিন নিয়ম করে পুশ আপ আর ওয়ার্ক আউট করা- এক দিনও এই শাসনের রুটিন বাদ যায় না", ভাইয়ের স্বভাব নিয়ে অকপট কৃষ্ণা। বোঝা যাচ্ছে বেশ, নিজের বিকিনি ফিগারের নেপথ্যে যেমন ভাইয়ের কড়া শাসনের অবদান উল্লেখ করেছেন, দিশার ক্ষেত্রেও তার ব্যতিক্রম হয় না বলেই দাবি করছেন!\nযাই হোক, দিশা আপাতত এসব কূটকচালির মধ্যে নেই, তিনি আর টাইগার মেতে আছেন রোম্যান্সে। সদ্য নিজের সোশ্যাল মিডিয়া হ্যান্ডেল থেকে একটি ডান্স ভিডিও শেয়ার করেছেন। যেটা মূলত ইংরেজি গান, যার টাইটেল কিস মি মোর (Kiss Me More)। এই ভিডিও শেয়ার করার পরই নানা মহল থেকে প্রতিক্রিয়া আসতে শুরু করে। তাঁর বিশেষ বন্ধু টাইগার শ্রফ তো বটেই, টাইগারের মা আয়েশা শ্রফ (Ayesha Shroff) এবং বোন কৃষ্ণাও ভিডিওটি দেখে দিশার প্রশংসা করেন।\nInstagram-এ এই ভিডিওটি শেয়ার করার পর, দিশা এই কর্মকাণ্ডের সঙ্গে জড়িত সকলকে ধন্যবাদ জানিয়েছেন। কোরিওগ্রাফারদের ধন্যবাদ জানিয়েছেন। যদিও ভিডিওটির কমেন্ট বক্সে টাইগার শ্রফের মন্তব্য নজর কেড়েছে সকলের- তিনি লিখেছেন “এটা দারুন হয়েছে”!


চোরাস্রোতে বয় ইসপের উপদেশ\nলাভ, ডেথ প্লাস রোবটস\n১৮ এপ্রিল ২০১৯, ১১:৩০\nআপডেট: ১৮ এপ্রিল ২০১৯, ১১:৩১\nধরুন, সভ্যতার চূড়ায় পৌঁছেও মানুষের পিছু ছাড়েনি আদি প্রশ্নগুলো—কে সে, কী তার পরিচয়। ধরুন, পৃথিবী শাসন করছে যান্ত্রিক রোবটরা। ‘নির্বোধ’ মানুষের ভাগ্যনিয়ন্ত্রক তারা। কেমন লাগবে এমন কিছু দেখতে? কী হবে ভবিষ্যৎ পৃথিবীতে মানুষের অবস্থান? শ্রেষ্ঠত্ব ধরে রাখতে পারবে মানুষ? নেটফ্লিক্সে প্রচারিত ধারাবাহিক লাভ, ডেথ প্লাস রোবটস—এসব প্রশ্নেরই চিত্ররূপ। ডেভিড ফিঞ্চার প্রযোজিত, টিম মিলার পরিচালিত ধারাবাহিকটিতে এখনকার পৃথিবী থেকে ভবিষ্যতের পৃথিবীকে দেখার অনুভূতি অনেকটা গা শিরশিরে। যেন একটা ঠান্ডা স্রোত পিঠের মাঝ দিয়ে বয়ে যায়।\n১৮ পর্বের পুরো ধারাবাহিকটি অ্যানিমেশনে তৈরি। দুর্দান্ত, প্রচণ্ড গতিময় এই অ্যান্থোলজি ধারাবাহিকের প্রতিটি পর্বে আছে অ্যাকশন ও দার্শনিকতার জমাট বুনন, আশা-নিরাশার এক কোমল-কঠিন বিতর্ক। প্রতিটি পর্বের গল্প আলাদা। প্রতিটি গল্পে ইসপের উপদেশ যেন চোরাস্রোতের মতো বয়। যেন বলতে চায়, ‘এই যে ছুটছ অবিরাম, যাবে কোথায়?’\nজীবন, মৃত্যু ও ভালোবাসা নিয়ে ধারাবাহিকটির কারবার। এখানে দেখা যাবে, যে ভালোবাসা ও সহানুভূতির অনুভব নিয়ে মানুষের সবচেয়ে বেশি গর্ব, সেটি আর শুধু মানুষের দখলে নেই। খুব মনোযোগ দিয়ে দেখানো হয়েছে মানুষ, রোবট ও আধা মানুষ-আধা রোবটের মনস্তত্ত্ব আর বিরোধ। ভবিষ্যৎ পৃথিবীর নিয়ন্ত্রণহীন এক চিত্র দর্শকদের বারবার প্রশ্ন করে—কে শ্রেষ্ঠ? প্রতিটি পর্বে প্রশ্ন ছুড়ে দিয়ে সিরিজটি চ্যালেঞ্জ জানায়, মানুষ হিসেবে আমরা পৃথিবীর সঙ্গে যা করছি, তা ঠিক কি নয়।\nঅত্যাধুনিক প্রযুক্তি ও মানুষের মিথস্ক্রিয়ার এক দুর্দান্ত মিশেলে ধারাবাহিকটি সাজানো হয়েছে। প্রতিটি পর্বে আছে নিজস্ব রহস্য। ৫ থেকে ১৫ মিনিটের পর্বগুলোকে অনেকে তুলনা করছেন আশির দশকে সাড়াজাগানো অ্যান্থোলজি ধারাবাহিক (প্রতি পর্বে আলাদা গল্প ও শিল্পী নিয়ে যে ধারাবাহিক এগিয়ে যায়) হেভি মেটাল-এর সঙ্গে।\nঘটনাপ্রবাহ, উত্তেজনা আর গতি—এই তিন হচ্ছে ধারাবাহিকটির প্রাণ। একেকটি পর্বের ঘটনা অনুসরণ করতে করতে দর্শক বুঝতেই পারবেন না যে কখন পর্বটি শেষ হয়ে গেল। তবে মনের গভীর থেকে টের পাওয়া যাবে একধরনের ভয়। মস্তিষ্কে ক্রমাগত বাজতে থাকে, ‘সারভাইভাল অব দ্য ফিটেস্ট’-এর বলি কি তবে এবার মানুষ? মানুষ কি হেরে যাবে নিজেরই সৃষ্টির কাছে? তবে সংশয়ের পাশাপাশি ধারাবাহিকজুড়ে আছে আশাবাদও। যদি ভালোবাসা আর মানবিকতা দিয়ে প্রযুক্তি ব্যবহার করা যায়, তাহলে অটুট থাকবে মানুষ আর পৃথিবীর সম্পর্ক। এ ধারাবাহিক আশা-নিরাশার এক কাব্যিক দোলাচল।\nধারাবাহিকের কয়েকটি পর্বে বিখ্যাত সব মাস্টারপিসের প্রতি সম্মান জানানো হয়েছে। যেমন ‘হেল্পিং হ্যান্ড’ পর্বটিতে স্যাটেলাইটের নম্বর থাকে এলভি-৪২৬, যেটি রাইডলি স্কটের বিখ্যাত কাল্ট ক্ল্যাসিক এলিয়েন সিনেমার গ্রহের নাম। একই পর্বে স্ট্যানলি কুবরিকের ২০০১: আ স্পেস ওডিসি ছবির মহাশূন্যে হাড় ছুড়ে মারার সেই বিখ্যাত শটটির কথাও মনে পড়ে যাবে। আবার ‘থ্রি রোবটস’ পর্বে মনে পড়বে টার্মিনেটর সিনেমার পা দিয়ে খুলি গুঁড়িয়ে ফেলার দৃশ্য!\nলাভ, ডেথ প্লাস রোবটসকে ৪১ হাজার আইএমডিবি ব্যবহারকারী দিয়েছেন ৮.৮ রেটিং। গত ১৫ মার্চে মুক্তি পাওয়া ধারাবাহিকটি আইএমডিবির (ইন্টারনেট মুভি ডেটাবেইস) সর্বাধিক রেটিং পাওয়া ধারাবাহিকগুলোর মধ্যে আছে ৬০ নম্বরে। তাই গতিময়, ধুমধাড়াক্কা অ্যাকশন কিন্তু দার্শনিক চিন্তায় ডুবিয়ে ফেলা কোনো কিছু দেখতে চাইলে বসে পড়ুন, নেটফ্লিক্স ছাড়ুন আর হারিয়ে যান লাভ, ডেথ প্লাস রোবটস-এর দারুণ এক ফ্যান্টাসির জগতে!\nভারতীয় টিভি চ্যানেল জি বাংলার সংগীতবিষয়ক প্রতিযোগিতার অনুষ্ঠান সারেগামাপা।...\nবরুণ ধাওয়ান ও আলিয়া ভাটের সঙ্গে স্টুডেন্ট অব দ্য ইয়ার ছবি দিয়ে বলিউডে নাম...\nছবির ট্রেলার দেখে মনে হচ্ছে, বেশ মজার ছবি এটি। এতে অভিনয় করার কারণ?সিদ্ধার্থ...\n‘বড় বড় প্রযোজনা প্রতিষ্ঠান আমাদের ফিরিয়ে দিয়েছিল’\n১৯৯৬ সালের কথা। ঢাকা বিশ্ববিদ্যালয়ের টিএসসি মিলনায়তন। কোনো নাম ছাড়াই সরাসরি...\nপৃথিবীর সবচেয়ে দ্রুত প্রসারিত হওয়া ঘরানা কে–পপ (কোরিয়ান পপ)। আমরা কয়েক...\nভালোবাসা আর সমালোচনা, উত্তর-দক্ষিণ মেরুর মতো। কে–পপ বা কোরিয়ান পপের...


সিপিএম আমলের ‘ত্রাস’ কি এখন রং বদলালেন? অর্জুন সিংয়ের গড়ে গুলিকাণ্ডে নয়া মোড় – প্রিয় বন্ধু বাংলা\nহোম > রাজ্য > সিপিএম আমলের ‘ত্রাস’ কি এখন রং বদলালেন? অর্জুন সিংয়ের গড়ে গুলিকাণ্ডে নয়া মোড়\nসিপিএম আমলের ‘ত্রাস’ কি এখন রং বদলালেন? অর্জুন সিংয়ের গড়ে গুলিকাণ্ডে নয়া মোড়\nএবার ঝকঝকে দিনের আলোতে প্রকাশ্যে গুলিবিদ্ধ হতে হলো এক তৃণমূল কর্মীকে। সোমবার এই ঘটনায় তীব্র চাঞ্চল্যের সৃষ্টি হয়েছে টিটাগড়ের বি টি রোড এলাকায়। সূত্রের খবর তালপুকুর মুচি পাড়া এলাকায় বি টি রোডের কাছে একটি কালী পুজোর মণ্ডপ তৈরি হচ্ছিল। আর সেখানেই দাঁড়িয়ে ছিলেন স্থানীয় কাউন্সিলর মনিশ শুক্লা, তৃণমূল কর্মী সতীশ মিশ্র সহ বেশ কয়েকজন ব্যক্তি।\nজানা যায় এই সময়ে হঠাত দুজন দুষ্কৃতী পায়ে হেঁটে এগিয়ে আসে তার পরেই আগ্নেয়াস্ত্র বের করে দুটি গুলি চালায় যার মধ্যে একটি গুলি লাগে তৃণমূল কর্মী সতীশ মিশ্রের গায়ে। সাথে সাথে রক্তাক্ত অবস্থায় মাটিতে লুটিয়ে পড়েন সতীশ। এদিকে দুষ্কৃতীদের ধাওয়া করতে স্থানীয় কাউন্সিলর মনিশ শুক্লা সহ বেশ কয়েকজন এগিয়ে গেলেও ঘিঞ্জি এলাকার সুবাদে পালিয়ে যায় দুষ্কৃতীরা। এদিকে এই ঘটনার পরই ব্রহ্মস্থান এলাকায় বিজেপির দলীয় অফিস ভাঙচুর চালানো হয়। কিন্তু ঠিক কে বা কারা এই গুলি চালাল?\nআর এই গুলি চালানোর পেছনে তাদের উদ্দেশ্যই বা কি?একাংশের ধারণা, এককালে এই এলাকায় দাপটের সঙ্গে সিপিএম করা সকলের “ত্রাস” বলে পরিচিত ভোলা প্রসাদই এই ঘটনার সঙ্গে জড়িত। যদিও বা ভোলা প্রসাদই যে এই ঘটনায় মূল অভিযুক্ত তা এখনও পর্যন্ত স্বীকার করেনি পুলিশ। এদিন এ প্রসঙ্গে ব্যারাকপুর পুলিশ কমিশনারেটের এক কর্তা বলেন, “কি কারণে হামলা তা এখনো পরিষ্কার নয়। আমরা ভোলা প্রসাদ, কালা মুন্নাকে গ্রেফতার করেছি। ঘটনার তদন্ত শুরু হয়েছে।”\nতবে সতীশ মিশ্র নয় দুষ্কৃতীদের লক্ষ্য ছিল তৃণমূল কাউন্সিলর মনির শুক্লাই বলে দাবি একাংশের। জানা গেছে এই মনি শুক্লা স্থানীয় তৃণমূল বিধায়ক অর্জুন সিংয়ের খুবই ঘনিষ্ঠ। তাহলে কি এর পেছনে কোনো রাজনৈতিক অভিসন্ধি রয়েছে? এদিন এ প্রসঙ্গে তৃণমূল বিধায়ক অর্জুন সিংহ বলেন, “আমাদের দলের কাউন্সিলার মনিশ শুক্লাকে কেন্দ্র করেই দুষ্কৃতীরা হামলা চালিয়েছিল। গুলি লক্ষ্যভ্রষ্ট হয়ে আমাদেরই এক কর্মীর গায়ে লেগেছে। পুলিশকে অবিলম্বে ব্যবস্থা নিতে বলা হয়েছে।”\nঅন্যদিকে প্রসঙ্গে 21 নম্বর ওয়ার্ডের সেই তৃণমূল কাউন্সিলর মনীশ শুক্লা বলেন, “সতীশ অত্যন্ত জনপ্রিয় এবং ভালো সংগঠক তাই ওর উপর হামলা হয়েছে।” অন্য দিকে সতীশ মিশ্রর গায়ে গুলি লাগার পরই বিজেপির পার্টি অফিস ভাঙচুরের পেছনে পাল্টা তৃণমূলকেই কটাক্ষ করেছে গেরুয়া শিবির। শাসকদলের গোষ্ঠী কোন্দলই এই হামলার প্রধান কারণ বলে জানিয়েছেন বিজেপির ব্যারাকপুর জেলা সভাপতি অহীন্দ্র বসু। পাল্টা এর পেছনে যে কোনো গোষ্ঠীকোন্দলই নেই তা স্পষ্ট ভাষায় জানিয়ে দিয়েছেন তৃণমূলের টিটাগর পুরসভার চেয়ারম্যান প্রশান্ত চৌধুরী। সব মিলিয়ে এখন দিনে দুপুরে টিটাগরে তৃণমূল কর্মীকে গুলি করার ঘটনায় রাজনৈতিক যোগ নাকি ব্যক্তিগত শত্রুতা তা নিয়েই তদন্তে পুলিশ আধিকারিকরা।\nদ্রুত বেতন কমিশন লাগু-র দাবিতে এবার ঝড় তুলতে চলেছে কর্মচারী সংগঠনগুলি\nপঞ্চম দফায় অশান্তির আবহে রক্ত ঝরলেও, চুপচাপ ভোট অনেক হিসেব ওলোটপালটের ইঙ্গিত স্পষ্ট করছে\nঅসুস্থ বিজেপি মহিলা মোর্চার সভানেত্রী লকেট চট্টোপাধ্যায়, ভর্তি দিল্লির হাসপাতালে\nসাম্প্রদায়িক উস্কানি দেওয়ার দায়ে এবার কি বড়সড় মুশকিলে পড়তে চলেছেন বিজেপি সাংসদ অর্জুন সিংহ?


তাহলে কি সহবাসই উদ্দেশ্য ছিল নুসরাতের\nমুখ খুললেন নিখিল\nএকসঙ্গে ছিলেন দীর্ঘদিন। আচরণ করেছেন স্বামী-স্ত্রীর মতোই। শরীরের কোথায় কি, সবই তাদের জানা। নুসরাতকে ভালোবাসেন নিখিল। বিয়ের রেজিস্ট্রিও করতে চান বহুবার। কিন্তু সায় দেননি নুসরাত। স্বাভাবিকই প্রশ্ন জাগে, তাহলে কি নুসরাত শুধু দেহের চাহিদা মেটাতে সহবাসের জন্যই নিখিলের কাছে এসেছিলেন?\nজানা গেছে, বিয়ে-বিচ্ছেদ নিয়ে বুধবার দীর্ঘ একটি লিখিত বিবৃতি দিয়েছেন অভিনেত্রী নুসরাত জাহান। তার ২৪ ঘণ্টা না পেরুতেই হাঁড়ির খবর জানালেন নুসরাতের ‘কথিত’ স্বামী নিখিল জৈন। বৃহস্পতিবার এ বিবৃতি দেন তিনি। যাতে উঠে এসেছে নানা প্রশ্নের উত্তর।\nবিবৃতিতে নিখিল জৈন বলেন—‘প্রেমে পড়ে আমি নুসরাতকে বিয়ের প্রস্তাব পাঠাই আর তা উচ্ছ্বসিত হয়ে গ্রহণ করেছিল। ২০১৯ সালের জুন মাসে তুরস্কের বোদরুমে আমাদের ডেস্টিনেশন বিয়ে হয়। তারপর কলকাতায় রিসেপশন। আমরা স্বামী-স্ত্রীর মতোই আচরণ করতাম। পরিবার, বন্ধুবান্ধবদের সামনেও দম্পতি হিসেবেই দাঁড়াতাম। সমাজের চোখে আমরা স্বামী-স্ত্রী ছিলাম।’\n২০১৯ সালের ১৯ জুন তুরস্কে ধর্মীয় রীতি মেনে বিয়ে করেন নিখিল-নুসরাত। কলকাতায় ফিরে বিশেষ আইনে তাদের বিয়ে রেজিস্ট্রি করার কথা ছিল। কিন্তু তা করেননি। কী কারণে বিয়ে রেজিস্ট্রি করেননি এই যুগল? এই প্রশ্ন অনেকের। এ বিষয়ে নিখিল বলেন, ‘২০১৯ সালের জুন মাস থেকে ২০২০ সালের নভেম্বরের ৫ তারিখ পর্যন্ত আমরা স্বামী-স্ত্রী হিসেবেই থেকেছি। এই সময়ে বহুবার নুসরাতকে স্পেশাল ম্যারেজ অ্যাক্ট, ১৯৫৪-এর অধীনে বিয়ে রেজিস্ট্রার করতে বলেছিলাম। কিন্তু নুসরাত বারবার তা এড়িয়ে গেছে।’\nএর আগে নুসরাত দাবি করেন—তার সমস্ত জিনিসপত্র নিখিলের বাড়িতে রয়েছে। এমন দাবি নসাৎ করে নিখিল জানান, ২০২০ সালের আগস্ট মাসে এক সিনেমার শুটিংয়ের সময় (এসওএস কলকাতা) আচমকা নুসরাতের আচরণ বদলে যায়। গত বছর ৫ নভেম্বর নিখিলের আলিপুরের বাড়ি ছেড়ে নিজের ব্যাগ গুছিয়ে বালিগঞ্জের ফ্ল্যাটে শিফট করেন নুসরাত। বিষয়টি উল্লেখ করে নিখিল বলেন, ‘নুসরাত নিজের সমস্ত মূল্যবান সম্পত্তি, কাগজ-পত্র গুছিয়ে নিয়ে গেছে। শিফট করে যাওয়ার পর নুসরাতের জরুরি কাগজপত্র (যেমন আইটি রির্টানের ফাইল) তার কাছে পৌঁছে দিয়েছি।’\nবিয়ে রেজিস্ট্রি হয়নি, এজন‌্য অ্যানালমেন্ট করেই আলাদা হতে চান নিখিল। নিয়ম অনুযায়ী, নুসরাতকে আদালতে গিয়ে বলতে হবে নিখিলের সঙ্গে তার আর কোনো সম্পর্ক থাকবে না। এজন‌্য গত ৮ মার্চ আলিপুর জজ কোর্টে নিখিল জৈন দেওয়ানি মামলা দায়ের করেছেন। আগামী ২০ জুলাই শুনানির দিন ধার্য হয়েছে।\nমহাকাশে পর্ন ছবির শুটিং!\nসন্তানের বয়স ২৫ হলে আপনার বয়স কি ১৬ হবে!\nঅনলাইনে শাড়ির ব্যবসায় নেমেছেন রচনা ব্যানার্জি\n‘বিক্ষোভ’ থেকে বাদ সানি লিওন\nসালমান খানের ‘অন্তিম: দ্য ফাইনাল ট্রুথ’ মুক্তি পাচ্ছে দীপাবলিতে\nসিনেমায় নাম লেখালেন ক্রিকেটার হরভজন সিংহ!\nলাইভে আসছেন শাবনূর\nকোন পুরুষ বেশি পছন্দের জানালেন মালাইকা\nজাল জামিন আদেশে আসামির মুক্তি, জেলার বরখাস্ত\nবঙ্গোপসাগরে ভাসার ৩ দিন পর ১৫ জেলে উদ্ধার\nঅটোমেশনে বেনাপোল বন্দর\nইভ্যালির প্রতারণা বোঝাই যায়নি : বাণিজ্যমন্ত্রী\nসূচকের পতন বেড়েছে লেনদেন\n‘প্রজেক্ট অ্যামপ্লিফাই’ চালু জাকারবার্গের\nডাউনলোড বাটন আনছে ইউটিউব\nস্যামসাং ৭ ন্যানোমিটার চিপ বানাতে চায়\n‘ব্যক্তি ফারিণ যেমন ছিলাম, তেমনই আছি’\nফের বিপাকে জ্যাকুলিন\nপ্রধানমন্ত্রী নিয়ে সুজেয় শ্যামের পাঁচ গান\nলুকিয়ে থাকা রহস্যের সন্ধানে


চক্রের দাপটে ১০০ টাকা বরাদ্দ দিলে গ্রামে পৌঁছায় ১০ টাকা! - tarabanglanews.com\nচক্রের দাপটে ১০০ টাকা বরাদ্দ দিলে গ্রামে পৌঁছায় ১০ টাকা!\nকেন্দ্র থেকে ১০০ টাকা বরাদ্দ হলে তা ঠিকাদারের মাধ্যমে সাব-ঠিকাদারের হাতে যায়। সাব-ঠিকাদার আবার তার সাব-ঠিকাদারের হাতে দেয়। এভাবে নানা হাত বদলের মাধ্যমে ১০০ টাকা বরাদ্দ দিলে গ্রামে ১০ টাকা পৌঁছায়। তবে সরকার এই বলয় ভেঙে ফেলতে নানাভাবে কাজ করছে বলে মন্তব্য করেছেন পরিকল্পনা মন্ত্রী এম এ মান্নান।\nতিনি আজ সোমবার রাজধানীর ইন্টারকন্টিনেন্টাল হোটেলে এলডিসি গ্রাজুয়েশন নিয়ে এক সংলাপে অংশ নিয়ে তিনি এ মন্তব্য করেন।\nমন্ত্রী বলেন, সরকার রুট লেভেল থেকে উন্নয়ন করছে। দেশে খাদ্য নিরাপত্তা নিশ্চিত করেছে। করোনা সংকটে রাতে না খেয়েছিল, এমন সংবাদ কোথাও দেখিনি। আমি বৈষম্যের পক্ষে নই। তারপরও বলবো, ইউরোপ বলেন, যুক্তরাষ্ট্র বলেন, সবখানে বৈষম্য আছে।\nঅনুষ্ঠানে বিশেষ অতিথির বক্তব্যে বিএনপির জাতীয় নির্বাহী কমিটির সদস্য ও সাবেক পরিকল্পনামন্ত্রী ড. আব্দুল মঈন খান বলেন, গণতন্ত্রের ক্ষেত্রে বাংলাদেশ পিছিয়ে আছে। অর্থনৈতিক উন্নয়ন ও সমাজের মধ্যে ব্যালেন্স নেই। মাথাপিছু আয় বাড়লেও লাভ নেই, যদি আয়ের সমবন্টন না হয়। দেশে ধনী গরিবের বৈষম্য বাড়ছে।


News BBCপ্রযুক্তির উন্নয়নে নারী সম্পৃক্ততা বাড়াতে হবে: সুলতানা কামাল - News BBC\nবুধবার, ১৩/০৩/২০১৯ @ ৪:১৩ পূর্বাহ্ণ । চট্টগ্রাম শিক্ষাঙ্গন\nনিউজ ডেস্ক: তত্ত্বাবধায়ক সরকারের সাবেক উপদেষ্টা ও ট্রান্সপারেন্সি ইন্টারন্যাশনাল বাংলাদেশের চেয়ারম্যান এডভোকেট সুলতানা কামাল বলেছেন, নারীরা বর্তমানে উচ্চশিক্ষিত হচ্ছে, ডিগ্রীধারী হচ্ছে। কিন্তু কর্মক্ষেত্রে নারীর অংশগ্রহণ আশানুরূপ বাড়ছে না। উচ্চশিক্ষা গ্রহণ করেও সুবর্ণ সুযোগ নিয়েও সমাজে অবদান রাখতে না পারলে সেটা সামাজিক অপরাধ হয়। তিনি আরো বলেন, উন্নয়ন কর্মকাণ্ডে নারীর অংশগ্রহণের ক্ষেত্রে সমতা নেই। প্রযুক্তির উন্নয়নে নারীর অন্তর্ভুক্তি বাড়ােেত হবে। নারীদের রুটিন কাজগুলোতে এখন প্রযুক্তি যুক্ত হয়েছে। তাই প্রযুক্তি ও প্রগতিতে নারীকে এগিয়ে নিতে হলে সুযোগের সমতা নিশ্চিত করতে হবে। নাহয় শিক্ষিত হয়েও নারীরা পিছিয়ে পড়বে। কেননা আনুষ্ঠানিক কাজের ক্ষেত্রে নারীর শ্রমের মূল্য আছে, কিন্তু অনানুষ্ঠানিক ক্ষেত্রে নারীর অবদান মূল্যহীন। সেজন্য নারীদের অর্থনৈতিক কর্মকাণ্ডে সম্পৃক্ততা বাড়ানো জরুরি হয়ে পড়েছে।\nতিনি ১২ মার্চ (মঙ্গলবার), ২০১৯ খ্রি. নারী দিবস উপলক্ষ্যে চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এর যৌন নিপীড়নমূলক কার্যকলাপ কঠোরভাবে দমনের লক্ষ্যে গঠিত অভিযোগ কমিটির আয়োজনে ‘প্রযুক্তি ও প্রগতিতে নারী’ শীর্ষক আলোচনা সভায় প্রধান অতিথির বক্তব্যে এসব কথা বলেন। বিশ্ববিদ্যালয়ের কাউন্সিল কক্ষে অনুষ্ঠিত যৌন হয়রানি প্রতিরোধে গঠিত অভিযোগ কমিটির আহবায়ক ও পানিসম্পদ কৌশল বিভাগের বিভাগীয় প্রধান অধ্যাপক ড. আয়শা আখতারের সভাপতিত্বে অনুষ্ঠানে বিশেষ অতিথি ছিলেন মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম। এতে অতিথি হিসেবে বক্তব্য রাখেন যৌন হয়রানি প্রতিরোধ কমিটির ও রসায়ন বিভাগের বিভাগীয় প্রধান অধ্যাপক ড. রাজিয়া সুলতানা এবং শিক্ষার্থীদের পক্ষ থেকে বক্তব্য রাখেন ফারজিন হাসান মৌমিতা, প্রীতি রায় ও তাবাস্সুম বিনতে রেজা।\nঅনুষ্ঠানে চুয়েট ডিবেটিং সোসাইটির মিছিল প্রকাশনীর সহযোগিতায় ‘প্রযুক্তি ও প্রগতিতে নারী’ শিরোনামে একটি গ্রন্থের মোড়ক উন্মোচন করেন কবি সুফিয়া কামাল কন্যা এডভোকেট সুলতানা কামাল। এর আগে সকালে পুরকৌশল বিভাগের সামনে থেকে নারী দিবস-২০১৯ উপলক্ষ্যে এক আনন্দ র‌্যালি বের করা হয়। এতে নারী অধিকার ও মানবাধিকারকর্মী এডভোকেট সুলতানা কামাল এবং চুয়েটের মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম নেতৃত্ব দেন। র‌্যালিতে বিশ্ববিদ্যালয়ের সকল বিভাগের নারী শিক্ষক-শিক্ষার্থী ও কর্মকর্তা-কর্মচারীগণ অংশগ্রহণ করেন। এরপর ক্যাম্পাসের গোল চত্ত্বর সংলগ্ন বাস্কেটবল মাঠে জয়ধ্বনি’র অংশগ্রহণে নারী দিবসের বিশেষ ফ্ল্যাশ-মব পরিবেশন করা হয়।


» Anal_passion69 Cam\nAnal_passion69 এর দ্বারা উড়িয়ে দেওয়ার জন্য প্রস্তুত হন Stripchat!\nসারা বিশ্ব Anal_passion69 নিয়ে কথা বলছে Stripchat, এবং আপনি জানেন যে আপনি মারা যাচ্ছেন তা দেখার জন্য কি সমস্ত গোলমাল! একটি আশ্চর্যজনক সেক্সি শরীর, চমত্কার মুখ, এবং সুন্দর বড় চোখ যা আপনাকে মোহিত করবে যে মুহূর্তে আপনি তার দিকে চোখ রাখবেন, সে তার হট স্ট্রিপ শো দিয়ে আপনার মন উড়িয়ে দেবে। আপনি শেষ পর্যন্ত চারপাশে আটকে থাকা প্রতিরোধ করতে সক্ষম হবেন না যে এটি কীভাবে শেষ হয় তা দেখতে! এটা নিশ্চিত যে আপনি শীঘ্রই যে কোনো সময় ভুলে যাবেন না!\nAnal_passion69 সম্পর্কে সামান্য বিট\nআপনারা যারা তাকে এখনও দেখেননি তাদের জন্য, Anal_passion69 হল ডেট্রয়েট, মিশিগানের একজন ওয়েবক্যাম গার্ল৷ এই স্পিনার বেব নোংরা কথা বলতে এবং তার ফিট শরীর দেখাতে পছন্দ করে। আপনি যদি শ্যামাঙ্গিণী পছন্দ করেন তবে আপনি অ্যানাল প্যাশন 69 এর সাথে স্ট্রিপিং পছন্দ করবেন। আজ অ্যানাল প্যাশন 69 এর সাথে চ্যাট করুন এবং তাকে নগ্ন হতে দেখুন যখন সে সুপার চালু হয়। anal_passion69 এর সাথে চ্যাট করার সর্বোত্তম অংশ হল এটি বিনামূল্যে! একটি অ্যাকাউন্টের জন্য সাইন আপ করুন Stripchat এখন এবং হাইপ সব সম্পর্কে কি দেখুন. আপনি যদি তাকে চেষ্টা করেন তবে আপনি হতাশ হবেন না!\nকেন আপনি Anal_passion69 অনুসরণ করা উচিত?\nAnal_passion69-এর প্রোফাইলে একটি দ্রুত পরিদর্শন প্রকাশ করে যে তিনি এই মুহূর্তে সক্রিয় — এবং মনে হচ্ছে তিনি তার ওয়েবক্যামের মাধ্যমে লাইভ পর্ণ স্ট্রিম করছেন৷ এই ক্যাম মেয়েটি কঠোর পরিশ্রম করে এবং আরও শক্ত করে। আপনি কয়জন মেয়ে জানেন যারা পায়ুপথের মডেল হিসেবে কাজ করে? আমি তা ভাবিনি। এটি একটি অনন্য ক্যাম গার্ল অভিজ্ঞতা যা আপনি মিস করতে পারবেন না। এবং, আরে, আপনি যদি পর্নো না হন বা প্রাপ্তবয়স্কদের সামগ্রীর জন্য অর্থপ্রদান করতে না চান (যা ঠিক আছে), Anal_passion69 এখনও একটি স্ট্রিপ্টিজ শোয়ের জন্য একটি নরক তৈরি করে৷ তিনি শুধু আপনার নতুন প্রিয় স্ট্রিপার হতে পারে. তার চেক আউট Stripchat আজ রাতে!\nEmmySpeens Chaturbate নিউড্স\nXsexysgirlsx Stripchat অশ্লীল রচনা\nক্যামসোডায় হেইডি গ্রে ন্যুড শো


সড়ক মেরামতের দায়িত্ব কার? | The Daily Star Bangla\nসড়ক মেরামতের দায়িত্ব কার?\nবৃহস্পতিবার, সেপ্টেম্বর ৯, ২০২১ ০৫:৫৩ অপরাহ্ন\nনরসিংহপুর-শিমুলতলার মধ্যবর্তী ঢাকা-টাঙ্গাইল মহাসড়কের ৩ কিলোমিটার ড্রেনের পানিতে ডুবে আছে। ছবি:স্টার\nনরসিংহপুর-শিমুলতলার মধ্যবর্তী ঢাকা-টাঙ্গাইল মহাসড়কের ৩ কিলোমিটারের ভয়াবহ অবস্থার কথা জেনে আমরা হতাশ। এ অবস্থার কারণে যানবাহন ও পথচারীদের দুর্ভোগ পোহাতে হচ্ছে।\nগত ৩ মাস ধরে সড়কের এ অংশটি ড্রেনের উপচে পড়া নোংরা পানিতে ডুবে আছে বলে জানা গেছে। প্রধান জাতীয় মহাসড়কের অংশ হওয়ায়, সড়কটি দিয়ে প্রতিদিন হাজার হাজার যানবাহন চলাচল করে। কিন্তু,জলাবদ্ধতার কারণে সড়কটিতে বড় বড় গর্ত তৈরি হয়েছে। ফলে চালকদের গর্তের ব্যাপারে সতর্ক থাকতে হয়। বিষয়টি তাদের বিলম্ব ও ভোগান্তি বাড়ায়। বৃষ্টি হলে পরিস্থিতি আরও খারাপ হয়ে যায়।\nসড়ক ও জনপথ অধিদপ্তরের (সওজ) কর্মীরা সস্তা ইট ব্যবহার করে মাঝেমাঝে সড়কটি 'ঠিক' করলেও, এটি অস্থায়ী ও অকার্যকর সমাধান মাত্র। সওজের কর্মকর্তারা অবশ্য বলছেন, স্থানীয় বাসিন্দা, আশেপাশের কারখানা এবং ব্যবসা প্রতিষ্ঠানগুলো সরাসরি এলাকার ড্রেনে বর্জ্য ফেলায় এ অবস্থা সৃষ্টি হয়েছে। জলাবদ্ধতার জন্য সওজের সহকারী প্রকৌশলী বিশেষভাবে আশেপাশের ২০০ বা তার বেশি কারখানাকে দায়ী করেছেন। এগুলো সরাসরি ড্রেনে পানি ফেলে বলে অভিযোগ আছে।\nএ ছাড়া, কিছু প্রভাবশালী ব্যক্তি পাশের নয়নজুলি খাল দখল করে রাখায়, খালের প্রস্থ ২৪ ফুট থেকে কমে মাত্র ৩ বা ৪ ফুট হয়ে গেছে। ফলে ড্রেনের পানি খালের মধ্য দিয়ে নদীতে যেতে পারছে না এবং জলাবদ্ধতা বাড়ছে।\nযদি আমাদের অন্যতম প্রধান মহাসড়কের এ হাল হয়, তাহলে 'কম গুরুত্বপূর্ণ' সড়কগুলোর অবস্থা কতটা ভয়াবহ তা সহজেই অনুমেয়। আমরা সংশ্লিষ্ট কর্তৃপক্ষকে, বিশেষ করে সওজকে, এ ধরনের সমস্যা সমাধানে আরও সক্রিয় হওয়ার এবং সড়কগুলোকে দীর্ঘদিনের জন্য ব্যবহারের অনুপযোগী করে ফেলে না রাখার অনুরোধ করছি।\nযাত্রীদের এমনিতেই প্রতিদিন ঘণ্টার পর ঘণ্টা যানজটে আটকে থাকতে হয়। যদি সড়কও এমন জরাজীর্ণ অবস্থায় পড়ে থাকে, তবে তা কাটা ঘায়ে নুনের ছিটার মত হয়ে যায়। বিভিন্ন সরকারি সংস্থার একে অপরকে দোষারোপের অভ্যাস এ অবস্থাকে আরও খারাপের দিকে নিয়ে যাচ্ছে।


৩০০ টাকায় বিকাশের ক্যাশ-ইন রেজিস্টারের পাতা কেনে হ্যাকাররা – www.breakbd24news.com ব্রেকবিডি২৪নিউজ\nHome»অপরাধ»৩০০ টাকায় বিকাশের ক্যাশ-ইন রেজিস্টারের পাতা কেনে হ্যাকাররা\njohir October 1, 2020\t51 Views\nরাজধানীসহ দেশের বিভিন্ন স্থানে অভিযান চালিয়ে বিকাশ হ্যাকার চক্রের ৯ সদস্যকে গ্রেপ্তার করেছে মহানগর গোয়েন্দা (ডিবি) বিভাগ।\nতিনি বলেন, গ্রেপ্তারদের মধ্যে একজন বিভিন্ন বিকাশের দোকানে ক্যাশ-ইন রেজিস্টারের নম্বর লেখা পাতার ছবি সুকৌশলে তুলতেন। এরপর হোয়াটসঅ্যাপের মাধ্যমে ফরিদপুরের মধুখালী থানার ডুমাইন গ্রামে থাকা মূল হ্যাকারদের কাছে পাঠিয়ে দিতেন। নম্বর লেখা প্রতিটি পাতা ২০০-৩০০ টাকায় বিক্রি করতেন। মূল হ্যাকাররা নম্বর দেখে বিকাশের দোকানদার সেজে ভিকটিমকে বিভিন্ন অপারেটরের সিম থেকে কল দিতেন এবং বলতেন তার দোকান থেকে ভুলে কিছু টাকা ভিকটিমের নম্বরে চলে গেছে। তার অভিযোগের প্রেক্ষিতে ভিকটিমের অ্যাকাউন্টটি সাময়িকভাবে বন্ধ করে দেয়া হয়েছে এবং বিকাশ অফিস থেকে তাকে কল দেয়া হবে।\nবিকাশের প্রতারণার ঘটনায় ভাটারা থানায় গত ১৫ সেপ্টেম্বর একটি মামলা হয়। সেই মামলায় তাদের গ্রেপ্তার দেখানো হয়েছে।\nগ্রেপ্তাররা হলেন- মো রানা খান, মো. লিটন, মো. নয়ন শেখ, মো. টিটু মোল্লা, মো. সালমান মোল্লা, আকাশ শেখ, মো. মোয়াজ্জেম হোসেন, মো. রহিম ও মো. তানজিল। গ্রেপ্তারদের কাছ থেকে প্রতারণার কাজে ব্যবহৃত দুটি আইফোনসহ ১০টি মোবাইল ফোন, ৩৭টি সিম ও একটি প্রোভক্স গাড়ি উদ্ধার করা হয়।\nPrevious সাবেক এমপি আউয়াল ও তার স্ত্রীর ৪৪ কোটি টাকার অবৈধ সম্পদ\nNext মৃত্যুর আগে মাটিতে হত্যাকারীদের নাম লিখে গেলেন অটোরিকশা চালক


নিষ্প্রভ বিকল্পধারা -Deshebideshe\nঢাকা, ১২ সেপ্টেম্বর- রাজনীতিতে নিষ্প্রভ হয়ে পড়েছে একসময়ের আলোচিত বিকল্পধারা বাংলাদেশ। রাজনৈতিক কিংবা সাংগঠনিক- কোনোভাবেই আর তৎপর নেই দলটি; সীমাবদ্ধ হয়ে পড়েছে আকস্মিক আলোচনা সভা ও গণমাধ্যমে বিবৃতি দেওয়ার ভেতর। প্রতিষ্ঠার ১৫ বছর পরও কোনো ব্যাপ্তি ঘটেনি এ দলের, হয়নি কাউন্সিলও।\nভোটের রাজনীতি ও নির্বাচন :প্রতিষ্ঠার শুরুতেই বিকল্পধারা গণফোরামসহ আরও কয়েকটি দলের সঙ্গে যুক্তফ্রন্ট গঠন করে। তবে ক্ষমতাসীন বিএনপির নেতাকর্মীদের রোষানলে পড়ে তখন যুক্তফ্রন্টের কর্মসূচি থেকে নিষ্ফ্ক্রিয় হয়ে পড়েন ড. কামাল হোসেন। ২০০৬ সালের ২৬ অক্টোবর বিএনপির স্থায়ী কমিটির সাবেক সদস্য কর্নেল (অব.) অলি আহমদ দল থেকে বেরিয়ে লিবারেল ডেমোক্রেটিক পার্টি (এলডিপি) গঠন করেন।\nএকই দিন বি. চৌধুরী তার দল বিকল্পধারাকে বিলুপ্ত করে এলডিপির সঙ্গে যৌথ নেতৃত্বে ঐক্যের রাজনীতি শুরু করেন। এ সময় তারা আওয়ামী লীগ নেতৃত্বাধীন মহাজোটে যুক্ত হন। সে সময় জাতীয় সংসদ নির্বাচন উপলক্ষে মহাজোটের পক্ষ থেকে এলডিপিকে ২৮টি আসনও দেওয়া হয়। তবে পরে এ নির্বাচন স্থগিত হয়ে যায়। ওয়ান-ইলেভেনকালে জরুরি অবস্থায় ভাঙন দেখা দেয় এলডিপিতে। দুই শীর্ষ নেতার মতপার্থক্যে বি. চৌধুরী এলডিপি থেকে বেরিয়ে এসে আবারও বিকল্পধারাকে সক্রিয় করেন।\nজোট ও সংগঠনের দুর্বলতা :দলকে শক্তিশালী সাংগঠনিক ভিত্তির ওপর দাঁড় করাতে তেমন কোনো তৎপরতাই নেই বিকল্পধারার হাইকমান্ডের। সারাদেশে প্রায় ৭০টি সাংগঠনিক ইউনিট থাকলেও শুধু ঢাকা মহানগর বাদে অন্য কোনো কমিটির অস্তিত্ব নেই। দলের পক্ষ থেকে বলা হচ্ছে, ২০টির মতো জেলা কমিটি রয়েছে। তবে বাস্তবে তা খুঁজে পাওয়া যায়নি। সর্বশেষ জাতীয় নির্বাচনের পর দলের কর্মসূচিতেও নেতাকর্মীদের উপস্থিতি একেবারে নেই বললেই চলে।\nনির্বাচনের আগে বিকল্পধারায় যোগ দেওয়া নেতাদের মধ্যে শমসের মবিন চৌধুরীকে মাঝেমধ্যে দেখা গেলেও সাবেক এমপি এমএম শাহীন, এইচএম গোলাম রেজাসহ অন্যদের দেখা মেলা ভার। ঢাকঢোল পিটিয়ে যুক্তফ্রন্ট গঠন করা হলেও এখন তার অস্তিত্ব নেই বললেই চলে।


সাতক্ষীরায় ইউপি চেয়ারম্যানকে গুলি করে ও কুপিয়ে হত্যা চেষ্টা | The Daily Star Bangla\n১০:১৪ অপরাহ্ন, নভেম্বর ১৫, ২০২০ / সর্বশেষ সংশোধিত: ১০:১৬ অপরাহ্ন, নভেম্বর ১৫, ২০২০\nসাতক্ষীরায় ইউপি চেয়ারম্যানকে গুলি করে ও কুপিয়ে হত্যা চেষ্টা\nসাতক্ষীরার শ্যামনগর উপজেলার কৈখালী ইউনিয়ন পরিষদের চেয়ারম্যান আব্দুর রহিমকে গুলি করে ও কুপিয়ে হত্যার চেষ্টা করেছে দুর্বৃত্তরা।\nআজ রোববার সন্ধ্যা সাড়ে ৭টার দিকে শ্যামনগর উপজেলার কৈখালী ইউনিয়ন পরিষদ কার্যালয়ে তার ওপর এই হামলা চালানো হয়।\nধারালো চাপাতি ও চাকুর আঘাতে মাথায় ক্ষতের সৃষ্টি হওয়ায় চেয়ারম্যান আব্দুর রহিমকে রাত ৮টার দিকে শ্যামনগর উপজেলা স্বাস্থ্য কমপ্লেক্সের জরুরি বিভাগে চিকিৎসা দেওয়া হয়। পরে তাকে উন্নত চিকিৎসার জন্য সাতক্ষীরা সদর হাসপাতালে স্থানান্তর করা হয়েছে।\nকৈখালী ইউনিয়ন পরিষদের চেয়ারম্যান আব্দুর রহিম বলেন, ‘সন্ধ্যা ৭টার দিকে আমি আরও তিন জনের সঙ্গে পরিষদ ভবনে ছিলাম। বাকিরা পরিষদের সভাকক্ষে ছিল, আর দাপ্তরিক কাজ করছিলাম কম্পিউটারে। এ সময় আট-নয়টি মোটরসাইকেল ১৫-১৬ জন বোরকা পরিহিত মানুষ দ্রুত আমার কক্ষে প্রবেশ করেই আমাকে উদ্দেশ্য করে এক রাউন্ড গুলি ছোড়ে। গুলি লক্ষ্যভ্রষ্ট হলে তারা চাপাতি ও চাকু নিয়ে হামলা চালায়।’\nতিনি জানান, তারা তার মাথার বাম পাশে চাপাতি ও চাকু দিয়ে আঘাত করে। রড দিয়ে তার মুখে ও শরীরের বিভিন্ন অংশেও আঘাত করে দ্রুত পালিয়ে যায়।\nইউপি চেয়ারম্যান আব্দুর রহিমের ভাইয়ের ছেলের মামুন হোসেন বলেন, ‘তাৎক্ষনিকভাবে অ্যাম্বুলেন্সে করে সঙ্গাহীন অবস্থায় চাচাকে শ্যামনগর স্বাস্থ্য কমপ্লেক্সের জরুরি বিভাগে নেওয়া হয়।’ হাসপাতালের আবাসিক মেডিকেল অফিসার ডা. ওমর ফারুক চৌধুরী বলেন, ‘মাথা ও মুখে মারাত্মক আঘাত পেয়েছেন তিনি। তাকে সাতক্ষীরা সদর হাসপাতালে স্থানান্তর করা হয়েছে।’\nচেয়ারম্যান আব্দুর রহিম আরও বলেন, ‘রাজনৈতিক প্রতিপক্ষ আমাকে হত্যার উদ্দেশ্যে এ হামলা চালিয়েছে। আমি দলীয় কোনও পদে না থাকলেও আওয়ামীলীগের সক্রিয় কর্মী।’\nশ্যামনগর উপজেলা পরিষদের চেয়ারম্যান ও উপজেলা আওয়ামী লীগের সাধারণ সম্পাদক আতাউল হক বলেন, ‘আব্দুর রহিম দলীয় কোনও পদে নেই। তবে তিনি আওয়ামী লীগ করেন।’\nশ্যামনগর থানার ভারপ্রাপ্ত কর্মকর্তা মো. নাজমুল হুদা বলেন, ‘হামলার ঘটনা জানার পরপরই পুলিশ হাসপাতালে গিয়ে আহত চেয়ারম্যানের অবস্থা পর্যবেক্ষণ শেষে ঘটনাস্থল পরিদর্শনে যায়। হামলার কারণ খতিয়ে দেখা হচ্ছে।’


বিশ্বজমিন ১৪ জানুয়ারি ২০২০, মঙ্গলবার\nসাবেক স্বৈরশাসক পারভেজ মোশাররফের মৃত্যুদণ্ডের রায় বাতিল করায় তোলপাড় চলছে পাকিস্তানে। বিরোধী পাকিস্তান পিপলস পার্টি (পিপিপি) এবং পাকিস্তান মুসলিম লীগ-নওয়াজ (পিএমএলএন) আদালতের এমন সিদ্ধান্তে বিস্ময় প্রকাশ করেছে। উচ্চ পর্যায়ের রাষ্ট্রদ্রোহের মামলায় ডিসেম্বরে পাকিস্তানের বিশেষ আদালত পারভেজ মোশাররফকে অভিযুক্ত সাব্যস্ত করে তার বিরুদ্ধে মৃত্যুদণ্ডের রায় ঘোষণা করে। একই রায়ে মৃত্যুদণ্ড কার্যকরের পর তিনদিন তার মৃতদেহ প্রকাশ্যে ঝুলিয়ে রাখার নির্দেশ দেয় আদালত। এই রায়ের বিরুদ্ধে আপিল করেছিলেন পারভেজ মোশাররফ। সেই আপিলের শুনানি শেষে সোমবার বিশেষ আদালতের রায় অর্থাৎ মৃত্যুদণ্ডের রায় বাতিল করে লাহোর হাইকোর্ট। রায়ে বিশেষ আদালতের নির্দেশকে অসাংবিধানিক বলে ঘোষণা করে হাইকোর্ট। ফলে নির্বাসনে থাকা পারভেজ মোশাররফ ছিলেন সোমবার পাকিস্তানে টক অব দ্য কান্ট্রি।\nলাহোর হাইকোর্টের ওই রায়ের পর পিপিপির মিডিয়া সেন্টার থেকে একটি বিবৃতি দেয়া হয়েছে। তাতে দলটির জাতীয় পরিষদের সদস্য ড. নাফিসা শাহ বলেছেন, তিনি হাইকোর্টের এমন রায়ে হতভম্ব। তিনি রায়ের দিনটিকে পাকিস্তানের আইন শৃংখলার জন্য দুর্ভাগ্যজনক বলে মন্তব্য করেন। রায় নিয়ে সংশয় প্রকাশ করেছেন পিএমএলএনের সিনেটর মুশাহিদুল্লাহ খান।\nসোমবার লাহোর হাইকোর্টে তিন বিচারকের বেঞ্চে পারভেজ মোশাররফের আপিলের শুনানি হয়। সেখানে বেঞ্চ পারভেজ মোশাররফের বিরুদ্ধে বিচার প্রক্রিয়ায় গঠিত বিশেষ আদালতকে অসাংবিধানিক বলে আখ্যায়িত করে। রায়ে আরো বলা হয়, সাবেক সেনাপ্রধান পারভেজের বিরুদ্ধে রাষ্ট্রদ্রোহের মামলা আইন অনুযায়ী প্রস্তুত করা হয় নি। গত ১৭ই ডিসেম্বরে রাজধানী ইসলামাবাদে বিশেষ আদালত তাকে মৃত্যুদণ্ডের রায় ঘোষণা করে। ২০০৭ সালের ৩রা নভেম্বর সংবিধান স্থগিত করে জরুরি অবস্থা জারির কারণে পারভেজ মোশাররফের বিরুদ্ধে রাষ্ট্রদ্রোহের অভিযোগে ৬ বছর আগে মামলা করেছিল ক্ষমতাসীন পিএমএলএন সরকার। বিশেষ ওই আদালতকে অসাংবিধানিক বলে রায় দেয়ায় ড. নাফিসা শাহ বলেছেন, ওই বিশেষ আদালত গঠন করেছিল পাকিস্তানের সুপ্রিম কোর্ট এবং ওই আদালতে বিচারক ছিলেন দেশের তিনটি হাইকোর্টের। তাই নাফিসা শাহ মনে করেন, রায়ের বিরুদ্ধে আপিল করা উচিত ছিল সুপ্রিম কোর্টে, হাইকোর্টে নয়। এ সময় তিনি আরো বলেন, এখনও প্রয়াত সাবেক প্রধানমন্ত্রী বেনজির ভুট্টোর খুনিদের গ্রেপ্তার করা হয় নি।\nপিএমএলএনের সিনেটর মুশাহিদুল্লাহ খান বলেছেন, লাহোর হাইকোর্টের রায় সত্ত্বেও তিনি বিচারক ওয়াকার আহমেদ শেঠের প্রতি শ্রদ্ধা প্রকাশ করেন। বিশেষ আদালতের প্রধান ছিলেন তিনি। তার আদালতই জেনারেল পারভেজ মোশাররফের বিরুদ্ধে মৃত্যুদণ্ডের রায় দিয়েছিল। তিনি বলেন, সারা বিশ্ব দেখেছে স্বৈরাচার জেনারেল পারভেজ মোশাররফ সংবিধানকে রদ করেছিলেন। তার বুঁটের নিচে দলিত করেছেন সংবিধান। সবাই দেখেছে সামরিক শাসক হুমকি দিয়েছেন এবং তারপর হত্যা করেছেন বেলুচ সরদার নওয়াব আকবর বুগতিকে। এ ছাড়া তখনকার প্রধান বিচারপতি ইফতিখার চৌধুরীকে ইসলামাবাদের রাস্তায় হেনস্তার ছবি পত্রিকায় এসেছে। জেনারেল মুশাররফ বিচারকদের গৃহবন্দি করেছিলেন। তিনি আরো বলেন, জেনারেল পারভেজ মোশাররফের অপরাধের তালিকা অনেক দীর্ঘ। তিনি বিস্ময় প্রকাশ করে বলেন, এতকিছু সত্ত্বেও এমনও মানুষ আছেন, যারা বিশ্বাস করেন পারভেজ মোশাররফকে দোষী সাব্যস্ত করা উচিত হয় নি।


বিজ্ঞান বলছে, ইনিই বিশ্বের সবচেয়ে সুন্দরী নারী! - Hollywood - Aaj Tak Bangla\nবিজ্ঞান বলছে, ইনিই বিশ্বের সবচেয়ে সুন্দরী নারী!\nUpdated 9:24 AM IST\nবিশ্বের সবচেয়ে সুন্দরী নারীকে নিয়ে বৈজ্ঞানিক গবেষণা করেছেন এক ব্রিটিশ সার্জন। ব্রিটিশ সার্জন যে নারীকে সবচেয়ে সুন্দরীর খেতাব দিয়েছেন তিনি আর কেউ নন অ্যাম্বার হার্ড (Amber Heard).\nBritish cosmetic surgeon Dr. Julian DeSilva বিজ্ঞানের মাধ্যমে একটি উপায় খুঁজে পেয়েছেন, যার ভিত্তিতে একজনের সৌন্দর্য পরিমাপ করা হয়। এই কৌশলটিকে বলা হয় ফেসিয়াল ম্যাপিং টেকনিক। এই কৌশলে এমন কিছু মানদণ্ড রয়েছে, যার ভিত্তিতে যে কোনও ব্যক্তির সৌন্দর্য পরিমাপ করা যায়।\nগোল্ডেন রেশিওর রিপোর্ট অনুসারে, অ্যাম্বার হার্ড তার প্রতিসাম্যতার কারণে বিশ্বের সবচেয়ে সুন্দর মুখগুলির মধ্যে একজন। প্রাচীন গ্রীকদের মতে, যা সংখ্যাগতভাবে 1.168, এর অনুপাতের জন্য একটি সূত্র রয়েছে যা গাণিতিকভাবে পরম বৈশিষ্ট্যগুলি পরিমাপ করার জন্য তৈরি করা হয়েছে।\nআমরা আপনাকে বলি যে, ব্রিটিশ কসমেটিক সার্জন ডা. জুলিয়ান ডি সিলভার মতে, হার্ডের শতকরা 91.85% ফিচার রয়েছে. মানে, বিজ্ঞান অনুসারে, অ্যাম্বার হার্ড বিশ্বের সবচেয়ে সুন্দরী মহিলা।\nব্রিটিশ সার্জন জুলিয়ানের মতে, অ্যাম্বারের মুখের ১১ পয়েন্ট ফাই-এর গ্রিক অনুপাতে চিহ্নিত করা হয়েছিল। যার পর গবেষণা করে জানা গেল কিভাবে তিনি বিশ্বের সবচেয়ে সুন্দরী নারী।\nবিজ্ঞান না বললেও অভিনেত্রীর চেহারা ও স্টাইল দেখে কেউ বলতে পারবে না যে তিনি সৌন্দর্যে কারও চেয়ে কম। অ্যাম্বার প্রতিটি অর্থে সৌন্দর্যের মানদণ্ডে একেবারে উপরের দিকে থাকবেন।\nতথ্যের জন্য, আমরা আপনাকে বলি যে এই গবেষণায়, ব্রিটিশ সার্জন অ্যাম্বার হার্ডের চোখ, নাক, ঠোঁট, ভ্রু, চিবুক, চোয়াল এবং অন্যান্য মুখের আকার অন্তর্ভুক্ত করেছিলেন। যে সার্জন এই পরিমাপ করেছেন তিনি লন্ডনে 'সেন্টার ফর অ্যাডভান্সড ফেসিয়াল কসমেটিকস অ্যান্ড প্লাস্টিক সার্জারি' নামে একটি কেন্দ্র চালান।\nসার্জন এই ম্যাপিংয়ের মাধ্যমে শুধু অ্যাম্বার নয়, আরও অনেক অভিনেত্রীর ওপর গবেষণা করেছেন, কিন্তু এই মাপকাঠিতে কারও মুখই উত্তীর্ণ হয়নি। ফেস ম্যাপিংয়ের প্রযুক্তি হাজার হাজার বছর ধরে চেষ্টা করা হয়েছে এবং অ্যাম্বার হার্ড এটি জিতেছেন।\nজনি ডেপের সঙ্গে তার বিবাহবিচ্ছেদ এবং শুনানির সময় আদালতের কক্ষে নাটকের পরে অ্যাম্বার লাইমলাইটে আসেন। তিনি তার স্বামীর বিরুদ্ধে মামলাও হেরেছেন।


এবার রাজনীতির বলি এক খুদে, মায়ের তৃণমূল করার অপরাধে বিজেপির হাতে খুন শিশু – প্রিয় বন্ধু বাংলা\nহোম > রাজ্য > এবার রাজনীতির বলি এক খুদে, মায়ের তৃণমূল করার অপরাধে বিজেপির হাতে খুন শিশু\nরাজনীতি বড়ই আজব। ক্ষমতায় কে থাকবে, তা নিয়ে শাসক বনাম বিরোধীর লড়াই প্রায় সময়ই প্রত্যক্ষ করতে হয় রাজনীতিতে। কিন্তু রাজনীতির জাঁতাকলে পড়ে এবার যে দুধের শিশুকেও প্রাণ দিতে হবে তা ভাবতে পারেননি কেউই। শুনতে নৃশংস হলেও এটাই সত্যি। এবার তৃণমূল করার অপরাধে মায়ের সঙ্গে গন্ডগোলের জেরে সামান্য দুধের শিশুকে মেরে ফেলার অভিযোগ উঠল বিজেপির বিরুদ্ধে।\nযে ঘটনায় এখন উত্তপ্ত উত্তর 24 পরগনার অশোকনগরের কেওশা কলোনি এলাকা। কিন্তু কি হয়েছিল! যার কারণে রাজনীতির এই ফাঁদে প্রাণ দিতে হল এক শিশুকে? জানা গেছে, এই উত্তর 24 পরগনার অশোকনগর থানার শ্রীকৃষ্ণপুর পঞ্চায়েতের অন্তর্গত কেওশা কলোনির বাসিন্দা শিখা গঙ্গোপাধ্যায় এবং তার স্বামী রবি গঙ্গোপাধ্যায় সক্রিয় তৃণমূল কর্মী হিসেবেই পরিচিত। শিখাদেবীর স্বামী কাজের সূত্রে ভিন রাজ্যে থাকেন।\nবিগত পঞ্চায়েতে স্থানীয় বিজেপি প্রার্থী হিসেবে শিখাদেবীকে দাঁড় করানোর জন্য বিজেপির পক্ষ থেকে অনেক উদ্যোগ নেওয়া হলেও তিনি তাতে রাজি হননি। আর এরপর থেকেই সেই গৃহবধূর ওপর প্রবল অত্যাচার করা হতো বলে অভিযোগ ওঠে। জানা যায়, গত শনিবার শিখা গঙ্গোপাধ্যায় তাঁর দু মাসের পুত্র সন্তানকে যখন খাওয়াচ্ছিলেন, সেই সময় তার দুই ননদ এবং অন্যান্য আত্মীয়দের মধ্যে বড় ভাসুর তথা বিজেপি নেতা সুশান্ত গঙ্গোপাধ্যায় তাঁর উপর চড়াও হয়। তাঁকে বেধড়ক মারধর করা হয়। আর এরফলে সেই শিখা দেবীর ছোট্ট বাচ্চা মাটিতে পড়ে যায়।আঘাত লাগে আর এরপরই সেই বাচ্চাটিকে হাবরা হাসপাতালে নিয়ে গেলে সেখানেই তার মৃত্যু হয়।\nইতিমধ্যেই এই ঘটনায় গৃহবধূ শিখা গঙ্গোপাধ্যায় অশোক নগর থানায় একটি অভিযোগ দায়ের করেছেন। কিন্তু কে কোন দলের সঙ্গে যুক্ত হবে, তা একান্তই তার ব্যক্তিগত ব্যাপার। সে ক্ষেত্রে কেন একটি রাজনৈতিক দলের বশবর্তী না হলে ছোটো দুধের শিশুর উপর এভাবে আঘাত আসবে! তা নিয়ে ইতিমধ্যেই প্রশ্ন তুলতে শুরু করেছে বিশেষজ্ঞ মহল।\nএদিন এই প্রসঙ্গে স্থানীয় গ্রাম পঞ্চায়েতের তৃণমূলের উপপ্রধান রফিকুল হাসান বলেন, “লোকসভা নির্বাচনের ফল প্রকাশের পর থেকেই বিজেপির নানাভাবে মানুষের উপর অত্যাচার শুরু করছে। আর তারই এই মর্মান্তিক পরিণতি হল শিখা গঙ্গোপাধ্যায়ের একমাত্র কন্যা সন্তানের মৃত্যু।” তবে এই ঘটনার সঙ্গে বিজেপির কোনো যোগ নেই বলে দায় এড়িয়ে গিয়েছেন বারাসাত সাংগঠনিক জেলা বিজেপির মহিলা মোর্চার সভানেত্রী ভাস্বতী সোম।


June 27, 2021, 07:36 PM\nUpdate- June 27, 2021, 08:31 PM\nদেশব্যাপী শিক্ষার্থীদের দূরশিক্ষণ পদ্ধতিতে পাঠদান কার্যক্রমকে আরো বিস্তৃত করতে অচিরেই বিটিভি’র শিক্ষা চ্যানেল চালু করার সিদ্ধান্ত হয়েছে বলে জানিয়েছেন তথ্য ও সম্প্রচারমন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহমুদ।\nরবিবার দুপুরে রাজধানীর সার্কিট হাউস রোডে বাংলাদেশ প্রেস ইনস্টিটিউট মিলনায়তনে ‘পিআইবি-এটুআই গণমাধ্যম পুরস্কার-২০২১’ প্রদান অনুষ্ঠানে প্রধান অতিথির বক্তৃতায় মন্ত্রী এ তথ্য জানান।\nপিআইবি’র মহাপরিচালক জাফর ওয়াজেদের সভাপতিত্বে বিশেষ অতিথি হিসেবে তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক, তথ্য ও সম্প্রচার প্রতিমন্ত্রী ডা. মুরাদ হাসান, তথ্য সম্প্রচার সচিব মো: মকবুল হোসেন এবং এটুআই-এর প্রকল্প পরিচালক ড. মো: আব্দুল মান্নান, পিএএ অনুষ্ঠানে বক্তৃতা করেন।\nতথ্যমন্ত্রী বলেন, করোনা মহামারির দীর্ঘ সময়ে অনলাইনে এবং টিভি স্লটের মাধ্যমে পাঠদান চলমান থাকলেও স্বাভাবিকভাবে ক্লাস করতে না পারার কারণে শিক্ষার্থীদের কিছুটা ক্ষতি হচ্ছে। এই ক্ষতি পুষিয়ে নিতে আমরা মন্ত্রণালয় এবং বাংলাদেশ টেলিভিশনের পক্ষ থেকে যতদ্রুত সম্ভব বিটিভি’র একটি শিক্ষা চ্যানেল চালু করার সিদ্ধান্ত গ্রহণ করেছি।\nআজকের পৃথিবী তথ্যপ্রযুক্তি নির্ভর এবং কোন জাতি তথ্যপ্রযুক্তিতে কতটুকু শিক্ষিত সেটার ওপর সেই জাতির প্রবৃদ্ধি, অগ্রগতি ও উন্নয়ন নির্ভর করছে উল্লেখ করে ড. হাছান বলেন, আমাদের দেশ এই করোনার মধ্যেও এগিয়ে চলার পেছনে অন্যতম প্রধান কারণ হচ্ছে প্রধানমন্ত্রী শেখ হাসিনার নেতৃত্বে আমরা করোনার মধ্যেও তথ্যপ্রযুক্তিকে কাজে লাগাতে সক্ষম হয়েছি।\nদেশে লকডাউন, ছুটি, শাটডাউন সবকিছুর মধ্যেই প্রধানমন্ত্রী পুরো সরকার যন্ত্রকে পরিপূর্ণভাবে সচল রেখেছেন বলেন তথ্যমন্ত্রী। তিনি বলেন, প্রধানমন্ত্রী এখন ভার্চুয়ালি মন্ত্রিসভার বৈঠক করেন। তিনি যখন স্বশরীরে উপস্থিত থাকতেন এবং বর্তমানে যখন ভার্চুয়ালি উপস্থিত থাকেন, আমি নিজে কখনো এ দু’য়ের মধ্যে বিন্দুমাত্র পার্থক্য পাইনি। একই সাথে দেশের উন্নয়নের জন্য অত্যন্ত গুরুত্বপূর্ণ একনেক সভাতেও তিনি ভার্চুয়ালি উপস্থিত থাকছেন। বিচারের ক্ষেত্রে ভার্চুয়াল কোর্ট বসা এখন একটি নিয়মিত ঘটনা। এভাবেই দেশটা আজকে এগিয়ে যাচ্ছে। কোনো কাজ থেমে নেই, সব কাজ হচ্ছে।\nদেশটা আজকে ডিজিটাল হয়েছে বিধায় এটি সম্ভবপর হয়েছে উল্লেখ করে মন্ত্রী হাছান মাহমুদ বলেন, এজন্য প্রধানমন্ত্রীর প্রতি গভীর কৃতজ্ঞতা জানাই, তার নেতৃত্বে আজকে ডিজিটাল বাংলাদেশ হয়েছে। আমি গভীর কৃতজ্ঞতা জানাই প্রধানমন্ত্রীর আইসিটি বিষয়ক উপদেষ্টা প্রধানমন্ত্রীর সুযোগ্যপুত্র সজীব ওয়াজেদ জয়ের প্রতি। তার ধারণা থেকেই আজকে ডিজিটাল বাংলাদেশের চেতনা এসেছে এবং ধন্যবাদ জানাই জুনাইদ আহমেদ পলককে এবং তার দলকে এটি বাস্তবায়নের জন্য।\nসাংবাদিকতার ক্ষেত্রেও ডিজিটাল লিটারেসি’র বিকল্প নেই উল্লেখ করে তথ্যমন্ত্রী বলেন, শিগগিরই আমরা ঢাকা, চট্টগ্রামসহ পর্যায়ক্রমে দেশব্যাপী সাংবাদিকদের জন্য ই-লিটারেসি প্রশিক্ষণ শুরু করবো।\nপ্রতিমন্ত্রী জুনাইদ আহমেদ পলক তার বক্তৃতায় ডিজিটাল বাংলাদেশের অগ্রযাত্রার বিভিন্ন দিক তুলে ধরে বলেন, বাংলাদেশ ডিজিটাল হওয়ার কারণে বিশ্বের বুকে আমাদের সম্মান বহুগুণ বৃদ্ধি পেয়েছে। তথ্য ও সম্প্রচার প্রতিমন্ত্রী ডা. মুরাদ হাসান বলেন, ই-ফাইলিংয়ের মাধ্যমে গত ১৫ মাসে ৩৮ লাখ নথির কাজ নিষ্পত্তি করা হয়েছে। নাগরিকদের জন্য ‘ডিজিটাল বাংলাদেশ’ যতপ্রকার সুবিধা প্রবর্তন করেছে, তা দেশের সকল মানুষকে জানাবার জন্য তথ্য ও সম্প্রচার মন্ত্রণালয় কাজ করছে বলে জানান সচিব মো: মকবুল হোসেন।\nঅনুষ্ঠানে ডিজিটাল বাংলাদেশ বিষয়ে প্রতিবেদনের জন্য ৭ বিভাগে ৭ জন সাংবাদিককে পিআইবি-এটুআই গণমাধ্যম পুরস্কার ২০২১ তুলে দেন অতিথিরা। জাতীয় বাংলা দৈনিক জবাবদিহি’র প্রতিবেদক সাদেকুর রহমান, জাতীয় ইংরেজি দৈনিক ফিনান্সিয়াল এক্সপ্রেস’র জসীম উদদীন হারুন, বাংলাভিশন টিভি প্রতিবেদক আল মামুন, আঞ্চলিক দৈনিক সিলেট মিরর প্রতিবেদক শুয়াইবুল ইসলাম, বাংলাদেশ বেতারের মো: মোস্তাফিজুর রহমান, অনলাইন সংবাদপত্র বাংলানিউজ২৪ প্রতিবেদক সোলায়মান হাজারী এবং নারী সাংবাদিক চ্যানেল আই’র আঞ্জুমান লায়লা পুরস্কার নেন।\nঈদের বিশেষ ‘ছায়াছন্দ’ উপস্থাপনায় এইচ এম রানা


ফরেক্স ট্রেডিং FAQ থেকে ফরেক্স জ্ঞানবাজ, বাইনারি বিকল্পের সেরা সূচক\nজুন 25, 2019 ফরেক্স ট্রেডিং কৌশল লেখক শারমিন মজুমদার 93035 দর্শকরা\nতিন. যথাসময়ে ফরেক্স ট্রেডিং FAQ থেকে ফরেক্স জ্ঞানবাজ রমি বা শয়তানকে পাথর মারা। (মুসলিম, হাদিস : ২২৮৬) অ্যাপ্লিকেশনের নিঃসন্দেহে অসুবিধাগুলি অনেক জনপ্রিয় অনলাইন পোশাক দোকানে অভাবে অন্তর্ভুক্ত। এই কর্মসূচি মস্কো এবং সেন্ট পিটার্সবার্গে সহ 11 রাশিয়ান শহরগুলিতে কাজ করে। এই তালিকাটি অ্যাপ স্টোর এবং Google Play এ অ্যাপ্লিকেশন বর্ণনাটিতে আপডেট করা হয়েছে।\nQifImport: একটি ফাঁকা ফাইল আমদানি করার চেষ্টা থেকে ফিক্স ফিক্স।\nসংস্করণ 16.1 / 17 বিটা6এ নতুন ফরেক্স ট্রেডিং FAQ থেকে ফরেক্স জ্ঞানবাজ কি। মাঠ পর্যায়ের চিহ্নিত সমস্যাবলী সংগ্রহ পূর্বক কর্তৃপক্ষের গোচরীভূত করা এবং বাস্তবায়নে পদক্ষেপ গ্রহণে সহায়তা।\nভেবেছিলাম রোববার ব্রেকফাস্ট করব, এক ফরেক্স ট্রেডিং FAQ থেকে ফরেক্স জ্ঞানবাজ কৌটো টুনা আজই কিনেছিলাম … তোর অপূর্ব মেমারির জন্য আজই খুলে ফেলতে হলো … Bitcoin দাম আগ্রহী কল স্তর ব্যবহারকারীদের জন্য কেবল ডাউনলোড বা অ্যাপল স্টোর, নির্বাচন Bitcoin থেকে অ্যাপ্লিকেশন আপডেট এবং অবিলম্বে ডলার, SGD এবং ইউরো itBit থেকে ফীডগুলি অ্যাক্সেস. নতুন সংস্করণ প্রায় তিন সপ্তাহের মধ্যে Android এর উপর প্রকাশ করা হবে.\nএবং যোগ নমনীয়তা জন্য মহান, এবং পেশী শিথিল করার জন্য, এবং সাধারণভাবে মাথা।\nআপনি যদি জানেন যে আপনার গাড়ী একটি নির্দিষ্ট প্রোটোকল সমর্থন করে তবে আপনি এই প্রোটোকল ব্যবহার করতে ELM327 সেট করতে পারেন।\nবিভিন্ন প্যাকেজ পরিকল্পনা যা আপনাকে আপনার বাজেট অনুযায়ী বিনিয়োগ করতে সক্ষম করে। নিজস্ব প্রতিবেদক : সাত বাংলাদেশি শান্তিরক্ষী হতাহতদের হওয়ার ঘটনায় গভীর শোক প্রকাশ করেছেন জাতিসংঘ মহাসচিব আন্তোনিও গুতেরেস। এ ঘটনায় বাংলাদেশ সরকার ও হতাহতদের পরিবারের প্রতি গভীর শোক ও সমবেদনা প্রকাশ করেছেনতিনি। স্থানীয় সময় বুধবার বেলা আড়াইটার দিকে পশ্চিম আফ্রিকার দেশ মালির মোপতি অঞ্চলে এ বোমা বিস্ফোরণের ঘটনা ঘটে। এতে জাতিসংঘ শান্তিরক্ষা মিশনে থাকা বাংলাদেশ সেনাবাহিনীর চার সদস্য নিহত এবং গুরুতর আহত হয়েছেন আরও অন্তত তিনজন।\nকাজ নিজেই, সহজ মোটের একঘেয়ে হয় এবং অভিজ্ঞতা হত্তন পরে মেশিনে সহজ। আর সময় তোমাকে অনেক হবে না। প্রাথমিক অবস্থায় এখানে, শুধুমাত্র অল্প কিছু কারেন্সি পেয়ার থাকে। আপনি যদি ইন্সটাফরেক্স এর সব ট্রেডিং ইন্সট্রুমেন্ট এক সাথে দেখতে চান তাহলে এখানে Right Click করে Show All অপশনে ক্লিক করুন। তাহলে ইন্সটাফরেক্স ট্রেড করার জন্য যেসব ইন্সট্রুমেন্ট প্রদান করে সব একসাথে চলে আসবে।\nট্রেডারদের জন্য ইন্সটাফরেক্স ভিডিও কোর্স - ফরেক্স ট্রেডিং FAQ থেকে ফরেক্স জ্ঞানবাজ\nআয়ের আকার 100 হাজার বেশি হতে যাবে। Rub। প্রতি মাসে, আপনি বিশ্ব আর্থিক মন্দার পরিণতি, অপ্রত্যাশিত প্রাকৃতিক দুর্যোগ ও অন্যান্য পরিস্থিতি বিনিময়ে আকস্মিক বৈচিত্র হতে পারে ভয়ে, বিনিয়োগ আপনার নিজস্ব বিচিত্র পোর্টফোলিও তৈরি সম্পর্কে মনে করতে পারেন।\nযায়হোক পরবর্তীতে নিওবাক্সের আরো অনেক বিষয় নিয়ে আলোচনা করব যেমন রেন্টেড রেফারেল মেইন্টেন্স করা, এক্সটেইন্স করা, ভাড়া দেওয়া ইত্যাদি ব্যাপার নিয়ে । ততদিন আপনারা\nআজ, দ্রুত পরিবর্তনশীল বিশ্বের মধ্যে বিনিয়োগের পদ্ধতিও পরিবর্তন হয়েছে। দীর্ঘমেয়াদী বিনিয়োগ আর নেই .\nপুঁজিবাজারে পতনের ধাক্কায় সময়মতো ফি পরশোধ না করায় বিদায়ী অর্থবছর শেষে বন্ধ হয়ে গেছে আরও ৮৪ হাজার বিও অ্যাকাউন্ট। ১৩ জুলাই পর্যন্ত বাতিল হওয়া অ্যাকাউন্ট সংখ্যা ফরেক্স ট্রেডিং FAQ থেকে ফরেক্স জ্ঞানবাজ ছিল এক লাখ ১০ হাজার। নতুন করে প্রায় ৮৪ হাজার বিও বাতিল হওয়ায় চলতি বছরে বন্ধ হওয়া বিও অ্যাকাউন্ট সংখ্যা দাঁড়াল এক লাখ ৯৩ . বিস্তারিত কুমিল্লার বুড়িচং উপজেলার রানি ময়নামতি প্রাসাদ খননে বিশেষ পথের সন্ধান মিলেছে। এ খননে আবিষ্কৃত হয়েছে প্রাগৈতিহাসিক যুগের হাতিয়ার, জীবাশ্ম কাঠ, কালির দোয়াতসহ বিভিন্ন মূল্যবান প্রত্নসম্পদ। গত দুই মাসব্যাপী এ খনন বিস্তারিত\nতাই ফ্রীল্যান্সিং করতে হলে আমি বলব ওয়েব ডেভেলপমেন্ট এর ওপর ভাল দখল থাকতে হবে। আজকাল ফ্রীল্যান্সিংয়ের অনেক ফ্রী পরামর্শ পাওয়া যায়। আর বিশদ জানতে চাইলে ফ্রীল্যান্সিং শেখার কোর্স করতে হয়। যেখানে শুধু মার্কেটপ্লেস এবং কম্পিটিশন সম্পর্কে অনেক ধারনা দেয়া হলেও 'দক্ষতা' বিষয়টিকে বরাবরই এড়িয়ে যাওয়া হয়। কোথাওতো শুধু মাত্র ব্ল্যাক লিংক বিল্ডিংকেই ফ্রীল্যান্সিং/এসইও ওয়ার্ক বলে আখ্যা দেয়া হয়। বাগফিক্স্: ওয়েব ইউআই: খুব ছোট প্লেলোডগুলি নষ্ট করবেন না। (Sledgehammer999) করুন\nআপনি এই পৃষ্ঠায় ভাগ্যবান ফরেক্স ট্রেডিং FAQ থেকে ফরেক্স জ্ঞানবাজ ড্র সম্পর্কে আরো জানতে পারেন. গ্লোবাল দালালের নিউজিল্যান্ডের লিমিটেড আর্থিক বাজারের কর্তৃপক্ষ দ্বারা প্রবিধান সঙ্গে একটি সম্পূর্ণরূপে অনুমোদিত এবং লাইসেন্সপ্রাপ্ত ফিউচার ব্যাপারী হয়.\nফরেক্স বাজারটি সত্যিই একটি 24 /5বাজার, রোববার সন্ধ্যায় থেকে শুক্রবার সন্ধ্যায় ফরেক্স বাজার খোলা থাকে। এটি নিশ্চিত করে যে এই ঘন্টার মধ্যে ট্রেডিং করার সময় আপনি একটি সিন্থেটিক বাজারে ডিল করছেন না, আপনি প্রকৃত বাজারে ডিল করছেন। নির্দিষ্ট সময়ের মধ্যে শীর্ষ কার্যকলাপ থাকে, সাধারণত যখন বিভিন্ন দেশের বাজার খোলা থাকে, উদাহরণস্বরূপ; যখন লন্ডন নিউ ইয়র্কের উদ্বোধনের সাথে আচ্ছাদিত হয়, তবে যখন আপনি 24 /5খোলার সময়গুলিতে ফরেক্স বাজারে অর্ডার দেন তখন আপনি সর্বদা 'রিয়েল' ফরেক্স বাজারে অর্ডার রাখেন। রেফারাল থেকে আয় - আয়ের এই এক ধরন, এখন জনপ্রিয়, এটা বলা যেতে পারে যে আয় এই অমর - কারণ - কোন ওয়েবসাইট যেখানে আপনি আয় করতে পারবেন, প্রয়োজন প্রচার, আসলে - একটি বিনামূল্যে বিজ্ঞাপন সাইট।\nআপনি চোখ উজ্জ্বল দেখতে হবে। এটা অস্পষ্টতা সামঞ্জস্য বজায় রাখে ( অস্বচ্ছতা একটি) স্তর। এটি হ্রাস করা, ফটো দেখুন এবং যখন আপনি বুঝতে পারেন যে আপনি পছন্দসই প্রভাব অর্জন করেছেন। এই পাঠে, 60% এ বন্ধ। অ্যালেক্স ট্রেন্ড থেকে একটি প্রশ্ন ফরেক্স ট্রেডিং FAQ থেকে ফরেক্স জ্ঞানবাজ বড় খেলোয়াড়দের দ্বারা জিজ্ঞাসা করা হয়, এই কারণে কোন প্রধান প্লেয়ার কী করবে তা নির্ধারণ করতে হয় .


মৈত্রী দিবসে ঢাকায় মিলন মেলা\nবাংলাদেশ-ভারত মৈত্রী দিবস উপলক্ষে সোমবার সন্ধ্যায় মিলন মেলায় পরিণত হয়েছিল শেরেবাংলা নগরের বঙ্গবন্ধু আন্তর্জাতিক সম্মেলন কেন্দ্র। মন্ত্রী, প্রতিমন্ত্রী, সংসদ সদস্য, বিভিন্ন রাজনৈতিক দলের নেতা, সাংস্কৃতিক ব্যক্তিত্ব, বিশিষ্টজনের উপস্থিতিতে উদযাপিত হয় ১৯৭১ সালের ৬ ডিসেম্বর স্বাধীন বাংলাদশেকে ভারতের স্বীকৃতি দেওয়ার ৫০ বছর পূর্তির ঐতিহাসিক দিনটি।\nদিবসটি উপলক্ষে ঢাকায় পৃথক অনুষ্ঠানে বিশিষ্টজন বলেছেন, বাংলাদেশ-ভারত বন্ধুত্ব কখনও ছিন্ন হবে না। এদিন একাত্তরের ঘাতক দালাল নির্মূল কমিটি 'বাংলাদেশ-ভারত মৈত্রীর ৫০ বছর' শীর্ষক আন্তর্জাতিক ভার্চুয়াল আলোচনা সভা আয়োজন করে। এছাড়া জাতীয় প্রেস ক্লাবে 'স্বাধীনতার ৫০ বছর' শীর্ষক আলোচনা সভা করে সেক্টর কমান্ডারস ফোরাম।\nবঙ্গবন্ধু আন্তর্জাতিক সম্মেলন কেন্দ্রের অনুষ্ঠানে বক্তব্য দেন জাতীয় সংসদের স্পিকার ড. শিরীন শারমিন চৌধুরী এবং ভারতীয় হাইকমিশনার বিক্রম দোরাইস্বামী। উপস্থিত ছিলেন কৃষিমন্ত্রী ড. আব্দুর রাজ্জাক, তথ্যমন্ত্রী ড. হাছান মাহমুদ, আইনমন্ত্রী আনিসুল হক, শিক্ষামন্ত্রী ডা. দীপু মনি, পররাষ্ট্রমন্ত্রী ড. এ কে আব্দুল মোমেন, পরিকল্পনামন্ত্রী এম এ মান্নান, খাদ্যমন্ত্রী সাধন চন্দ্র মজুমদার, বাণিজ্যমন্ত্রী টিপু মুনশি, ভূমিমন্ত্রী সাইফুজ্জামান চৌধুরী, প্রধানমন্ত্রীর উপদেষ্টা ড. মসিউর রহমান, তৌফিক-ই-ইলাহী চৌধুরী, সালমান এফ রহমান, জাতীয় পার্টির চেয়ারম্যান জিএম কাদের, ওয়ার্কার্স পার্টির সভাপতি রাশেদ খান মেনন প্রমুখ।\nশিরীন শারমিন চৌধুরী বলেন, ভারত বাংলাদেশের সবচেয়ে কাছের প্রতিবেশী এবং বন্ধু। ১৯৭১ সালের মহান মুক্তিযুদ্ধে ভারত যেভাবে পাশে দাঁড়িয়েছিল তা বাংলাদেশের মানুষ সব সময় কৃতজ্ঞচিত্তে স্মরণ করে। বাংলাদেশ-ভারত মৈত্রীর ৫০ বছর পূর্তির দিনটি তাই বিশ্বের ১৮টি দেশে উদযাপিত হচ্ছে। বাংলাদেশ-ভারত বন্ধুত্ব ও সহযোগিতার সম্পর্ক আগামী দিনগুলোতে আরও নতুন উচ্চতায় পৌঁছবে বলে তিনি আশা করেন।\nবিক্রম দোরাইস্বামী বলেন, ভারত সব সময় প্রতিবেশীদের মধ্যে বাংলাদেশকে প্রথম হিসেবে দেখে এবং সব সময়ই অগ্রাধিকার দেয়। কভিড-১৯ মহামারির সময়েও দুই দেশের সহযোগিতার সম্পর্ক অটুট ছিল। বাংলাদেশ-ভারত প্রতিবেশীর সম্পর্কে বিশ্বের সামনে অনন্য দৃষ্টান্ত।\nঅনুষ্ঠানে ভারত সরকারের পদ্মভূষণ ও পদ্মশ্রী পদকে ভূষিত চার বাংলাদেশি নাগরিকের হাতে বিশেষ সম্মাননা তুলে দেন হাইকমিশনার বিক্রম দোরাইস্বামী। পদ্মভূষণপ্রাপ্ত প্রয়াত কূটনীতিক সৈয়দ মোয়াজ্জেম আলীর পক্ষে পদক গ্রহণ করেন তার স্ত্রী তোহফা জামান আলী। পদ্মশ্রীপ্রাপ্ত জাতীয় জাদুঘরের ড. এনামুল হক এবং মুক্তিযুদ্ধবিষয়ক গবেষক কাজী সাজ্জাদ আলী জহির সশরীরে উপস্থিত থেকে সম্মাননা গ্রহণ করেন। শারীরিক অসুস্থতার কারণে পদ্মশ্রীপ্রাপ্ত সাংস্কৃতিক ব্যক্তিত্ব ড. সন্‌জীদা খাতুন উপস্থিত থাকতে পারেননি। আয়োজনে মনোমুগ্ধকর সাংস্কৃতিক পরিবেশনা উপহার দেয় গানবাংলার তাপস ও তার দল।\nসেক্টর কমান্ডারস ফোরামের অনুষ্ঠানে পররাষ্ট্র্রমন্ত্রী এ কে আব্দুল মোমেন বলেন, ১৯৭১ সালে ৬ ডিসেম্বরের আগেই আমরা জানতে পেরেছিলাম ভুটান বাংলাদেশকে স্বীকৃতি দিয়েছে। ভুটান ভারতের নির্দেশনায় বাংলাদেশকে স্বীকৃতি দিয়েছিল। ভারত যখন স্বীকৃতি দেয় তখন এটি একটি ঐতিহাসিক দিন হিসেবে প্রতিষ্ঠা পেয়েছিল। তিনি আরও বলেন, সারা বিশ্বের কাছে বাংলাদেশ-ভারত সম্পর্ক একটি মডেল। বন্ধুভাবাপন্ন এসব দেশে চলাচল উন্মুক্ত করতে হবে, যেন কোনো ভিসা না থাকে। ডাক ও টেলিযোগাযোগ মন্ত্রী মোস্তাফা জব্বার বলেন, বিদ্যমান সমস্যার সমাধান করে নতুন প্রজন্মকে অনুপ্রাণিত করে এগিয়ে নিতে হবে দুই দেশের সম্পর্ক।\nসেক্টর কমান্ডারস ফোরামের কার্যকরী সভাপতি মোহাম্মদ নুরুল আলমের সভাপতিত্বে অনুষ্ঠানে বক্তব্য দেন সংসদ সদস্য আরোমা দত্ত, মুক্তিযুদ্ধ জাদুঘরের ট্রাস্টি ড. সারওয়ার আলী, বাংলাদেশে ভুটানের রাষ্ট্রদূত রিনচেন কুয়েন্টশিল, সাবেক রাষ্ট্রদূত মহিউদ্দিন আহমেদ, ভারতীয় হাইকমিশনার বিক্রম দোরাইস্বামী, ডাক ও টেলিযোগাযোগ সচিব খলিলুর রহমান, সংগঠনের মহাসচিব হারুন হাবীব প্রমুখ।\nঘাতক দালাল নির্মূল কমিটির ভার্চুয়াল সভায় বিক্রম দোরাইস্বামী বলেন, মৈত্রী দিবস ভারত-বাংলাদেশ সম্পর্ক জনগণের বন্ধুত্বেরও স্বীকৃতি। অনুষ্ঠানে সভাপতির ভাষণে নির্মূল কমিটির সভাপতি শাহরিয়ার কবির বলেন, বাংলাদেশকে স্বাধীন করার জন্য মুক্তিযুদ্ধে ভারতীয় সশস্ত্র বাহিনীর প্রায় ১৭ হাজার সদস্য শহীদ হয়েছেন। অন্য কোনো দেশকে স্বাধীন করার জন্য এ ধরনের আত্মত্যাগের দৃষ্টান্ত বিশ্বের ইতিহাসে বিরল।\nঅনুষ্ঠানে আরও বক্তব্য দেন পররাষ্ট্রমন্ত্রী আব্দুল মোমেন, মৌলবাদ ও সাম্প্রদায়িকতাবিরোধী দক্ষিণ এশীয় গণসম্মিলনের সভাপতি বিচারপতি শামসুদ্দিন চৌধুরী মানিক, মুক্তিযুদ্ধ মৈত্রী সম্মাননাপ্রাপ্ত ভারতের সাংবাদিক মানস ঘোষ, আকাশবাণী কলকাতার সাবেক প্রযোজক কবি পঙ্কজ সাহা ও ব্রিটিশ মানবাধিকার নেতা জুলিয়ান ফ্রান্সিস, মানবাধিকার নেত্রী আরোমা দত্ত এমপি, ড. মেঘনা গুহঠাকুরতা, নির্মূল কমিটির সাধারণ সম্পাদক কাজী মুকুল, অধ্যাপক ডা. মামুন আল মাহতাব এবং ভারতের সাংবাদিক তাপস দাস।\nবিষয় : মৈত্রী দিবসে ঢাকায় মিলন মেলা